
                              MOTIVAŢIA   ALEGERII   LUCRĂRII

             Prin esenţa sa omul este o fiinţă socială.

 ,,Nu numai indivizii oameni ca atare, dar şi omenirea, mai exact specia umană, este socială, în înţelesul să s-a născut, s-a format şi se dezvoltă până azi exclusiv în forme colective de viaţă" ( T. Ilerseni 1982).

            Pentru copil, în momentul naşterii, socialul reprezintă un dat ceva preexistent în care urmează să se integreze, dezvoltându-şi personalitatea, dar în acelaşi timp punându-şi amprenta şi asupra configuraţiei socialului.

            S-a obişnuit să se creadă că nevoile de dezvoltare (fizice) intră în acţiune într-o succesiune ierarhică, cele mai de bază fiind cele necesare pentru simpla supravieţuire  (cum ar fi nevoia de hrană, apă) iar atunci când acestea au fost satisfăcute, au ieşit la iveală nevoile de grad superior cum ar fi cele psihice şi sociale (nevoile de afectivitate, de siguranţă, de recunoaştere şi respect, etc.) acestea variind de la două la 60.

          Copiii cu nevoi speciale fac parte din categoria cea mai vulnerabilă a celor separaţi de familiile lor, iar dacă nu suntem atenţi cu ei şi le satisfacem doar nevoile fizice (materiale) atunci riscăm să formăm nişte oameni şterşi care se vor strecura prin viaţă.

          Copilul este un univers în dezvoltare cu propriile lui etape, potenţialul lui, forţa interioară, echilibru necesar. Etapele acestei dezvoltări reprezintă fiecare în parte o şansă pentru copil, pentru a-şi dezvolta abilităţile şi structurile personalităţii.

         Pentru ca nevoile bio-psiho-sociale ale copilului aflat în dificultate, să fie cunoscute este necesar, o cunoaştere cât mai în profunzime a copilului, iar acest lucru înseamnă a se apropia cu multă căldură şi răbdare, tact şi înţelegere, empatie şi o pătrundere în lumea intimă a copilului.

         Dezvoltarea fiinţei umane ca personalitate este un proces ce se desfăşoară în concordanţă cu legea automişcării universale, adică al succesului modificărilor stadiale ireversibile sub raport structural şi informaţional, parcurgând drumul evoluţiei de la simplu la complex, de la inferior la superior. Creşterea, maturizarea şi dezvoltarea fiinţei umane sunt elemente stadiale ale formării personalităţii. Din perspectiva ontogenetică, dezvoltarea omului, îndeosebi ca personalitate, este influenţată de evoluţia sa în timpul vieţii sale individuale de la naştere până la moarte.

         Nesatisfacerea nevoilor bio-psiho-sociale sfidare a drepturilor copilului adoptate de către O.N.U. în Convenţia Drepturilor Copilului. Însăşi titlul acestei teme conferă o latură aparte în ceea ce priveşte domeniul protecţiei copilului, iar faptul trebuie să pună în practică drepturile copilului conform convenţiei mai sus amintite este o noutate în ultimii ani atât pentru România cât şi pentru oamenii de rând.

        Mesajul privind nesatisfacerea  nevoilor şi nerespectarea drepturilor copilului  în instituţiile rezidenţiale  relevă prin însăşi condiţia critică acestei categorii de copii trebuie să ajungă la tatăl care şi-a abandonat copilul, la mama ca fiinţă primordială pentru copil, la directorul instituţiei de ocrotire căruia nu-i pasă de copiii care se află în protecţia lui sau a ei, de personalul de îngrijire a copiilor care nu se gândeşte şi/sau nu este conştient de modul cum se formează şi se dezvoltă copilul  nu se limitează doar la câteva luni, ci la ani buni, acest lucru depinzând numai de ei.

        ,, Oamenii trebuie să-i întrebe pe copii şi pe păsări ce gust are copilăria, şi vor conştientiza ce şi cum este viaţa." (Johan Van Goethe).

          Toate aceste lucruri, precum şi faptul că lucrez într-o instituţie de ocrotire a copiilor, dar şi dorinţa mea de a-i ajuta, de a le înţelege nevoile m-au determinat să-mi aleg această temă.

CAP II    DEZVOLTAREA COPILULUI ŞI ROLUL FAMILIEI


Copilul este un univers în continuă transformare şi perfecţionare. Prin copil se înţelege persoana care nu a împlinit vârsta de 18 ani şi nu are capacitatea deplină de exercitare. Fiind un univers el trebuie să-şi găsească locul în universul social din care face parte. 


Copilul este "un adult în devenire", dar pentru aceasta el străbate un lung proces se prefaceri, de acumulare şi transformări, se realizează într-un mediu favorabil sau mai puţin favorabil de calitatea căruia depind, în bună măsură, structurile sale psihice care îi dau identitate proprie şi personală de fiinţă unică şi irepetabilă.


" Copilul ca copacul, când de mic se strâmbă, anevoie se îndreaptă"


Copilul a ocupat un loc variabil în societate, în funcţie de specificul acestuia, diferenţele existând chiar în cadrul lumii occidentale. Copilul este o realitate mobilă, schimbătoare.


Copilul evoluează spre maturitate, numai că rapiditatea cu care ajunge la aceasta este dependentă de ereditatea sa, de mediu, de condiţiile de viaţă, de educaţie, etc.


A.N. Leontiev delimitează etapele copilăriei astfel:


- perioada de însuşire a deprinderilor elementare de autoservire şi a instrumentelor independente precum mersul şi vorbirea, cea caracterizată prin punerea bazelor personalităţii şi a formării de strategii de învăţare organizată;


- perioada de accelerare a dezvoltării şi maturizării cu toate sferele activităţii psihice;


- perioada adolescenţei ce se caracterizează prin dezvoltarea psihică şi orientarea socio- profesională;

Capacitatea de înţelegere a copilului se lărgeşte foarte mult inclusiv pe planul motivelor, acţiunilor şi a experienţei. Odată cu vârsta şcolară a copilului îşi deplasează interesul de la Eu la lumea exterioară.


Creşterea este un proces cantitativ, ea înseamnă de fapt rezultanţa proceselor de mărire a volumului celular ce se desfăşoară concomitent cu înmulţirea celulelor. Ca orice proces cantitativ creşterea este măsurabilă, deasemenea se poate descrie un ritm  al procesului care este variabil deoarece şi viteza de creştere este variabilă, fiind caracteristică fiecărui copil. Maturizarea este un proces calitativ ce se realizează continuu, dar ritmul este mult mai constant şi posibilităţile de apreciere ale vârstei         sunt dificile, acest fenomen modifică funcţionarea celulei ca parte a organului.


Copilul este foarte vulnerabil şi sensibil. Lipsa de hrană, de îngrijire a sănătăţii, lipsa de dragoste şi stimularea au efecte cu atât mai grave cu cât copilul este mai mic.


Copilul este deosebit de sensibil la rudele sale apropiate în cursul primilor ani de viaţă. Copilul are nevoie de stimulare permanentă şi de activitate continuă - să vadă, să asculte, să guste, să miroase, să atingă, să se mişte şi să se joace, însă cei care cresc în casele de copii au rare ori aceste posibilităţi.


Copilul are nevoie de posibilitatea de a realiza ceva, are nevoie de servicii şi de succese, are nevoie de apreciere, de a fi iubit şi ocrotit. Acest lucru se exprimă prin zâmbet, acordarea atenţiei şi se realizează mai activ şi mai arzător într-o familie, cu un climat cald, liniştit şi plin de respect, iar în familiile cu numeroase conflicte ataşamentul este mai slab.


A oferi copilului toată dragostea, speranţa şi educarea de care are nevoie pentru a se dezvolta în mod fericit şi echilibrat, nu cere vocaţia sau studii speciale. O combinaţie de tandreţe, răbdare, entuziasm şi bun simţ, dă excelente roade, urmărind îndeaproape evoluţia copilului în  toate domeniile dezvoltării sale fizice, psihice, afective sau sociale, permite să se facă faţă mai bine numeroaselor probleme educative care intervin pe parcursul acestei perioade.


FAMILIA - ca factor al dezvoltării copilului 

Codul familiei prevede că familia este monogamă  relaţiile de familie se bazează pe prietenie, afecţiune, sprijin material.


Familia este celula de bază a societăţii, fiind un factor fundamental de dezvoltare pentru toţi oamenii cu toate părţile sale bune sau rele, de care au parte copiii în decursul creşterii lor, iar aceasta reprezintă o formă superioară de comunitate - în principal a soţului, soţiei şi copiilor - care se bazează pe relaţii sociale şi biologice, având drept scop principal pregătirea generaţiei viitoare, sănătoase şi temeinic educată, care să participe la dezvoltarea societăţii. În familie se creează fundamentul omului matur, care la un moment dat va trebui să preia răspunderea pentru propria viaţă şi să funcţioneze ca un cetăţean normal în societate. Familia poate fi privită ca un adevărat "laborator", ca un mediu propice de formare a personalităţii, fiind pentru o anumită perioadă a vieţii un univers social de formare a personalităţii. Pentru o perioadă din viaţa copilului, familia alcătuieşte aproape întregul univers social al copilului. De aceea, familia trebuie definită ca un fenomen social vital, cu structură şi funcţii complexe, şi trebuie aşezată corect în ansamblul factorilor sociali şi umani pentru a o perfecţiona, pentru a-i îmbunătăţi calitatea intervenţiilor sale interioare şi exterioare. Relaţiile sociale şi economice au un mare impact asupra structurii familiei, influinţând pe de o parte mărimea sa iar pe de altă parte relaţiile în cadrul ei, dependentă faţă de societate, stabilitatea sa.


Există câteva funcţii interne ale familiei şi anume funcţia biologico -  sănătate                      , cea de solidaritate familială, funcţii economice, funcţia de încadrare socială şi funcţia de reglare a interacţiunilor dintre copil şi mediul social.


Familia, fiind un univers plin de armonie şi stabilitate acţionează şi influenţează dezvoltarea copilului sub aspectul a trei medii, respectiv, mediul afectiv, în care copilul învaţă să iubească şi să fie iubit (numită şi "şcoala sentimentelor"), mediul social, în care copilul trăieşte în familia sa o gamă amplă de relaţii individuale, şi mediul cultural, în care copilul este îngrijit încă de la naştere de persoane mature, care au dobândit un fel de a fi, de a gândi, de a simţi şi de a acţiona, care le este propriu şi caracteristic.


În literatura de specialitate se disting "tehnici de influenţă" şi "principii                  educative" ale familiei. În ordine descrescândă a frecvenţei cu care părinţii le invocă, cele mai importante principii educative sunt:


1) securizarea afectivă - în care să existe înţelegere familială, un mediu familial cald şi protector dar şi absenţa conflictelor;


2) dialog - schimbul de mesaje între părinţi şi copii "ascultarea" punctului de vedere al copilului;


3) dragoste - tandreţe, înţelegerea şi manifestarea afecţiunii;


4) stabilitatea normativă - existenţa normelor, a unei discipline de viaţă, a unei constante în ritmurile familiei.


5) valorizarea încrederea în copil aprecierea realizărilor sale, evidenţierea particularităţilor sale în raport cu alte persoane.


Indicele suportului parental care nu este legat de utilizarea unei tehnici de influenţă sau a alteia, creşte odată cu nivelul socio - profesional al părinţilor. El este mai mic în familiile de tip "paralel" şi mai mare în cele de tip "            ". 


FAMILIA - mediu privilegiat pentru dezvoltarea copilului

Pentru ca familia să se adapteze schimbărilor şi să-şi îndeplinească rolul, politica socială trebuie să ţină seama de diferitele nevoi ale sale. Măsurile de sprijinire ale familiei trebuie să privească familiile în general, şi familiile cu risc, în special.


Familia trebuie susţinută prin: informare şi educare permanentă privind etapele dezvoltării copilului, nevoile sale psihofizice, cât şi rolul părinţilor (prin instituţii sanitare, de învăţământ, centre de planificare şi consultanţă familială, mass- media, etc) prin diversificarea şi îmbunătăţirea formelor de sprijin acordat familiilor cu mulţi copii: prin diferenţierea accelerată a alocaţiei speciale care se acordă copiilor cu un handicap, în funcţie de gravitatea handicapului; prin sprijinirea familiilor tinere (acces în locuinţe, etc) prin asigurarea de servicii de calitate şi la preţ acceptabil pentru îngrijirea copiilor (instituţii de zi sau prestaţii la domiciliu), păstrarea tuturor spaţiilor distincte copiilor.


Familiile cu risc social trebuie susţinute prin: ajutor social care să asigure un venit minim garantat, un ajutor de urgenţă acordat familiilor în perioada de criză, prin burse de ajutor social pentru copii, prin servicii gratuite copilului în instituţiile de zi, locuri gratuite în creşe şi grădiniţe, gratuităţi la căminele care funcţionează în unităţi de învăţământ; prin servicii sociale care să identifice familiile de risc şi care să intervină pentru prevenirea instituţionalizării şi a abandonului, a neglijării copiilor, a violenţei familiale etc, consiliere familială, şi educativă, preventivă pentru menţinerea stabilităţii familiilor, susţinere socială şi terapeutică a familiilor în dificultate.


CAP. III DIRECŢIA pentru protecţia copilului. Comisia pentru protecţia copilului. Atribuţii şi organizare


Direcţia pentru protecţia copilului

S-a înfiinţat prin hotărârea consiliului judeţean, respectiv a consiliului local al sectorului municipiului Bucureşti şi funcţionează ca instituţie publică de interes judeţean, respectiv local, cu personalitate juridică. Activitatea este coordonată de secretarul consiliului judeţean, respectiv de secretarul primăriei sectorului municipiului Bucureşti.


Direcţia pentru protecţia copilului şi-a intensificat activitatea în vederea reintegrării copiilor instituţionalizaţi în familiile lor biologice. Sarcinile direcţiei de protecţie a copilului sunt de a elabora (dialoga) profesional şi politic profesional cu ofertanţii măsurilor de protecţie a copilului cu scopul realizării transpunerii în practică a măsurilor prevăzute de Legea nr 108/1998 şi a drepturilor copiilor / tinerilor. Direcţia de protecţie a copilului mai are sarcina de a reorganiza, repartiza eficient echipele de lucru formate din asistenţi / pedagogi sociali, această repartizare realizându-se în raport cu munca socială comunitară (pe zone / cartiere, în funcţie de cerinţele şi nevoile sociale existente).


Comisia pentru protecţia copilului

Comisia preia atributele comisiilor de expertiză medicală a copiilor cu handicap şi ale comisiilor de expertiză pentru învăţământul special, organizate în temeiul art 23 din Ordonanţa de urgenţă a Guvernului nr 102/1999 privind protecţia specială şi încadrarea în muncă a persoanelor cu handicap.


Comisia este alcătuită din 11 persoane şi are următoarea componentă:

a) preşedinte - secretarul general al judeţului, respectiv secretarul sectorului municipiului Bucureşti;

b) vicepreşedinţi:


- directorul serviciului public specializat pentru protecţia copilului;


- inspectorul şcolar general al inspectoratului şcolar judeţean, respectiv inspectorul şcolar teritorial al sectorului municipiului Bucureşti;


- un reprezentant al prefectului judeţului, respectiv al municipiului Bucureşti; 

c) membrii:


- un medic specialist pediatru, un neuropsihiatru şi un psiholog desemnaţi de direcţia de sănătate publică judeţeană respectiv a municipiului Bucureşti;


- un psihopedagog desemnat de inspectoratul şcolar teritorial;


- reprezentant al inspectoratului teritorial de poliţie;


- un asistent social desemnat de primăria municipiului reşedinţă de judeţ, propus de secretarul general al judeţului, respectiv al sectorului municipiului Bucureşti;


- un reprezentant al organismelor private autorizate, propus de secretarul general al judeţului, respectiv al sectorului municipiului Bucureşti.


CAP  IV  Măsuri de protecţie a copilului aflat în dificultate prevăzute de ordonanţa de urgenţă 26/1997


În sensul prezentei ordonanţe copil se află în dificultate, dacă dezvoltarea sau integrarea sa fizică sau morală este periclitată. Copilul aflat în dificultate se bucură de protecţie şi de asistenţă în realizarea deplină şi în exercitarea corespunzătoare a drepturilor sale , în condiţiile prezentei ordonanţe. Responsabilitatea de a asigura copilului aflat în dificultate protecţie şi asistenţă în realizarea şi în exercitarea drepturilor sale revine, în primul rând, colectivităţii locale din care face parte. Orice copil care, temporar sau definitiv, este lipsit de mediul său familial sau care, în propriul său interes superior, nu poate fi lăsat în acest mediu, au dreptul la protecţie şi la un ajutor social din partea colectivităţii locale.


Apariţia unor factori multipli şi combinaţi în mediul social a copilului ce se află în dificultate precum:


- abandonarea copilului de către părinţi;


- boli ale părinţilor, sărăcia familiei, copii numeroşi, probleme de alcool, familii monoparentale, fuga copiilor de acasă;


face necesară luarea uneia dintre măsurile de protecţie a copilului.

1. Copilul şi instituţia

Noţiunea de copil instituţionalizat

Timp îndelungat copilul a fost considerat drept un obiect al adulţilor şi nu un subiect cu drepturi depline. Societatea a evoluat, şi a înţeles importanţa copilului în societate, astăzi, noul- născut este o persoană înainte de naşterea sa. Copilul este fructul unui trecut, al său şi al părinţilor săi.


Dacă definim noţiunea de copil drept, orice persoană sub vârsta de 18 ani, cu excepţia cazului când prin lege majoratul este atins la o vârstă superioară, iar copilul aflat în dificultate drept, situaţia în care dezvoltarea, securitatea sau integritatea sa fizică sau morală este periclitată, atunci copilul instituţionalizat are prin definiţie o altă alură; aceea că este tot  un copil aflat în dificultate dar ţinut sub protecţia institutelor de ocrotire legii numite centre de plasament (publice sau private), acestea având rolul de a înlocui familia, temporar sau definitiv, şi de a oferi condiţii optime de creştere şi îngrijire care să favorizeze punerea în valoare cât mai deplină a întregului potenţial fizic şi psihic de care dispunea copilul, de a sprijini şi media relaţiile dintre copil şi familia sa şi/sau o eventuală familie de plasament.


Instituţia - ca alternativă

Instituţionalizarea trebuie făcută în urma unui proces minuţios în care alternativele îngrijirii rezidenţiale să fie luate în consideraţie. Totuşi, câteodată, există motive care fac imposibil ca un copil să poată locui şi trăi în sânul familiilor lor. Societatea oferă în aceste cazuri instituţia ca alternativă.


Instituţia este un sistem social ale cărei funcţii formale sunt determinate de a serie de reguli sau de legislaţia în vigoare, iar sarcina acesteia este de a o înlocui, în măsura posibilităţilor, familiei. Copiii trebuie deci să locuiască în grupuri mai mici pentru a înlesni munca personalului, acordând diverselor clădiri din cadrul instituţiilor mai multă răspundere şi independenţă.


În viaţa de zi cu zi, aceste institute se traduc în oameni reali, cu care copiii 
interacţionează în mod concret. Fiecare copil se află în centrul unei reţele de relaţii interpersonale de la care aşteaptă sprijinul normativ (sfaturi) şi afectiv (încurajări, dragoste)  de care are nevoie.


1.1 Cauzele instituţionalizării

Există o multitudine de clasificări în ceea ce priveşte prezentarea cauzelor introducerii copiilor în instituţiile de ocrotire. Aceste cauze ar putea fi pe de o parte grupate astfel:

a) cauze de ordin economic:


- nivel socio- economic scăzut al familiei (condiţii precădere locuit, existenţa unei locuinţe insalubre şi neîncăpătoare sau chiar absenţa locuinţei, venit insuficient etc)


- buget dezechilibrat cu un randament de muncă scăzut al familiei, capacitate de muncă pierdută sau redusă, etc.

b) cauze datorate problemelor de sănătate:


- boli psihice sau somatice precum şi boli contagioase ale unuia sau ale ambilor părinţi;


- prezenţa în familie a deficienţilor senzoriali, motorii sau debililor mintali;

c) cauze datorate complexităţii problemelor familiale:


- familii dezorganizate,  despărţite în fapt sau se află în discuţie;


- familii monoparentale;


- comportamente deviate ale părinţilor: abuz de alcool, consum de droguri, etc.


- relaţii tensionate între soţi, mergând până la comportament violent intrefamilial;


- abuz asupra copilului (fizic, sexual sau psihologic), sau lipsa de supraveghere a copiilor (neglijare);


- incest;


- dezinteresul părinţilor faţă de copil, culminând cu abandonul acestuia;


- concubinajul, prostituţia, promiscuitate



Există şi alte clasificare de cauze ce determină instituţionalizarea copiilor, aceasta împărţindu-se în trei categorii astfel:

1) situaţii de urgenţă - mamă decedată, mamă în spital, mamă în detenţie, mamă care a dezertat părăsindu-şi copilul, imoralitate în căminul familial, cruzime, neglijare totală, familie care nu are locuinţă sau nici un fel de adăpost, copii găsiţi rătăcind ori abandonaţi în diferitele locuri.

2) Condiţia grupului familial natural
- prezenţa în familie a tatălui, cu capacitate inaptă prin boală fizică, psihică instabilitatea caracterului şi boală psihică;

- absent din motivele: necăsătorit, cu mamă decedată, spitalizat(datorată unei boli fizice sau a unei boli mintale), în detenţie, dezertare, separare, divorţ loc de muncă într-o localitate independentă

- prezenţa şi capacitatea mamei subscrie aceloraşi condiţii, în plus,  poate interveni itemul "lucrează toată ziua" (în loc de are loc de muncă îndepărtat)

3) Lipsa de acordare a unui ajutor din partea rudelor din următoarele cauze:
- rude decedate, în vârstă, bolnave, locuind foarte departe, rude în imposibilitatea de a ajuta din diferite motive economice, rude care nu doresc să ajute, părinţii nu au nici o rudă.

Elena Macovei găseşte ca principale cauze ale internării în instituţii ale copiilor următoarele situaţii - dezorganizarea familiei şi absenţa condiţiilor de viaţa precum: decesul părinţilor, ordinea fiind decesul ambilor părinţi, decesul tatălui, urmat de decesul mamei, despărţirea în fapt sau legală a părinţilor.

- abandonarea copiilor: copii proveniţi din părinţi necunoscuţi; copii proveniţi din relaţii de concubinaj, copii abandonaţi datorită unor vicii ale părinţilor ori stării precare a sănătăţii acestora.

Abandonul - factor ce determină instituţionalizarea
Abandonul, ca fenomen este o acţiune de părăsire a unei funcţii sau familii, în speţă al copilului, evidenţiată prin lipsa de preocupare pentru soarta acestuia, sau mai este definit ca ruperea legăturilor afective dintre familie şi copil.


Abandonul este o sancţiune civilă pronunţată în conformitate cu prevederile Legii 47/1993 care se aplică părinţilor dezinteresaţi, în mod vădit, o perioadă mai mare de 6 luni, de copilul încredinţat în condiţiile legii unei persoane fizice ori juridice de stat sau private.


Între situaţia copilului care trăieşte în familia sa şi abandonul legal, există o multitudine de forme intermediare de separare a copilului de familie: părăsire definitivă a copilului (cu sau fără declaraţie formală de abandon) în maternităţi, leagăne, spitale, case de copii sau, pur şi simplu, în gări sau pe stradă, încredinţarea copilului pe o perioadă nedeterminată unor instituţii, fără să existe o decizie clară în legătură cu caracterul separării (definitivă sau provizorie); neglijarea cronică a copilului( acesta fiind lăsat total nesupravegheat, să stea în stradă, să fugă din familie). 


Abandonul generează traume profunde cu consecinţe grave pentru întreaga viaţă, nu întâmplător unul dintre cei mai importanţi indicatori ai calităţii condiţiilor de viaţă a copiilor este riscul de a fi abandonat. Un factor de risc pentru abandon este greutatea mică la naştere / mai mică de 2000 gr) datorate stării de sănătate a familiei, alimentată necorespunzător, stresul şi viaţa nesănătoasă, asistenţa medicală preventivă necorespunzătoare.

1.2 Ambianţa instituţională

Spaţiul ambiant poate fi extins, restrâns şi transformat în permanenţă pornind de la reperele psihice, intelectuale sau afective ale copiilor şi ale celor care se ocupă de ei. Funcţionalitatea mixtă a mediului ambiant este dublat de un aspect interior cât mai plăcut (dulapuri, mese de lucru, aparat de radio, tablouri, flori, etc), un rol important îl are şi inventivitatea personală a micilor locatari. Gruparea copiilor în camere se poate face pe nivel de vârstă, în funcţie de prieteni, interese sau preocupări comune "pe verticală" (de vârste diferite, de la preşcolari la elevi de liceu) căutând a se grupa în primul rând fraţii. Un educator se ocupă de 15 copii concomitent, în speţă el se va ocupa doar de 6-7 copii, restul fiind la cursuri, fapt ce va genera multiple efecte pozitive: se va restaura între educatori şi copii şi chiar între copii şi copii relaţii bazate pe cooperare şi încredere reciprocă, va creşte gradul de responsabilitate al copiilor în ceea ce priveşte pregătirea profesională dar şi preocuparea pentru autogospodărire.

1.3 Obiective ale instituţiei pentru integrarea copilului


În acest sens sunt prezentate următoarele obiective specifice:

- eliberarea copilului ocrotit de experienţele negative, traumatisme pe care le-a trăit până la sosirea sa în instituţii prin personal specializat (psiholog, asistent social, medic);

- realizarea unui element similar aceluia dintr-o familie normală;

- adaptarea şi integrarea minorilor în atmosferă specifică instituţiei; 

- socializarea copilului;

- pregătirea pentru autogospodărire, autocunoaştere şi autoeducaţie;

- pregătirea pentru educaţie socio-profesională;

- educaţia pentru timpul liber; 

- integrarea (reintegrarea) copilului în familia naturală sau în altă familie;


Obiectivele enunţate solicită educatorului o atitudine moral-afectivă de o anumită calitate, atmosfera familială neputând fi reprodusă într-o instituţie atâta timp cât lipseşte ceea ce este esenţial grupului familial: mama şi tata. Activitatea în astfel de instituţii obligă educatorii şi tot personalul unităţii "să fie toleranţi, să respecte demnitatea umană şi să fie gata să-şi împartă viaţa cu a copiilor". Este nevoie de o atitudine morală responsabilă şi numai astfel se poate garanta că în instituţie va coexista fructuos relaţii între adulţi şi copii iar spaţiul este pregătit pentru o schimbare a rolului educatorului prin încrederea deplină pe care trebuie să o inspire copiilor.

1.4 NEVOI ŞI DREPTURI - generalităţi

Dacă termenul de nevoie defineşte o situaţie care plasează pe cineva în speţă copilul) în dificultate sau lipsuri, fiind o stare de extremă trebuinţă, atunci conceptul de drept (drepturile copilului) specifică standardul unei acţiuni permise sau interzise într-o anumită sferă.


Drepturile presupun tratamentul just sau educabil şi corectitudinea în decizie conform standardelor şi codurilor stabilite de o autoritate legiferică.


Pe de altă parte nevoile ţin de latură morală, în timp ce drepturile ţin de latura juridică.


Există o unanimă recunoaştere a nevoii speciale de protecţie a copilului datorită vulnerabilităţii sale, însă copilul a fost şi mai este tratat mai curând ca obiect al actelor de caritate decât ca o fiinţă umană, individuală, cu propriile sale drepturi. Ca urmare problemele referitoare la copil au fost în mod frecvent considerate nepolitice şi nu au figurat pe agenda drepturilor politice.


Glandine  Jub, fondatoarea Save the Children, remarcă de altfel această tendinţă "... ei plătesc cel mai greu preţ pentru miopia noastră în politicile economice, gafele politice şi războaiele noastre".


În fiecare zi în lume numeroşi copii sunt expuşi unor pericole care le periclitează creşterea şi dezvoltarea.   


Principiul de bază al drepturilor copilului în societate există în obligaţia statelor de satisface nevoile fundamentale ale copilului, acordarea de asistenţă pentru dezvoltarea personalităţii, talentelor şi abilităţilor sale. Convenţia cu privire la drepturile copilului, propune un cadru agreat internaţional asupra standardelor minime necesare pentru asigurarea bunăstării copilului fără nici o discriminare.


Cu cât conştientizarea nevoilor şi drepturilor copilului este mai mare cu atât există şansele respectării lor.


Nevoi şi drepturi în cazul copilului instituţionalizat
Conceptul cheie al copilăriei este "dezvoltarea" sub controlul maternal al adulţilor, copilăria reprezentând ucenicia pentru maturitare adică un stagiu determinat biologic pe drumul către statutul de fiinţă umană concretă.


Nevoile copilului ocrotit în instituţiile rezidenţiale corespund cu cele ale oricărui alt copil, însă în cazul copilului instituţionalizat unele dintre acestea se dezvoltă la un mod mai mare decât la copiii din familie : nevoia de securitate, de afecţiune, de intimitate şi multe altele care vor fi dezvoltate ulterior.



O inventariere a nevoilor copilului dintr-o instituţie de ocrotire a evidenţiat următoarele: 

- nevoia de a beneficia de un mediu securizat din punct de vedere social, afectiv, moral, economic;
- nevoia de autonomie personală şi socială, de integrare socială, nevoia de comunicare, de modele parentale şi sociale pozitive, de relaţionare şi cooperare stabilă cu adultul, de înţelegere, toleranţă, susţinere, interrelaţionare diversificată cu mediul social, de modele culturale;

- nevoia de acceptare socială, de evaluare pozitivă, de încurajare, de atitudini sociale pozitive şi nediferenţiate, de a fi privit ca un posibil potenţial;

- nevoia de stimulare intelectuală, informare, formare, consiliere şi profesionalizare în funcţie de caz;

- nevoia de modele de formare a personalităţii, în vederea unei optime integrări sociale.


Dacă pentru copilul provenit dintr-o familie o parte a acestor trebuinţe pot fi satisfăcute într-o oarecare măsură, pentru copilul din sistemul de ocrotire - centru de plasament - majoritatea acestor trebuinţe rămân nesatisfăcute acumulându-se ca frustrări.


Pe de altă parte sar putea realiza o clasificare a nevoilor copilului ocrotit sub 2 aspecte:

1) Nevoile copilului menite de a veni în instituţie.  De regulă acestea sunt parţial sau neadecvat satisfăcute: ori au fost înflămânziţi, ori au fost neglijaţi, ori au fost respinşi sau nu au avut jucării, caz în care copilul trăieşte o stare de frustrare şi teamă, exteriorizate în reacţii impulsive agresive, refuz de comunicare sau participare.

2) Nevoile copilului după ce a venit în instituţie. Aceste nevoi sunt aşa cum sa menţionat la un nivel mai mare spre deosebire de copiii din familie (nevoia de securitate, de afecţiune, etc) fiind întâmpinate cu dorinţa de a fi satisfăcute (prin personalul instituţiei). 


Pentru a satisface la maxim posibil sau cel puţin pentru a admite nevoile necesare în dezvoltarea armonioasă a copilului sunt sub îngrijire Convenţia Drepturilor Copilului are în componenta sa mai multe articole aplicabile în mod  explicit copilului instituţionalizat respectiv dreptul de a păstra contactul cu părinţii (art. 9). Convenţia recomandă ca educarea copiilor (art. 28) să fie îndrumată spre o dezvoltare socială şi mintală care să îi pregătească pentru o viaţă responsabilă în cadrul comunităţii.


Nevoi şi drepturi într-o prezentare holistică
Pentru un copil nevoia de supravieţuire şi dezvoltare pare a fi cea mai importantă. Pentru a creşte şi a se dezvolta un copil are nevoie de hrană şi îngrijire medicală (cu nevoi fizice), pentru a-şi menţine echilibrul psihic el are nevoie de o familie caldă, care să-l susţină şi să-l ocrotească (cu nevoi emoţionale) iar pentru a se dezvolta ca un adult responsabil şi pentru a participa activ la viaţa colectivităţii, copilul (în mod special cel instituţionalizat) are nevoie de educaţie şi autonomie, de respect şi stimulare, de recunoaştere şi de participare (ca nevoi socio - culturale).


S-a obişnuit să se creadă că nevoia de supravieţuire şi dezvoltare intră în acţiune într-o succesiune ierarhică, cele mai de bază fiind cele necesare pentru simpla supravieţuire (ca nevoia de hrană şi apă), iar când acestea au fost satisfăcute au ieşit la iveală nevoile de grad superior. Deoarece nevoile fizice sunt mai bine înţelese şi mai bine satisfăcute, accentul va fi pus mai mult pe nevoile psiho- sociale.


În centrul unei schimbări de atitudine se găseşte necesitatea de a înţelege că fiecare copil are nevoi şi are dreptul să capete un contact strâns cu familia, protecţia faţă de toate formele de abuz, dragoste, securitate, ocrotire, respect şi consideraţie pentru identitatea proprie ca fiinţă umană. Instituţiile trebuie să creeze o atmosferă stabilă şi încrezătoare în care dezvoltare copilului să înflorească.


Responsabili pentru îndeplinirea acestor nevoi şi a respectării drepturilor copilului sunt familia şi statul cu instituţiile sale, iar acolo unde statul nu poate interveni, ONG- urile în domeniu trebuie să se preocupe pentru a asigura copiilor cele necesare, ele trebuie să ofere copiilor atât sprijin moral cât şi material.


4.1
Drepturile copilului instituţionalizat pentru satisfacerea nevoilor psiho- sociale

Aceste drepturi sunt menţionate în multe tratate internaţionale încă din 1924 datorită atitudinilor inumane ale adulţilor faţă cea mai vulnerabilă categorie de oameni, copiii. Aceste drepturi pot fi aplicate doar dacă statul împreună cu instituţiile sale şi mergând mai departe, împreună cu specialiştii în domeniu şi ajungând până la oamenii de rând se implică în mod activ în satisfacerea tuturor nevoilor psihice şi sociale de care copilul are atâta nevoie pentru creşterea sa armonioasă.


Copilului trebuie să i se ofere posibilitatea de a dobândi o imagine pozitivă despre sine însuşi precum şi un simţ al identităţii, acestea fiind o parte a unei dezvoltări psihologice sănătoase. Copiii instituţionalizaţi trebuie să înţeleagă şi să accepte trecutul lor dar şi să înveţe cum să-şi găsească viitorul. Mediul instituţional trebuie să-i ofere copilului posibilităţi de a-şi dezvolta sentimentul că este o fiinţă independentă, de exemplu prin exercitarea dreptului de a alege este necesar ca minorul să înveţe o serie de deprinderi pentru a fi pregătit pentru viaţă în afara instituţiei. Acestea includ: deprinderi domestice fundamentale (gătit, curăţenie, întreţinerea îmbrăcăminţii), deprinderi pentru viaţa în comunitate (efectuarea cumpărăturilor, utilizarea transportului public şi a facilităţilor de recreere) şi familiarizarea cu facilităţile comunitare, precum şi relaţionarea cu persoane din afara instituţiei.


4.2 Educaţia - un drept la unanimitate şi o nevoie permanentă spre socializare
Copilul de când se naşte şi până devine om matur are nevoie de educaţie.

Educaţia este un fenomen socio- uman care asigură transmiterea acumulărilor teoretice (informaţiilor) şi practice (a abilităţilor) obţinute de omenire de-a lungul evoluţiei social - istorice pentru dezvoltarea tinerelor generaţii în special, a omului în general, în vederea dezvoltării personalităţii şi pregătirii lor pentru viaţă, pentru integrarea lor în activităţile social utile ca şi pentru dezvoltarea societăţii.


Educaţia copilului urmăreşte în principal protejarea societăţii şi creearea bunei dispoziţii pentru a asigura dezvoltarea armonioasă a copilului. 


Alături de dreptul copilului de a exista, de a fi în această lume şi de dreptul la o existenţă sănătoasă, dreptul la educaţie este fundamental pentru fiinţa umană, copil dar şi adult. Copilul are dreptul la educaţie iar societatea are obligaţia să îndeplinească acest drept. Faptul de a urma o şcoală are impact pe cele mai diferite paliere ale fiinţei umane dar nu este singurul mod de educare. Copilul învaţă de când se naşte: familia este prima lui şcoală (caz în care avem de-a face cu o educaţie familiară), prieteni grupul social, societatea însăşi, toate sunt "şcoala vieţii". Ceea ce copilul capătă în şcoală sunt cunoştinţe concrete practice, prin care învaţă cum să facă faţă situaţiilor vieţii. În acest caz avem de-a face cu o educaţie şcolară. În cazul centrelor de plasament însă avem de-a face cu o educaţie de ocrotire în care instituţia de ocrotire nu este pur şi simplu şcoală sau internat ci şi casă, spaţiul în care copilul trebuie să trăiască atunci când grupul de copii nu se poate defini numai ca simplu grup educaţional cu compoziţie determinată de factori educativi ci este (sau trebuie să devină) o familie.


În instituţiile de ocrotire copiii trebuie să se bucure de drepturi egale şi să participe direct la acţiunile organizate în scopul educării lor, la formarea moral- cetăţionească, dezvoltarea interesului, dragoste şi pasiune pentru muncă pregătindu-i în acest fel pentru integrarea socio- profesională. Nevoia unei educaţii în instituţiile de ocrotire a copilului trebuie să fie satisfăcută printr-o extindere apreciabilă atât pe verticală de la vârsta antepreşcolară până la vârsta şcolară mare cât şi pe orizontală cuprinzând toate laturile, în afara şi în locul familiei.


Dreptul la educaţie este un drept garantat prin Constituţie, copilul având acces şi sprijin din partea unităţii la orice tip şi nivel de educaţie în acord cu opţiunile şi posibilităţile lui.


Activitatea acestor unităţi nu se poate reduce numai la asigurarea condiţiilor materiale şi igienico- sanitare necesare creşterii şi dezvoltării morfo- fiziologice a copiilor internaţi.


Caracteristicile educaţiei în casele de copii sunt impuse de particularităţile acestor copii, particularităţi, generate de condiţia lor familială deficitară, iar educaţia trebuie să se bazeze pe un climat securizat, terapeutic, compensator având un program educaţional special în acord cu opţiunile şi posibilităţile lor:

- activităţi pentru pregătirea lecţiilor conform orarului şcolar, casei;

- activităţi de gospodărire;

- acţiuni şi manifestări cultural - artistice, sportive şi altele;

- în timpul vacanţelor copiii se bucură participă la drumeţii, excursii şi tabere.


Democratizarea reală a învăţământului şi educaţiei constituie fundamentul asigurării condiţiilor materiale şi spirituale pentru o dezvoltare armonioasă a personalităţii copiilor ocrotiţi, oferindu-le şanse egale de instruire şi educaţie.


Este larg acceptată astăzi ideea că fiinţa umană este la naştere o individualitate, un candidat la umanitate şi că va câştiga această calitate graţie educaţiei şi socializării.


Procesul de socializare se defineşte prin două aspecte:

1) Mecanismele prin care societatea, generaţia adultă transmite copilului normele sale, valorile morale, concepţiile, desprinderile de comportare.

2) Procesul prin care copiii însuşind normele colectivităţii, asimilând cunoştiinţele şi diferitele influenţe, devin membrii societăţii respective


Mica copilărie este perioada cea mai intensă de socializare; este nu numai cea în care fiinţa umană are cele mai multe lucruri de învăţat, "... dar şi cea în care ea  este cea mai plastică şi cea mai aptă să înveţe, căci o face, atunci, cu uşurinţă şi o rapiditate pe care nu le va întâlni în restul vieţii".


Procesul de socializare nu vine ci este nevoie, iar copilul fiind o fiinţă neajutorată cere sprijinul adultului. În condiţiile copiilor instituţionalizaţi disponibilitatea de a primi educaţia diferă de la individ la individ având în vedere mediile stresante din care provin iar prevenirea unor  evoluţii nefireşti ale copiilor (depăşirea unei etape defectuoase) se poate realiza prin formarea acestora ca indivizi cu drepturi depline şi implicit prin satisfacerea nevoilor fundamentale.


Un rol foarte important, pentru a obţine dezvoltarea spiritului de solidaritate, de disciplină, de iniţiativă activă, de dezvoltare a personalităţii sociale a copilului îl are focul. Copilul este o persoană ludică, predispusă la joacă prin natura sa.


Un alt mijloc foarte important prin care se realizează socializarea copiilor din instituţii îl constituie activităţile pentru timpul liber desfăşurate de colectivul grupei.


Diferitele forme de muncă şi în special cele cu caracter de deservire a colectivului ocupa un loc însemnat în procesul de socializare.


O importantă deosebită o au şi activităţile libere organizate în funcţie de dorinţele
  şi interesele individuale:


- colecţii de timbre, monezi, plante;


- relaţii de comunicare şi colaborare cu copii de aceeaşi vârstă prin schimb de vederi, corespondenţă;



- activităţi în comun cu partenerii din şcolile generale şi alte instituţii;

Activităţile organizate sub forma de vizite, excursii, vizionări de filme, piese de teatru, teatru de păpuşi, ajută copiii din instituţii să vină în contact cu alţi copii, alte persoane decât cele care lucrează în instituţii, situaţii nemaiîntâlnite şi contribuie la formarea acestora ca oameni dezvoltându-le spiritul de independenţă şi de sociabilitate.


Există două tipuri de obiective ale educaţiei de ocrotire: obiective specifice şi obiective generale.


Obiective specifice ale activităţii educative şi formative desfăşurate de copii în cadrul instituţiei:


- adoptarea şi integrarea minorului la specificul vieţii din instituţie;


- terapia traumatismelor psihice;


- socializarea copilului;


- pregătirea pentru integrarea socială;


- pentru autocunoaştere şi pentru autoeducaţie, autogospodărire şi activităţi gospodăreşti;


- educaţia pentru timpul liber;


- sprijinirea procesului instructiv;


Obiectivele generale ale educaţiei copiilor din instituţii sunt cele prin care unitatea de ocrotire contribuie la formarea generală a personalităţii copilului având în vedere laturile educaţiei: educaţia fizică, educaţia igienico- sanitară, educaţia intelectuală, educaţia morală, educaţia pentru muncă, educaţia estetică.


Scopul nevoii de educaţie a copilului instituţionalizat este atragerea unor niveluri superioare ale integrităţii lor sociale într-o optimă realizare a personalităţii lor. Capacitatea copilului instituţionalizat pentru autorealizare îi oferă acestuia sentimente de siguranţă interioară, de automulţumire. Pentru realizarea unei optime integrări socială ale copilului din instituţii, educaţia, ca fenomen social, vizează o relaţie cu doi poli:  copilul instituţionalizat şi mediul social integrator.

Reuşita procesului educaţional, depinde în mare măsură de stabilitatea cadrelor - care stă la baza continuităţii procesului de modelare a personalităţii.


În Convenţia Drepturilor Copilului există multe articole care fac referire la o securitate socială a copiilor în dificultate (art 26) la o protecţie a copiilor fără familie (prin Art 20), dar şi dreptul la educaţie, timp liber, joc, recreere, la nediscriminare etc.

4.3 Nevoia unei familii - un drept fundamental pierdut

Pentru a-şi menţine echilibrul psihic copilul are nevoie de o familie caldă care să-l susţină şi să-l ocrotească, iar statul împreună cu instituţiile sale în domeniu trebuie să ia măsuri pentru respectarea drepturilor copilului în general şi ale copilului instituţionalizat în particular. Nevoia unui contact cu ambii părinţi este mult mai dezvoltată în cazul copilului instituţionalizat iar aceasta trebuie satisfăcută prin facilitarea accesului părinţilor în instituţii şi a copiilor în familie aşa cum prevede Convenţia cu privire la Drepturile Copilului prin art. 9 care spune că "statele părţi vor respecta dreptul copilului separat de cei doi părinţi ai săi sau de unul dintre ei, de a întreţine în mod regulat relaţii personale şi contacte directe cu cei doi părinţi ai săi, în afara cazului când acest lucru este contrar interesului superior al copilului.


Familia, ca unitate fundamentală a societăţii sau ca instituţie socială, este mediul natural de creştere şi bunăstare a tuturor membrilor săi şi în particular a copiilor.


Pe baza studierii diferitelor tipuri de familie s-a stabilit că există o legătură profundă între tipul societăţii şi organizarea familiei, ceea ce înseamnă că familia depinde funcţional de structura şi cultura societăţii. Familia trebuie considerată ca punctul de plecare al oricărei organizări omeneşti, ca microsocietate, ca microgrup social mai mult sau mai puţin de sine stătător pe temeiul multiplelor funcţii pe care le îndeplinesc.


Activitatea care denumeşte în "căminul familial" şi atmosfera în care se desfăşoară viaţa familială sunt hotărâtoare pentru concepţia pe care copilul şi-o formează despre existenţa şi pentru formarea caracterului .


Părinţii sunt primul model pe care îl urmează copilul: Dacă simte afecţiunea părinţilor, copilul va fi capabil să arate afecţiune şi altora la rândul său, iar dacă este criticat pentru ceea ce este, însuşindu-şi criticile, va fi afectat de gândul că nu este cum ar trebui să fie, apreciindu-şi propria persoană în funcţie de aprecierile celorlalţi şi va fi capabil să se liniştească dacă părinţii săi îşi păstrează calmul, fermitatea şi încrederea în confruntarea cu temerile copilului.


Primii ani de viaţă ai unui copil sunt de o importanţă crucială, copilul fiind foarte vulnerabil iar lipsa de hrană, de îngrijire a sănătăţii, lipsa de dragoste şi stimularea au ca efecte cu atât mai grave cu cât copilul este mai mic.


Dragostea necondiţionată a părinţilor este necesară dezvoltării psihocomportamentale normale a copilului, este independenţa de rezultanţă dintre aşteptările lor şi rezultatele copilului, este necesară oricărui copil, este superior  necesară copiilor cu handicap conştientizând acest fapt îşi depăşesc condiţia cu mai multă uşurinţă, asigură umplerea rezervorului emoţional al fiecărui copil şi mai ales îl determină pe un copil să răspundă în mod asemănător în viitorul mai mult sau mai puţin îndepărtat.


Dragostea posesivă din partea părinţilor poate avea ca efect în adolescenţă dependenţa şi o maturitate psihoafectivă sau, din contra, revolta faţă de părinţi.


Cu toate că familia constituie "elementul fundamental al valorilor sociale", la polul opus ea constituie "un calvar al creuzetuluide legături interumane şi umane, al structurii personalităţii anomice şi îndoielii permanente" (Berge H. "Defectele părinţilor"), mai ales atunci când copiii pun la îndoială sistemul de valori al părinţilor iar despre copiii instituţionalizaţi se poate spune că acestea se află într-un "faliment familial" datorită faptului că cei mai mulţi dintre ei nu au perspective să se întoarcă în familiile lor sau să beneficieze de o formă alternativă bazată pe familie cum ar fi adopţia sau plasamentul.


În urma unui studiu realizat în 1999 de către Organizaţia Salvaţi Copiii şi UNICEF cu privire la drepturile copilului, unul din punctele abordate făcea referire la dreptul copilului de a avea o familie. Un lucru paradoxal, este că, copiii instituţionalizaţi s-au pronunţat într-o proporţie mai mare în favoarea menţinerii copiilor în instituţiile de stat.


Nevoia unei familii sau în ultima instanţă a unui contact cu aceasta este strâns legată de celelalte nevoi ale copilului cu cele de securitate şi afecţiune, cu cele de a fi ascultat, înţeles, respectat şi apreciat, în cele de dezvoltare, sprijinire şi protecţie; dintr-un simplu fapt, de exemplu, cea mai dulce iubire dintre mamă şi copil se poate realiza în familie.     
4.4.
AFECTIVITATEA  ŞI SECURITATEA - nevoi vitale pentru copilul instituţionalizat




NEVOIA  DE  AFECTIVITATE

Nevoia copilului pentru o relaţie stabilă, bazată pe încredere cu părinţii săi, sau în lipsa acestora cu a unor adulţi semnificativi, este o nevoie fundamentală bazată pe securitate şi afectivitate.


Pentru a creşte, pentru a dezvolta şi mai ales pentru a-şi menţine echilibrul psihic, copilul instituţionalizat are nevoie şi de afectivitate din partea unei persoane adulte de referinţă ca înlocuitor al părinţilor: Afecţiunea cuprinde toate acele mici dovezi de dragoste, de iubire care se pot da copilului zilnic. Pentru copil nu e suficient să fie iubit şi nici măcar să i se spună acest lucru (cu toate că, evident, şi asta este foarte important); el are nevoie să i se arate lucrul acesta, iar copilul ca produs sublim al iubirii, este subordonat acestuia pe tot parcursul vieţii. Făcând o paralelă între copilul ocrotit de iubire şi cel lipsit de acest dar, se poate aminti că copiii care s-au născut cu noroc, se găsesc din start la adăpostul celor doi părinţi iubitori (mama, care e în permanenţă acolo unde este  nevoie şi tata care veghează ca totul să fie în ordine), în timp ce o altă categorie de copii se nasc nedoriţi trezându-se spontan singuri, în care teama, nesiguranţa, vulnerabilitatea le determină manifestări diferite. Dacă la un copil din familie, plânsul e o alarmă ce trebuie imediat oprită, la copilul "fără noroc" plânsul va deveni un simptom. La acest fenomen se vor adăuga, pe măsura înaintării în vârstă şi altele: legănatul, subtul degetului, lipsa de comunicare , masturbaţia, negativismul, retardul.


A arăta afecţiunea înseamnă a da ce e mai bun din partea celui care îl îngrijeşte, din timpul şi din interesul acestuia, înseamnă a-l fi considerat o fiinţă umană, ale cărei gânduri, dorinţe şi temeri sunt demne de a fi luat în considerare.

Înseamnă a-i uita greşelile, pentru că acestea sunt tot atâtea lecţii, şi al ghida cu o mână sigură, fără a-l judeca şi fără a-l blama. A arăta afecţiunea copilului mai înseamnă a fi convins în fiecare zi că e un copil bun, chiar dacă esenţialul unor mesaje pe care le primeşte arată contrariul.


Nevoia de afecţiune e satisfăcută pentru copilul care, începând de la naştere şi în continuare are o relaţie stabilă, continuă şi de dependenţă cu şi faţă de părinţii săi (sau faţă de părintele substitutiv permanent) cărora la rândul lor le place să aibă unul cu celălalt o relaţie care oferă satisfacţii. Prin intermediul acestei relaţii - mai întâi cu mama sa, apoi cu tatăl său şi treptat cu un cerc mai mare de oameni - copilul ajunge să formeze baza tuturor relaţiilor ulterioare nu  numai cu familia dar şi cu prietenii, colegii şi în cele din urmă cu propria lui familie.


Faptul că un copil va dezvolta o atitudine constructivă sau destructivă, mai întâi faţă de sine însuşi şi apoi faţă de alţi oameni, depind în primul rând de atitudinea părinţilor (educatorilor) faţă de el.


Instituţia îl privează deci, pe copilul instituţionalizat de părinţi, esenţială fiind furnizarea de substituţi parentali, care să-i ofere experienţa unei îngrijiri pline de afecţiune. Dacă se ia în considerare numai baia zilnică a unui copil aflat în familie când acesta este mângâiat, susţinut cu grijă, chiar mai mare fiind, să nu alunece, să nu îi intre săpun în ochi, i se vorbeşte, se glumeşte şi se râde cu el, toate fiind prilejuri de atingere, mângâiere, alintare verbală. Absolut nimic din toate acestea nu se întâmplă copilului în instituţiei, unde spălarea se face pe "bandă" şi cu prea puţină grijă.


Instituţia de ocrotire nu permite,  de asemenea, copilului să-şi desfăşoare viaţa într-un cadru firesc, natural pentru viaţa socială a copilului obişnuit. "Copilul din familie, spune Ch. Buhler, are în timpul unei singure zile mai multe contacte sociale decât are copilul din instituţie. Aceste contacte care se stabilesc cu copilul instituţionalizat sunt de departe mult mai puţin favorabile pentru dezvoltare mintală şi maturizarea personalităţii copilului. el primeşte mai multe ordine, pune mai puţine întrebări şi primeşte mai puţine explicaţii". Instituţiile prezintă anumite riscuri pentru copil datorită faptului că acestea funcţionează de la distanţă faţă de entităţile sociale ale familiei şi comunităţii. Din acest punct de vedere s-a considerat de unii autori că cea mai rea familie este mai bună decât cea mai bună instituţie.


Există două premize de bază pentru ca dezvoltarea emoţională a copilului să fie cât mai bună posibil: pe de o parte copilul trebuie să se poată lega emoţional de unul sau doi adulţi iar pe de altă parte el trebuie singur să se considere important pentru aceşti oameni. Într-o instituţie copiii au de regulă o mulţime de adulţi de care s-ar putea sau nu, să se ataşeze emoţional. Pentru a-şi dezvolta independenţa şi personalitatea, este necesar ca copilul să aibă pe cât posibil doar un adult care să-i fie alături permanent şi lângă care să se simtă în siguranţă.


Numărul mare al persoanelor care lucrează în instituţie duce la o fragmentare a îngrijirii şi o lipsă a continuităţii care face mai dificilă dezvoltarea la copil, a conştiinţei despre sine însuşi şi despre mediu. Acest fapt marchează puternic capacitatea de învăţare în sens larg.


Dragostea dintre mamă şi copil numită şi "aventura magică" este atât de puternică, de adâncă, încât nu poate fi redată în cuvinte, însă în cazul copilului instituţionalizat această "aventură magică" îi lipseşte. cu cât trăieşte mai mult într-o instituţie de ocrotire un copil, cu atât "aventura magică" a iubirii se perpetuează, iar germenii iubirii se convertesc în ură. Un copil care se simte iubit acceptă disciplina microgrupului familial însă cel care nu simte dragostea neagă valorile familiei şi acţionează revoltându-se împotriva normelor familiei.


Însă efectele lipsei de afecţiune (ataşament) sunt foarte multe; aceşti copii întâmpină mari greutăţi în a învăţa să construiască şi să menţină relaţii de orice natură. Ei nu au învăţat să le pese de alţii. Primind foarte puţină dragoste, oferă cu mari dificultăţi, la rândul lor dragoste. Ei continuă să se comporte copilăreşte: egocentric şi acţionând impulsiv. Au probleme în asimilarea unor reguli şi legi. Datorită faptului că nu au încredere în alţii, multe dintre tipurile de comportament observate la astfel de copii se concentrează pe menţinerea celorlalte persoane la distanţă.


Interiorizarea, la care mulţi copii cu probleme de ataşament fug de interacţiunea cu ceilalţi. Această retragere poate lua diferite forme. Unii copii se retrag fizic, în timp ce alţii par să construiască un scut în jurul lor. Ei pot fi aproape din punct de vedere fizic, dar nu şi emoţional. Un alt gen de retragere este asemănător cu teama.


Anxietatea cronică 

Acest tip de anxietate este accentuat la copiii care au fost mutaţi fără nici o pregătire sau în viaţa cărora au survenit brusc schimbări majore. Copiii care experimentează anxietatea cronică sunt de cele mai multe ori extrem de posesivi şi dependenţi.


Contact vizual deficitar 


Aceşti copii tind să fie conştienţi  de ceea  ce se întâmplă în jurul lor şi mai degrabă verifică totul  dintr-o  privire decât printr-un contact vizual direct. Unii dintre ei stabilesc contact vizual numai când sfidează şi deci, ca un cerc vicios, părintele (educatorul) va ajunge să interpreteze orice contact vizual stabilit de copil ca semn al insolenţei.


Afectivitatea nediscriminatorie


De vreme ce ataşamentul înseamnă că anumite persoane sunt mai importante decât toate celelalte, afectivitatea nediscriminatorie este un semn al unor probleme de ataşament. Este dificil pentru un părinte (în speţă educator) să se simtă apropiat de un copil care se arată ataşat de orice persoană. În plus, copiii care sunt dispuşi să meargă cu orice străin ridică probleme de supraveghere.


Dificultăţi de control, în care aceşti copii întâmpină greutăţi în menţinerea în cadrul unor limite de comportament clar definite.


Sindromul "2 sau 20"


Există copii cu ataşament deficitar care par uneori "prea bătrâni pentru vârsta lor", iar alte ori imaturi. Aceşti copii încearcă să se angajeze în activităţi preferate în mod obişnuit de copiii de vârste mai mari sau de adulţi. Când se joacă cu copii de vârsta lor vor să conducă. Opun rezistenţă la restricţii impuse comportamentului lor. Astfel din unele puncte de vedere, ei se pot purta ca nişte persoane independente, la vârsta de 20 de ani. Totuşi, dacă cineva stabileşte limite comportamentului lor sau dacă se simt frustraţi, recurg la crize isterice tipice copiilor la vârsta de 2 ani.


Copiii cu întărziere în dezvoltarea conştiinţei


Aceşti copii tind să mintă şi să fure. Ei pot minţi în legătură cu lucruri total nesemnificative, chiar şi atunci când nu ar exista consecinţe negative spunând adevărul. De asemenea poate fi destul de dificil să depistezi dacă aceştia mint sau nu. Obiceiul de a fura poate lua diferite forme, de la "a găsi" lucruri  în mod frecvent la şcoală până la lua bani sau alte obiecte de propriul lor educator.




NEVOIA  DE SIGURANŢĂ


Această nevoie trebuie satisfăcută prin siguranţa unor relaţii cu familia unde atitudinile şi comportamentul să fie considerentul principal şi să prezinte încredere prin siguranţa unui contact cu familia şi siguranţa unei rutine cunoscute. Toate acestea întâlnesc continuitatea şi anticiparea într-o lume în care copilul (în general cel mic) trebuie să întâlnească şi să înţeleagă atât de multe lucruri noi şi schimbătoare. Educatorii sunt în situaţia unică de a cunoaşte obiectele particulare, ritualurile şi situaţiile care contribuie la sentimentul particular de securitate al copilului. Prin faptul că acestea îi sunt permise (şi când li se acordă timpul necesar), i se recunoaşte copilului dreptul la individualitate  şi la un grad de autodeterminare, care contribuie la clădirea sentimentului propriei valori.


Nevoia de siguranţă este strâns legată de standardele de comportament stabilite de părinţi (educatori). Cunoscând ceea ce se aşteaptă de la el şi de îndată ce poate înţelege aceasta, şi motivele pentru care i se cer anumite lucruri face din procesul de creştere o chestiune mai puţin dificilă. Inevitabil copilul va încălca regulile, va fi neascultător deoarece are nevoie să testeze consecinţele acestor acte, în parte deoarece este predispus să uite regulile dar şi cunoaşterea limitelor a ceea ce este permis. Astfel îi furnizează siguranţa atât a responabilităţii cât şi a predictabilităţii. În contrast cu asta când acelaşi comportament dă naştere la reacţii foarte diferite, cu acelaşi părinte în momente diferite sau cu oricare dintre părinţi (educatori), atunci concepţia copilului privind comportamentul care este acceptabil devine ataşat mai degrabă de capriciul individual decât de principiile generale.


Nevoia de siguranţă este o trebuinţă strâns legată de cea afectivă. Copilul are nevoie să se simtă la adăpost nu numai faţă de lumea exterioară, dar faţă de propriile trăiri interioare, mai ales cele, dar nu numai, pe care nu le pot exprima. Programul şi rutina activităţilor, mai ales când este vorba de copilul mic, au o latură securizantă incontestabilă. Pe de o parte, adevărata furnizoare a securităţii afective este relaţia copilului cu oamenii ca relaţie stabilă, constantă. Schimbarea frecventă a persoanei de îngrijire, înlocuirea ei în perioade sensibile ale dezvoltării psihice infantile se transformă în tot atâtea obstacole în construirea încrederii copilului, în capacitatea lui de a iniţia şi menţine atitudini afective stabile.


Revenind însă la factorul iubire ca o concluzie referitor la cele două aspecte amintite anterior (afectivitate şi securitate), se poate spune că orice iubire cere intimitate, dialog, comunicare, iar o "mamă" (un educator dintr-o instituţie de ocrotire) care se uită în 15 părţi deodată nu e totuna cu cea care se uită în două- trei sau trei- patru (părţi). Astfel, condiţia necesară şi suficientă pentru a trăi într-o instituţie rezidenţială este instituţia de tip familial, în care să existe o mamă la trei- patru persoane de diferite vârste şi de ambele sexe, iar fiecare să aibă prosopul, săpunul şi dulapul cu lucrurile lui personale, să-şi aleagă singuri hainele şi să mănânce fără a cere voie, să-şi poată decora camera după bunul plac şi să fie privit cu încredere şi căldură, să fie apreciat la adevărata valoare şi să primească apreciere pentru ceea ce face şi ceea ce poate.


Pentru a ajunge însă la aceste performanţe, România mai are de parcurs multe transformări în ceea ce priveşte protecţia drepturilor copilului, atât la nivel legislativ, trecând apoi printr-o schimbare a mentalităţii personalului din instituţii în ceea ce priveşte modul de comportare, de apreciere şi de stimulare faţă de categoria cea mai vulnerabilă de copii, şi ajungând în fine la finanţarea instituţiilor de ocrotire care să se realizeze direct de la agenţiile guvernamentale şi mai puţin din partea fundaţiilor străine care prezintă mici speranţe în ceea ce priveşte finanţarea instituţiilor pentru o vreme îndepărtată.


A nu-i oferi copilului afectivitatea de care are nevoie, contactul cu unul sau cel mult doi adulţi în mod permanent, şi mai ales a nu-i oferi unui copil instituţionalizat sprijinul moral şi cel securizat în diferite situaţii de inadaptare socială constituie în fapt un risc de deteriorare fundamentală a dezvoltării lui sănătoase din punct de vedere psihologic şi afectiv, şi poate chiar să fie considerat ca o violare a multor drepturi, dar mai cu seamă a dreptului la dezvoltare exprimat în Art.6 al Convenţiei Drepturilor Copilului. Nevoia unui contact cu cât mai puţini adulţi în care să i se ofere copilului afecţiunea şi siguranţa necesară, trebuie să vină în sprijinul interesului major al copilului.



4.5
NEVOIA  DE  FORMARE  A  AUTONOMIEI




  -factor direct pentru integrarea socială- 


Dezvoltarea optimă trebuie să fie sprijinită în mod activ, ceea ce include stimularea copiilor mici şi mari, continuitatea îngrijirii prestate de aceleaşi persoane şi atitudini / comportamente de asemenea permanent aceleaşi, planificare pentru dezvoltarea fiecărui copil, asigurarea unor canale de comunicare pentru ca părerile copiilor să poată fi ascultate şi mai ales un sprijin pentru dezvoltarea individualităţii, a formării unei autonomii. Astfel, copiii din instituţiile de ocrotire au nevoie să înveţe cum să facă o alegere în cadrul activităţilor cotidiene, astfel încât să dezvolte un sentiment al propriei lor individualităţi. Alegerea individuală în viaţa de zi cu zi trebuie să fie încurajată astfel încât copiii să poată învăţa prin nevoia de a face alegeri, să-şi dezvolte un sentiment de identitate individuală. Alegerea personală a elementelor de îmbrăcăminte, a felului în care se prezintă, sunt lucruri ce trebuiesc sprijinite. 


Nevoia de formare a autonomiei se poate realiza şi prin participarea în mod activ la viaţa cotidiană a unităţii "familiale", învăţând copiii cum să gătească, să facă curăţenie, să meargă la târguieli- şi să ajute copiii mai mici precum şi să participe la procesul de decizie în legătură ce aceste activităţi. Un copil va dezvolta un sentiment de identitate, prin cunoaşterea propriei sale istorii, iar acest lucru se poate realiza prin menţinerea contactului cu familia.


Valoarea activităţii de autonomie personală are în vedere dezvoltarea dorinţei pentru activitate autonomă, prin care copilul acumulează experienţe ce favorizează o dezvoltare motrică armonioasă şi pune bazele unei bune dezvoltări intelectuală, datorită experimentării şi trăirii diferitelor situaţii.

Sub pretenţia ocrotirii şi pregătirii pentru societate, instituţiile de ocrotire creează, de fapt, fiinţe moarte care, ajunse în lumea vie, acestea constată că le lipsesc multe din omenescul firesc. Fără a avea o imagine reală despre sine ei încep să creadă că totul li se cuvine, că mereu altcineva se ocupă de ei să le preocupe: loc de muncă, locuinţă, mâncare, îmbrăcăminte, bani.


Iar la 18 ani aceşti tineri nu mai simt nevoia doar a iubirii părinteşti ci a unei iubiri sociale, a protecţiei societăţii. Ei cer acum cu voce tare de toate şi, dintr-o dată răspunsul nu mai vine de nicăieri. Pentru că de acum încolo ei înşişi vor trebui să răspundă la toate aceste probleme vitale, aşa cum oricare alt om o face.


Deşi nu-şi dau seama, lor nu li se cuvine dreptul de a alege. Hainele se dau ca la armată. Copiii nu pot alege roşu sau altă culoare. Trebuie să ia totul aşa cum i se dă. Nu poate refuza pentru că i se răspunde printr-o întrebare: "Dar ce, te crezi acasă?". Cum să se simtă un copil bine în această "casă temporară", când i se pune o astfel de întrebare? Atunci îşi dă seama copilul că nu are nici nici un loc în această societate. Aceste lucruri îl vor determina pe viitorul tânăr să rămână dependent de instituţie sau să nu se descurce atunci când va ajunge la răscruce. În casele de copii (centre de plasament) sunt foarte mulţi copii talentaţi. În loc să fie încurajaţi să-şi dezvolte aceste calităţi, ei sunt trataţi cu indiferenţă. Aceşti copii sunt respinşi de la diferite cercuri din simplul motiv că sunt de la casa de copii. La 18 ani, deşi sunt consideraţi maturi mulţi dintre ei sunt de fapt nişte copii speriaţi, dezorientaţi, copii ce vor fi lăsaţi prea brusc fără nici un ajutor.


Una dintre principalele îndatoriri ale fiecărei instituţii de îngrijire este necesitatea de a-i face pe copii capabili să se integreze ca adulţi, în comunitate şi în cultură. Este improbabil ca un asemenea lucru să se realizeze în condiţiile în care copiii nu au ocazii potrivite de a se afla laolaltă cu alţi copii. Dobândirea deprinderilor necesare în viaţa  de zi cu zi presupune participarea copiilor la activităţi cum ar fi: cumpărăturile la piaţa locală, utilizarea transportului în comun, participarea la sărbătorile comunităţii şi alte evenimente din cadrul acesteia, şi aşa mai departe. Experienţa vieţii de zi cu zi trebuie să încurajeze sentimentul de independenţă şi de încredere în sine potrivite vârstei şi situaţiei fiecărui copil. "Dependenţa instituţională" trebuie evitată intenţionat în fiecare ocazie. Experienţa de zi cu zi trebuie să le ofere copiilor ocazii de joacă, stimulare, recreere şi relaxare potrivite vârstei lor. Printre altele trebuie să li se ofere posibilitatea copiilor să fie singuri şi să se joace liber şi spontan, să le dezvolte copiilor capacitatea necesară în cultura lor de a juca diferite roluri din viaţa adultă. respectul faţă de sine însuşi, spune Erikson, se dezvoltă în convingerea copilului că învaţă în mod efectiv paşii ce o conduc spre un viitor tangibil şi devine în acest fel un Sine structurat, bine definit în interiorul unei realităţi sociale. copilul care creşte, trebuie, cu fiecare pas, să achiziţioneze un sens viu şi vitalizator al actualităţii din conştiinţa faptului că felul său specific, individual, de stăpânire a experienţei, adică sinteza Eului său, este o variantă plină de succes a identităţii de grup şi, de asemenea, este în acord cu planul de spaţiu - timp şi de viaţă al acestui grup. Este fără îndoială dificil de imaginat în ce măsură copilul nimănui, cel crescut în clocitoarea mecanică a instituţiei îşi poate construi un eu armonic şi adaptabil, atâta vreme cât, la ieşirea din instituţie cele două mari întrebări rămase nerezolvate sunt: cine sunt eu? şi cine sunt ceilalţi?, pentru a nu mai menţiona amănuntul că acest copil nu iese din instituţie, ci este aruncat. 


Formulă ideală, chiar într-o instituţie mare, o constituie gruparea copiilor pe modelul familiei în care membrii săi  să aibă vârste diferite (deşi nu la distanţe foarte mari) şi să aparţină ambelor sexe. Fiecare "familie", analog uneai adevărate, să beneficieze de o cameră sau două în folosinţă exclusivă iar dacă vârsta o permite, în gospodărire exclusivă. Deşi figura centrală, generatoare de norme, rămâne adultul, cei mari preiau şi mediază o parte din acestea, precum şi o serie de responsabilităţi prezentând astfel pentru cei mici modele inteligibile, exact cum se întâmplă într-o familie obişnuită.


Se câştigă în acest mod atât o autonomie favorabilă independenţei grupului şi relaţiilor relaxate din interiorul acesteia; se conturează în acelaşi timp direcţia şi sensul dezvoltării autonomiei individuale şi a construirii propriei identităţi.


Pentru copilul instituţionalizat nevoia de formare, de pregătire a autonomiei pare a fi cea mai importantă pentru viitorul său. Aceste nevoi sunt stipulate ca drepturi prin generalizare în multe din articolele Convenţiei cu privire la Drepturile Copilului dar mai cu seamă în Art.23, precizând că acea categorie a copiilor handicapaţi la care face referire articolul amintit mai sus este de fapt categoria copiilor aflaţi în dificultate în care sunt în dificultate în care sunt incluşi şi copiii instituţionalizaţi.


4.6

NEVOIA  DE  RESPONSABILITATE


Această nevoie este satisfăcută dacă i se permite copilului să acumuleze independenţa personală, pentru început prin a-l învăţa să aibă grijă de el în viaţa de zi cu zi, de exemplu: să mănânce, să se îmbrace şi să se spele singur. Deoarece urmează în mod constant modelul părinţilor săi (în speţă a personalului de îngrijire), el vrea să imite ce pot ei să facă. În ciuda dificultăţilor şi frustrărilor ce apar datorită imaturităţii şi lipsei de control, el cere să i se da şansa de a continua: de aceea "fac şi eu" este un refren constant la vârsta mică a copilului.  


Această nevoie este satisfăcută  şi când i se dă voie să aibă obiecte personale, oricât de mici şi de neânsemnate ar fi acestea, a căror stăpân unic să fie numai el. Pe măsură ce înaintează în vârstă, independenţa din ce în ce mai însemnată i se permite, şi chiar să fie încurajat şi să dea libertate - mişcărilor fizice, preferinţelor la mâncare, joaca şi hainele, şi poate cel mai important dintre toate de a-şi alege prietenii, pasiunile, cariera şi eventual partenerul de viaţă. A da o astfel de independenţă nu înseamnă a renunţa la părerile, gesturile şi preferinţele proprii sau la motivele pentru care acestea există; nici a renunţa la implicarea în viaţa copiilor şi a trece cu vederea orice ar fi ei.


Dimpotrivă, copiii au nevoie de un cadru de îndrumare, de limite, - să cunoască ce se aşteaptă de la ei sau ce este permis şi care sunt regulile - motivele pentru acestea şi dacă ele sunt în interesul lor sau în interesul altora. Acestea înseamnă că este important să se facă o distincţie clară între dezaprobarea comportamentului lor, pe de o parte şi respingerea copilului, pe de altă parte, şi că singurul argument durabil şi eficient pentru influenţarea, convingerile şi compartimentului lor este modelul dat de noi înşine. Ceea ce contează cu adevărat este ce anume suntem noi şi cum ne comportăm, nu ceea ce spunem sau ceea ce credem că suntem. Trăind zi de zi împreună cu noi (personalul de îngrijire), copiii învaţă despre valorile pe care le preţuim, despre standardele, preocupările şi ambiţiile noastre într-un mod subtil dar care îi influenţează.


Copiii între 15 şi 18 ani (adolescenţii) au de asemenea nevoie de experienţă în a face faţă relaţiilor de egalitate cu ceilalţi adolescenţi în afară de situaţia normală în care sunt în mod invariabil subordonaţi adulţilor.


Nu există nici o ieşire din această dilemă a iresponsabilităţilor în afară de cea că un copil nu poate învăţa cum să-şi asume o responsabilitate dacă aceasta nu i se dă. Ca orice altă aptitudine, ea trebuie să fie practicată sub îndrumarea adultului, îndrumare care se va diminua treptat în timpul adolescenţei şi maturităţii. Faptul că acest risc merită să fie asumat este demonstrat de activitatea celor care au făcut din aceasta motivul central al îngrijirii pe care o acordă celor lipsiţi de drepturi, anormali sau delicvenţi.


Totuşi, într-o anumită măsură, instituţia de ocrotire, şcoala şi societatea pot eşua în încercarea de a furniza o pregătire treptată şi suficientă pentru responsabilitate şi autonomie. S-a sugerat că drumul spre maturitate constă în construirea a patru identităţi: socială, sexuală, vocaţională şi filosofică. În aceste patru zone adolescenţii sunt determinaţi să facă o serie de alegeri responsabile, pe care, dacă sunt reale şi stabile, nici o fiinţă omenească nu le poate alege pentru o altă fiinţă omenească. Sarcina de a pregăti adolescenţii pentru responsabilitate este complexă. Trebuie acordat ajutor în definirea problemei, în furnizarea informaţiilor necesare şi în procesul de cântărire şi prezicere a posibilelor consecinţe ale posibilităţilor alternative. Apoi decizia trebuie să aparţină copilului (al tânărului de mai târziu), care trebuie să facă faţă rezultatului acestora. Adultul nu trebuie să intervină chiar dacă nu este de acord cu alegerea făcută de către copil (în afară de cazul când decizia greşită ar putea fi de-a dreptul dezastruoasă). Implicit el trebuie să fie pregătit, să fie alături de adolescent (sau copil) dacă lucrurile nu merg bine şi să-i ofere ajutorul necesar pentru a le îndrepta.


Instituţia de ocrotire trebuie să îşi aducă aici o contribuţie vitală. În cadrul convenţional al grupei unde atât munca cât şi disciplina sunt conduse de către educator, există posibilităţi relativ mici de a permite fiecărui copil un grad de responsabilitate pentru propriile acţiuni şi pentru învăţat. Un regim mult mai centrat pe copil le dă acestora n sens de implicare şi participare în planificarea propriilor activităţi în funcţie de interesele lor diferite şi de nivelul de pricepere. În acelaşi timp,  regulile stabilite împreună cu educatorul îi ajută în înţelegerea motivelor pentru care sunt necesare constrângeri, de aceea sunt mai uşor acceptate de către copii.


Instituţia de ocrotire poate juca un rol important în a ajuta adolescenţii instituţionalizaţi să se înţeleagă pe ei înşişi raportându-se la aceste grupuri şi la legătura acestor grupuri cu ei înşişi. Pentru a realiza aceasta, trebuie să se realizeze o "programă instituţională" cât mai potrivită. O asemenea programă trebuie să sintetizeze aspectele cognitive, emoţionale şi morale. Cadrul cel mai potrivit este o comunitate instituţională în care principiile de relaţie şi responsabilitate să fie conforme cu acelea incluse în programa instituţională.


Ca drepturi, aceste nevoi sunt relevante în articolele din Convenţia ONU privind drepturile copilului ce fac  referire în mod direct sau indirect la efortul din partea personalului instituţiei de a-l face responsabil pe copil în anumite situaţii, dar trebuie amintit şi responsabilitatea pe care o are adultul în casa de copii. Dintre aceste articole pot fi amintite Art.2 (nondiscriminare), Art.5 (îndrumarea părinţilor şi dezvoltarea capacităţii copilului), Art.12 (opinia copilului), Art.17 (acces la informarea corespunzătoare), etc.



4.7
NEVOIA  DE  ÎNŢELEGERE  ŞI  RESPECT


Adulţii se comportă deseori ca şi cum n-ar fi fost niciodată copii sau ca şi cum au uitat acest lucru. De aici apare un mare număr de conflicte şi de neînţelegeri între educatori şi copii, conflicte ce nu ar trebui să existe. Deseori, dacă educatorii s-ar gândi la motivaţiile copiilor pe care îi are în îngrijire pentru un anume act care le-a dispărut nu s-ar mai supăra, ci ar înţelege că, în conformitate cu logica sa, copilul crede că este îndreptăţit să se poarte în felul acesta, sau că s-a comportat astfel tocmai pentru a le fi pe plac. Aşadar, încercările educatorilor de a-i da sfaturi, de a scoate în evidenţă superioritatea punctului lor de vedere, demonstrîndu-i că a greşit sunt inutile.


Bruno Bettelheim scria: "Copilul este nefericit pentru că a fost contracarat. Superioritatea judecăţii adultului dă copilului sentimentul unei înfrângeri. Furios sau trist, el nu-şi poate afirma argumentele şi nici nu le înţelege pe cele ale adulţilor". Copilul instituţionalizat se simte învins şi nu este convins de logica educatorilor, ceea ce este o experienţă frustrantă şi păgubitoare. El nu poate fi neascultător, dar acţionează împotriva convingerilor sale ceea ce este foarte dureros. Pentru a evita acest lucru personalul de îngrijire trebuie să înţeleagă şi să ţină cont - atâta cât se poate - de punctele de vedere şi de dorinţele copilului, oricât de departe ar fi de ale lor. Odată de au înţeles gândurile copilului vor putea să-i explice de ce atitudinea aceasta nu este în acord cu scopul său. Pentru copil este foarte important să fie luat în serios, chiar dacă nu vede lucrurile în acelaşi mod ca adulţii. Singura metodă care îi ajută pe educatorii din instituţii să înţeleagă comportamentul copiilor de care trebuie să aibă grijă este aceea de a se pune în locul lor (empatia). Personalul de îngrijire nu trebuie să aştepte ca ei să spună de ce acţionează aşa şi nu altfel: deseori, motivaţiile lor sunt inconştiente sau prea complexe şi prin atitudinea celor care lucrează cu copiii reprobatoare, îi împiedică pe copii să fie sinceri cu ei.


A respecta copilul înseamnă a-l trata ca pe o persoană adevărată şi a nu face nici un fel de discriminare. Imaginea pe care şi-o va face despre el însuşi şi încrederea pe care o va avea în el vor depinde în mare parte de felul în care l-au apreciat educatorii. Educatorii trebuie să ia în considerare dreptul copilului la opinie ce apare în Art. 12 al CDC, articol ce stipulează că: "Statele părţi vor garanta copilului capabil de discernământ dreptul de a exprima liber opinia sa asupra oricărei probleme care îl priveşte, copilului fiind luate în considerare avându-se în vederea vârsta sa şi gradul său de maturitate".


Copilul îşi va construi imaginea despre propria sa persoană după cea pe care i-o transmit adulţii, imagine pe care o va păstra toată viaţa. Respectul pe care îl arătăm copilului se traduce prin cuvintele şi atitudinile noastre, ale adulţilor în general. Mulţi adulţi printre care profesori, educatori, animatori, etc. nu ştiu să le vorbească cu respect copiilor. Interdicţiile dure ca: "am spus să taci", "cine va cerut să faceţi aceasta?", "te porţi ca un bebeluş", etc., niciodată nu şi-ar permite să le adreseze unor adulţi.


Dacă aşteptăm, aşadar, pe cât posibil, că este diferit de noi şi că nu are decât vârsta pe care o are... Dacă tratăm copilul cu respect, numai astfel îi va respecta pe ceilalţi la rândul său. 


Nevoia construirii respectului de sine este crucială. M. Argzle consideră această trebuinţă ca fiind din punct de vedere al psihologiei sociale impulsul ce-i împinge pe oameni să caute răspunsuri aprobative din partea altora. Respectul de sine este gradul în care o persoană se aprobă şi se acceptă pe sine însăşi, se consideră ca valoroasă, fie în mod absolut, fie în comparaţie cu alţii. Respectul de sine este parţial o funcţie a imaginii de sine şi devine gradual, pe parcursul dezvoltării parte din identitatea eului. În ceea ce priveşte copiii, aceştia interiorizează dragostea şi preţuirea pe care părinţii le îndreaptă către ei; dacă aceşti copii nu sunt iubiţi ei vor ajunge să se respingă pe ei înşişi şi vor suferi în viaţă de un respect scăzut faţă de propria fiinţă. Adevăratul motiv pentru care oamenii se simt inferiori, consideră M. Argzle, este faptul că "ei au fost puternic respinşi în primul rând de părinţii lor". Adevăratul motiv pentru care copiii din casa de copii se consideră inferiori şi nu dobândesc respect de sine, ca de altfel, nici respect faţă de alţii, ar fi, aşadar, consecinţa neiubirii şi respingerii lor din partea adulţilor.


4.8

NEVOIA  DE  PARTICIPARE  ŞI  OPINIE



Până în 1989 nici un document cu privire la drepturile copilului nu includea dreptul copilului la exprimare. Recunoscând acest drept Convenţia Drepturilor Copilului adoptată la 20 noiembrie 1989 conferă o viziune emancipată drepturilor copilului. Ea impune, de fapt, o nouă concepţie cu privire la copil. Se trece în sfârşit de la "copilul - obiect" care nu este încă adult la statutul de persoană pe deplin capabilă de a da sens experienţei sale şi de a lua parte activ în societate.


Convenţia recunoaşte copilul ca cetăţean a cărui demnitar umană trebuie respectată şi care poate şi trebuie să participe de o maniară constructivă la dezvoltarea societăţii. Copiii trebuie să participe în mod activ la viaţa cotidiană a unităţii familiale, învăţând cum să gătească, să facă curăţenie, să ajute copiii mai mici, etc. precum şi să participe la procesul de decizie în legătură cu aceste activităţi.


Existenţa în instituţiile de ocrotire a unor căi de comunicare, pentru ca părerile copilului să fie ascultate şi o obligaţie statutară pentru ca în orice decizie privind intrarea sau ieşirea din instituţie, copilul să fie de asemenea implicat, este de o mare trebuinţă. Pentru orice copil dar şi pentru mulţi adulţi, animalul de casă are rolul de mediere între eu şi lume. Relaţia cu animalul facilitează şi clarifică modelul de comportament faţă de fiinţele din mediu. Animalul este o investiţie afectivă dar şi un antrenament pentru viitoarele responsabilităţi. Având un animal copilul învaţă şi participă la această învăţare - pentru - sine cunoscând naşterea, creşterea şi necesitatea îngrijirii. Tot prin intermediul animalelor el întâlneşte boala şi moartea. Similar s-ar putea vorbi şi în cazul existenţei în cameră a unor flori de a căror îngrijire să fie responsabil copilul.


În cazul copiilor mici jocul şi jucăriile reprezintă un alt mod de a participa, contribuind astfel la dezvoltarea fizică şi psihică a acestora. În cazul copiilor instituţionalizaţi lipsa obiectelor cu care copilul să se poată juca cât şi sărăcia relaţiilor social - afective (în special aceea cu mama - înlocuitorul matern), sunt evidente. Se observă prin urmare că la majoritatea copiilor aflaţi în centrele de plasament nu se dezvoltă vreun ataşament faţă de vreo jucărie specifică, dat fiind că utilizarea jucăriilor depinde mult de relaţiile cu adultul.


Copilul trăieşte prin reguli aversive care sunt prestabilite. I se spune când să se scoale dimineaţa, când să meargă să mănânce, cum să-şi aranjeze patul, etc. Rareori i se dă prilejul să ia el singur hotărâri. Aceste programe care nu dau posibilitatea copiilor de a lua decizii independente nu pregătesc pe tinerii ieşiţi din instituţii să înfrunte problemele vieţii reale. 


Exprimarea propriei opinii este deopotrivă importantă şi necesară pentru copil şi este stipulată ca drepturi în Art.12 al CDC. Ea contribuie la conturarea şi structurarea personalităţii copilului. În mod normal fiecare om trebuie să-şi exprime gândurile, trăirile, părerile, convingerile. Încurajarea acestor manifestări constituie un mod de dezvoltare a personalităţii iar dacă copilului i se cer opiniile şi ele sunt luate în considerare, se realizează şi o stimulare a creactivităţii proprii. Copilul trebuie învăţat să dialogheze, să-şi susţină opiniile prin argumente şi să respecte opiniile celorlalţi. În acest moment se dezvoltă şi dorinţa de a colabora cu alţii. Dacă copilul suferă înfrângeri şi câteodată chiar umilinţe şi batjocură, poate apare un sentiment cronic de inferioritate.


În spiritul satisfacerii nevoilor şi respectării drepturilor copilului, instituţia de ocrotire trebuie să introducă în loc de modelul punitiv cel participativ, care să se bazeze pe relaţii între educatori şi copii, copii şi copii, pe comunicare, explicare, justificare, înţelegere, empatie, internalizare.


Este necesar ca un copil dintr-o instituţie să aibă un contact şi cu ceilalţi copii din afara instituţiei deoarece contactul cu copii din propria instituţie este unul limitat şi pasiv, guvernat de reguli stricte în care schimbul natural de conversaţie, împărtăşirea naturală a jocului şi a altor activităţi sunt limitate. Este vorba de o nevoie prezentă a altor copii şi prin aceea de participare activă cu aceşti făcând împreună lucruri reale, existând un schimb activ de sentimente şi experienţe.


În ceea ce priveşte problema gradului de participare al copiilor din instituţiile rezidenţiale la luarea unor decizii în toate planurile: educativ, administrativ, organizaţional; există unele propuneri cum ar fi:



- înfiinţarea unui Consiliu consultativ al copiilor cu reprezentanţi din fiecare grupă. Structura de conducere a Consiliului să fie compusă din doi sau trei copii care să facă parte implicit din Consiliul de administraţie al instituţiei. Între atribuţiile Consiliului să figureze: capacitatea de a decide asupra activităţilor de timp liber, a programelor suplimentate de pregătire (în cazul elevilor terminali), consultarea privind penalizarea sau stimularea prin diferite metode a unor copii;



- reînfiinţarea funcţiei de director cu probleme educative sau cel puţin un educator să aibă acest rol, iar numirea acestuia să se facă prin consultarea şi votul copiilor;



- amenajarea în instituţie a unei cutii cu scrisori în care copiii să-şi poată exprima opiniile în legătură cu diferite probleme ale vieţii şcolare, din instituţie, etc.



- acordarea anuală (sau semestrială) a unui premiu de popularitate pentru cel mai îndrăgit educator;



- informarea tuturor copiilor cu privire la propriile drepturi;



- copilul să fie antrenat în alcătuirea programului zilnic;



- accentul să fie pus mai mult pe latura educativă spre deosebire de cea instructivă.


În Convenţie nu există nici un articol special care să se refere la participarea copiilor.  dreptul copilului la participare reprezintă însă un drept fundamental care se regăseşte implicit în toate prevederile Convenţiei. Participarea copiilor este un proces cu profund caracter educativ, un proces de învăţare socială.


Participarea şi luarea unor decizii constituie o necesitate pentru dezvoltarea armonioasă a copilului în devenirea sa ca cetăţean responsabil. Ea este o condiţie a însuşirii mecanismelor specifice unei societăţi democratice. Adulţii au un rol însemnat în acest proces. Ei trebuie să-i înveţe, să-i asiste pe copii în procesul participării, dar, în acelaşi timp, să fie capabili să-i asculte şi să-i înţeleagă.



4.9.
NEVOIA  DE A  FI  PUS  ÎN  VALOARE,  DE  APRECIERE,  DE  RECUNOAŞTERE  ŞI DE  STIMULARE


Din ce în ce mai mulţi copii sunt aduşi în centrele de plasament la vârste mai mari, cauza fiind cea de natură economică. În aceste cazuri, copilul păstrează de cele mai multe ori amintirea casei, a părinţilor şi rudelor. Ştie de unde vine şi cui aparţine. Nu acelaşi lucru se petrece cu cel adus în instituţie la o vârstă mai mică, ori abandonat în spital chiar la naştere. În majoritatea cazurilor acesta nu îşi cunoaşte şi nu va cunoaşte niciodată părinţii. În aceste din urmă cazuri, nici unul dintre copii nu şi-ar putea spune povestea vieţii. Nu ştiu de unde şi din cine se trag. Nu ştiu pe cine moştenesc, cu cine seamănă. Identitatea, în cazul lor se construieşte cu dificultate şi cu multă incoerenţă. Aceste lucruri contravin cu prevederile Convenţiei Dreptului Copilului care stipulează în articolul 7 că un "copil este înregistrat imediat după naşterea sa şi are de la acea dată dreptul la un nume, dreptul de a dobândi o cetăţenie şi în măsura posibilului, dreptul de a-şi cunoaşte părinţii şi de a fi crescut de aceştia". Articolul 8 însă face referire la păstrarea demnităţii. Datorită acestor factori negativi cu care s-a născut copilul instituţionalizat, acesta are nevoie în plus de apreciere, de laudă, de recunoaştere astfel încât cei care lucrează cu această categorie de copii să poată evita eşecul, să le aprecieze reuşita, să-i întărească convingerea că ei pot obţine rezultate bune şi foarte bune. Copilul trebuie într-un fel sau altul obişnuit şi cu insuccesul.


Pentru reuşita satisfacţiilor nevoilor de apreciere socială, copilul trebuie să i se creeze o atmosferă de încredere şi simpatie, trebuie să i se indice obligaţiile fiecărui copil faţă de sine, faţă de alţii şi faţă de mediu, dar trebuie să i se creeze copilului şi un model.


Una din fundamentalele absenţe într-o instituţie de ocrotire este faptul că lipsesc complet stimulii intelectuali şi afectivi care provin din împărtăşirea unor activităţi obişnuite, fireşte într-o familie atât în interiorul căminului cât şi în afara lui. Copilul din instituţie este lipsit în cel mai înalt grad de prilejurile activităţilor creative şi învăţării prin propria-i experienţă.


Deoarece dezvoltarea de la stadiul de bebeluş neajutorat la stadiul de adult independent necesită o enormă muncă de învăţare emoţională, socială, intelectuală şi deoarece aceasta este în mod inevitabil însoţită de dificultăţi şi uneori conflicte, este nevoie de un stimulent puternic. Acesta este oferit de plăcerea manifestată faţă de un succes al copilului şi prin aprecierea realizărilor sale de către adulţii care-l iubesc şi pe care, la rândul lor copiii îi iubesc şi doresc să le aducă bucurii. Prea puţină solicitare face ca copilul să adopte un standard prea scăzut de efort şi realizare; un nivel de solicitare prea înalt îi face să simtă că nu poate face faţă la ceea ce i se cere şi aceasta produce descurajarea şi diminuarea efortului. Un nivel optim al aşteptărilor trebuie să fie adaptat la capacitatea fiecărui individ la un anumit moment în timp şi stadiul de dezvoltare, la un nivel unde succesul este posibil deşi nu fără efort.


Personalul de îngrijire din instituţiile rezidenţiale joacă un rol cheie - pozitiv sau negativ - în satisfacerea nevoii de apreciere şi recunoaştere: ei reprezintă singura profesiune aflată într-un contact apropiat şi continuu cu toţi copiii pentru o perioadă de  cel puţin patru ani. După vârsta de 5 ani, fiecare copil îşi petrece aproape jumătate din zi în şcoală. Aceasta creează o ocazie rară nu numai de a stabili o atitudine favorabilă faţă de învăţat în general şi faţă de progresul şcolar în special; ci şi, acolo unde este necesar de a îmbunătăţi sau de a reconstrui complet baza de autoapreciere a copilului. Pentru a realiza acest lucru personalul de îngrijire trebuie să pornească de la premiza că fiecare copil deţine un potenţial încă nefolosit de a dezvolta; ca un "regim" corespunzător poate avea succes şi îmbunătăţirea "subdezvoltării" intelectuale sau emoţionale.


O astfel de atitudine pozitivă şi optimistică se transmite foarte repede. Chiar şi unele semnale minore, cum ar fi ridicarea sprâncenelor, zâmbetele, încuviinţările din cap şi "hm"- urile încurajatoare influenţează eficient atitudinea şi rezultatele copilului instituţionalizat. În fond, autoaprecierea copilului se dezvoltă în funcţie de părerea altor persoane despre el sau cum este văzut el de către alte persoane.


Pentru satisfacerea acestor nevoi şi deci pentru îndeplinirea acestor drepturi, mai mare este nevoia din partea personalului instituţiei decât al instituţiei guvernamentale, pentru că atitudinile şi modul de comportare îl face (în mod direct) personalul instituţiei şi nu banul sau legislaţia în vigoare.


4.10.
NEVOIA  PERMANENTĂ  DE  EXPERIENŢE  NOI


Experienţele noi constituie o condiţie obligatorie pentru dezvoltarea mintală, la fel de esenţială cum este hrana pentru dezvoltarea fizică. Începând de la naştere, cerinţele corespunzătoare fiecărui stadiu de dezvoltare sunt prezentate copilului şi însuşirea şi stăpânirea lor furnizează baza trecerii la sarcini şi mai complexe. În acest sens copilul nu va putea învăţa dacă nu i se creează ocazia de a avea experienţe noi. De exemplu, într-un mediu în care nu se vorbeşte copilul nu va învăţa să vorbească chiar dacă organele auditive şi ale vorbirii sunt relativ normale.


Mai târziu provocarea va consta în învăţarea cititului, a mersului pe bicicletă sau  a escaladării munţilor. Toate acestea, ca şi multe constituie noi domenii ce trebuiesc cucerite, făcând ca pentru un copil activ viaţa să constituie o serie de aventuri recompensatoare.


Odată apărut  interesul pentru nou devine apoi din ce în ce mai important ca sursă de motivaţie pentru explorările viitoare şi deci pentru învăţare. Aşa cum spune Piaget "Cu cât un copil a văzul şi a auzit mai multe, cu atât mai multe vrea să vadă şi să audă". În acelaşi timp, poate exista multă sau prea puţină stimulare sau "informaţie".


Experienţele noi dau copilului instituţionalizat posibilitatea de a învăţa una din cele mai importante - pentru că este fundamentală - lecţii din primii ani trăiţi în instituţie: să înveţe cum să înveţe, să înveţe că stăpânirea anumitor lucruri sau aptitudini este plăcută şi constituie un sens al realizării.


Aşa cum pentru o creştere fizică normală este esenţial un regim alimentar corespunzător, acelaşi lucru este valabil şi pentru dezvoltarea mintală. Cele mai importante componente ale acestui regim sunt jocul şi limbajul. Prin ele copilul instituţionalizat în particular şi copilul în general, explorează lumea şi învaţă să-i facă faţă; acest lucru este tot atât de adevărat pentru lumea exterioară obiectivă cum este şi lumea interioară subiectivă a gândurilor şi a sentimentelor. În acelaşi fel se pot dezvolta şi aptitudinile motorii, percepţia şi conceptele.


1.5.
B. DREPTURILE  COPILULUI  INSTITUŢIONALIZAT  PENTRU  SATISFACEREA  NEVOILOR  FIZICE


Importanţa unei bune stări fizice, de sănătate este susţinută pe de o parte, iar pe de altă parte trebuie să rezulte din buna aplicare a tuturor principiilor şi prevederile Convenţiei Drepturilor Copilului.


Atât nevoile fizice cât şi cele psihosociale trebuie să coexiste pentru ca un copil să se poată dezvolta într-o manieră armonioasă, însă lipsa parţială sau totală a uneia din cele două trebuinţe, periclitează dezvoltarea ţi integritatea copilului din punct de vedere fizic sau moral.


Fiecare copil are un regim individualizat fondat pe observaţii cotidiene, nu numai în ceea ce priveşte alimentaţia sa dat cadrul său de viaţă şi programul zilnic. Mediul fizic al instituţiilor de ocrotire trebuie să reflecte condiţiile materiale din cadrul unei culturi mai largi. Condiţiile materiale excesiv de generoase pot fi la fel de dăunătoare în efortul de a-i deprinde pe copii cu viaţa din lumea exterioară. Acolo unde este cu putinţă, clădirile vor fi asemănătoare cu cele din zona înconjurătoare şi nu vor ieşi în evidenţă în comparaţie cu acestea. Gratiile de la ferestrele instituţiilor creează senzaţia unui spaţiu din închisoare şi reprezintă o izolare de lumea exterioară.


Îngrijirea fizică trebuie să reflecte pe cât se poate normele familiale comune, înţelegându-se nevoile de hrană şi sănătate specifice vârstei. Trebuie să existe preocuparea de a evita răspândirea bolilor infecţioase, mai ales atunci când un număr mare de copii locuiesc laolaltă. Ţinând seama de faptul că mulţi copii instituţionalizaţi au cunoscut sărăcia precum şi diverse forme de dezbinare familială, un regim alimentar adecvat, ţinerea sub observaţie a stării de sănătate şi tratamentul medical individual sau ingrediente vitale alei unei îngrijiri eficiente.


Toate nevoile fizice sunt stipulate ca drepturi în Art. 6, 16, 19, 20, 24, 25, 27, etc. ale Convenţiei Dreptului Copilului.


5.1.
DREPTUL  COPILULUI  PENTRU  SATISFACEREA  NEVOILOR  DE SUPRAVIEŢUIRE  ŞI  DEZVOLTARE


Sprijinirea dezvoltării unui copil necesită un proces permanent de revizuire a progresului pe care îl înregistrează în toate domeniile vieţii sale - fizic, intelectual, al relaţiilor personale, al comportamentului, etc.


În instituţiile de ocrotire rămân pregnante totala absenţă a activităţii voliţionale, a iniţiativei copiilor, precum şi impersonalitatea relaţiilor dintre copil şi adult. "Copilul este o păpuşă în mâinile adultului, acţionează după reguli bine definite şi nu în urma iniţiativei proprii. Se joacă aşa cum i se spune sau i se arată, pe stradă nu aleargă, nu este cu adevărat interesat, mănâncă ce i se dă şi dacă nu îi place nu se opune. "Nu are relaţii personale cu ceilalţi, nici cu lumea de obiecte înconjurătoare şi abia de sunt conştienţi de propriul corp. Actele volitive ale copiilor, chiar cele negative, sunt extrem de sărace şi foarte slabe în intensitate. Copilul în relaţie cu adultul simte plăcerea să fie luat în braţe, zâmbeşte, dar nu se uită la faţa adultului ori în ochii săi; îi face plăcere nu pentru că o persoană dragă îl ia în braţe ci pentru că se bucură de căldura actului de a fi ţinut în braţele cuiva. Această impersonalitate a relaţiilor, lipsa de interes a copiilor pentru propriile corpuri ori propriile nevoi este şi mai clară în timpul îngrijirii corporale. De exemplu, în timpul băii, copilul este drăguţ, râde, iar adultul uneori chiar îi vorbeşte. Toate acestea decurg

însă într-o modalitate, mai degrabă nelegată, fără ca adultul şi copilul să se privească unul pe altul şi să răspundă unul altuia. Lipseşte cooperarea, activitatea nu are caracterul acţiune - reacţiune.


În Art.6 al Convenţiei ONU cu privire la drepturile copilului se precizează că "statele părţi recunosc că orice copil are dreptul inerent la viaţă. ... şi vor asigura în toată măsura posibilului supraveţuirea şi dezvoltarea copilului."


Orice copil are dreptul la un nivel de viaţă suficient de bun care să-i permită dezvoltarea fizică, mintală, spirituală, morală şi socială în acord cu vârsta sa. Responsabilitatea principală pentru asigurarea condiţiilor de viaţă necesare dezvoltării copilului revine părinţilor sau tutorelui legal. Aceştia sunt chiar obligaţi atât prin normele morale cât şi prin lege să ofere copilului un mediu de dezvoltare adecvat. Dacă ei nu au această posibilitate, statul ar trebui să-i ajute.


Orice copil are dreptul să beneficieze de securitate socială - respectiv să se bucure de o locuinţă decentă, să fie hrănit, îmbrăcat şi îngrijit.


În România un număr tot mai mare de familii sunt afectate de sărăcie, situându-se sub pragul minim unui trai decent. Conform analizelor efectuate de Institutul pentru Cercetarea Calităţii Vieţii, în rândul săracilor cea mai importantă poziţie o ocupă familiile cu mai mult de doi copii (în cazul familiilor monoparentale chiar şi cele cu doi copii).


Agenţia Naţională pentru Protecţia Drepturilor Copilului este constituită ca organ de specialitate al administraţiei publice centrale, cu personalitate juridică, în subordinea Guvernului. Această agenţie coordonează, la nivel naţional, aplicarea politicilor în domeniul reformei sistemului de servicii şi instituţii care asigură promovarea drepturilor copilului, îngrijirea şi protecţia copiilor aflaţi în dificultate şi a celor cu handicap. Agenţia îndeplineşte funcţiile de strategie, de reglementare, de administrare, de reprezentare şi de autoritate de stat.


Ca satisfacere a nevoilor de supravieţuire şi dezvoltare orice progres din partea celui care munceşte cu copilul poate fi o cauză de mulţumire încurajând viziunile de viitor ale copiilor instituţionalizaţi.


Copilul însă învaţă după cum trăieşte: când copilul este criticat, el învaţă să condamne; când este tratat cu ostilitate, el devine bătăuş; când este ridicularizat, el învaţă să fie timid iar când este certat în permanenţă, el învaţă să se simtă vinovat. Atunci când copilul este şi se simte tolerat, el învaţă să fie răbdător; când este încurajat, el învaţă să fie încrezător; când este preţuit, el învaţă să aprecieze; dacă trăieşte în dreptate, el învaţă să fie cinstit; şi numai atunci când copilul trăieşte într-un mediu în care se manifestă acceptare şi prietenie, el învaţă să găsească dragostea în lume.


Supravieţuirea şi dezvoltarea la om descrie o serie de etape prin care trece fiinţa umană spre a-şi atinge deplina realizare de sine. Sub influenţa condiţiilor fiziologice şi socioafective, apar noi forme de funcţionare care îl conduc pe sugarul supus principiului plăcerii la starea de adult conexat principiului realităţii. Condiţiile optime pentru ca nevoile de supravieţuire şi dezvoltare să fie satisfăcute în mod armonios sunt: o igienă bună, o ambianţă stabilă şi plină de căldură, îngrijiri marcate de afecţiune, iar valoarea umană de care trebuie să dispună copilul în general şi copilul instituţionalizat în special este: să aibă prosopul şi săpunul său; să-şi aleagă singur hainele; să mănânce fără a cere voie; să aibă dulapul cu lucrurile lui personale. Acest lucru mai înseamnă pentru copil a avea un prieten cu care să se joace şi la care să se poată confesa; a se ridica de la masă când consideră că este gata; a-şi decora camera după bunul plac; a privi cu încredere şi căldură; a fi apreciat la adevărata valoare; a primi aprecieri pentru ceea ce face şi ceea ce poate.


5.2.
NEVOIA  UNEI  PROTECŢII  ÎMPOTRIVA  TUTUROR  FORMELOR  DE  ABUZ


Copilul este vulnerabil şi are nevoie de protecţie socială datorită caracteristicilor specifice vârstei: lipsa aproape completă de posibilităţi fizice şi psihice de apărare, capacitatea redusă de înţelegere a efectelor unor acţiuni proprii sau ale altor persoane, imposibilitatea de a discerne între intenţiile bune sau rele ale altor persoane, gradul crescut de sugestibilitate şi inocenţă.


Copilul trebuie recunoscut ca persoană independentă care reprezintă o valoare în sine şi care are drepturi  ce trebuie respectate. Copilul trebuie protejat împotriva oricăror forme de violenţă, maltratare, neglijare, împotriva exploatării sexuale, a abuzului sexual precum şi a celorlalte forme de abuz. Respectarea şi apărarea copilului împotriva oricăror forme de abuz presupune asigurarea unui sistem de protecţie adecvat: definirea juridică a abuzului, proceduri juridice de intervenţie, programe naţionale de prevenţie, susţinere şi intervenţie, etc.


Pedeapsa fizică (abuzul fizic) îi afectează emoţional pe copii, creând confuzii între dragoste şi durere, furie şi supunere. Convenţia ONU privind drepturile copilului susţine dreptul tuturor copiilor la protecţia împotriva tuturor formelor de violenţă fizică şi psihică, indiferent de rasă, culoare, condiţie socială sau materială. Există acum mişcări de eliminare a pedepsei fizice în toate continentele lumii.


Deşi noua legislaţie urmăreşte o politică de dezinstituţionalizare a copilului şi de transformare a acestor instituţii în centre de plasament, lipsa profesionalismului şi numărul redus al educatorilor, salariile foarte mici, resursele insuficiente pentru desfăşurarea activităţilor socio-educative, ca şi conceperea şi păstrarea organizării acestor instituţii în scopul găzduirii unui număr mare de copii, constituie în continuare punctele slabe ale sistemului instituţional de ocrotire.


Copiii care fug din instituţiile de ocrotire, o fac în principal din cauza violenţei copiilor mai mari. Fenomen acut în mai toate instituţiile şi bine cunoscut directorilor, violenţa cultivată într-o adevărată cascadă de generaţii, nu a determinat o preocupare în scopul stăvilirii şi prevenirii ei pentru cei cu putere de decizie. O metodă de corecţie des utilizată este bătaia, practicată ierarhic, din treaptă în treaptă până la cel mai mic dintre copii care aşteaptă să crească pentru a o folosi şi el la rândul lui asupra celor mai mici şi mai slabi decât el. Violenţa în instituţii este însoţită inevitabil şi de abuzul sexual ce prezintă aceleaşi caracteristici de dominare de către cel mai mare şi mai puternic asupra celui mai mic şi mai slab. În România abuzul sexual asupra copilului nu este încă perceput ca o problemă socială. Fenomenul este minimalizat, fiind considerat de regulă de domeniul patologicului şi din cauza inexistenţei unor date statistice.


Legislaţia românească nu operează încă cu termenii de abuz sexual sau exploatare sexuală, aşa cum apar definiţii în documentele ONU şi cele ale Consiliului Europei, în cea mai mare parte conţinutul lor fiind acoperit de legislaţia penală, de aceea nici pedepsele care ar trebui aplicate abuzatorilor nu sunt suficient de aspre pentru a pedepsi gravele acte delictuale comise. Devierile sexuale pot apărea ca urmare a frustrării afective şi a nevrotismelor, a precocităţii şi intensităţii maturizării sexuale, a pericolului contaminării prin imitaţie sau prin presiunea exercitată de copiii mai mari faţă de cei mici.


Datorită diverselor implicaţii şi a perspectivelor de abordare, până în prezent nu s-a ajuns la un consens în ceea ce priveşte definirea sindromului copilului bătut. Indiferent de felul abuzului, consecinţele sunt clare pentru copilul victimă. El se simte practic respins, viaţa i se degradează, pierzând contactul cu coordonatele lui psihice.


Deşi în casele de copii există un număr mare de copii abuzaţi, în realitate sunt cunoscute foarte puţine devenind un subiect tabu şi ca atare, societatea românească nu a considerat necesară existenţa unui sistem de asistenţă specifică, similar celor din societăţile occidentale, unde există un sistem bine organizat care cuprinde: servicii de asistenţă socială (telefonul copilului abuzat), servicii de asistenţă psihopedagogică specializată, reglementări legislative foarte precise care permit chiar scoaterea din drepturi ale părinţilor abuzivi, dar şi cabinete de consiliere, etc.


Factorii instituţionali care favorizează abuzul sunt: un număr mare de copii existenţi, insuficienţa personalului calificat şi a asistenţei psihopedagogice specializate, inexistenţa unor programe specifice de asistenţă, condiţiile fizice existente până nu demult în unităţile de ocrotire, gama variată de probleme cu care se confruntă copiii (manifestată sub formă de nevoi: nevoia de a beneficia de un mediu securizat din punct de vedere social, afectiv, moral, economic; nevoia de acceptare socială, de evaluare pozitivă, de încurajare, de atitudini sociale nediferenţiate, de stimulare, informare şi formare). 


Cele mai dese metode de corecţie utilizate în instituţii sunt bătaia şi punitivitatea care sunt practicate ierarhic. Putem vorbi în această situaţie, de o agresivitate învăţată, însuşită prin puterea exemplului, a eficacităţii ei pentru evaluare conflictelor. Cazurile de corecţie fizică abundă, violenţa stând la baza relaţiilor dintre generaţiile de copii din cadrul acestor instituţii. Vătămarea altui copil, tăvălirea pe podea, de pereţi sau cu obiecte, sunt de obicei manifestări ale nevrozei de abandon. Copilul devine gelos atunci când adultul şi nu el este alintat şi mângâiat, când altuia şi nu lui i se dă atenţia cuvenită, când este neglijat şi refuzat. Manifestările geloziei, negativismele, violenţele şi autoviolenţa, accesele de furie, plâns, închiderea în sine, revarsă asupra personalului se îngrijire. Preferat poate fi copilul cu fizionomie atrăgătoare, înzestrat intelectual, vioi, receptiv, vesel, simpatic. Cel neglijat se simte nedreptăţit de preferinţele exprimate faţă de altul, se va închide în sine, va deveni ostil şi agresiv faţă de cel preferat şi faţă de adulţi.


Copiii instituţionalizaţi nu ar trebui să  fie victime nici unei forme de abuz. Art.34 al Convenţiei Drepturilor Copilului se referă la faptul că "toţi copiii trebuie protejaţi împotriva oricărei forme de exploatare sau de abuz" şi că trebuie luate toate măsurile necesare pentru a preveni asemenea situaţii. Acest articol face deci referire la toate categoriile de copii inclusiv şi la copiii instituţionalizaţi fără nici o discriminare indiferent de rasă, de opinie publică, de condiţie materială.



5.3.
NEVOIA  UNEI  ÎNGRIJIRI  MEDICALE

"Statele părţi recunosc dreptul copilului de a se bucura de cea mai bună state de sănătate posibilă şi de a beneficia de serviciile medicale şi de recuperare. Statele părţi se vor strădui să garanteze ca nici un copil să nu fie lipsit de dreptul de a avea acces la aceste servicii de ocrotire a sănătăţii".


La vârsta adolescenţei, copiii se confruntă cu un mediu şcolar şi de joacă agresiv. În ultimii ani a crescut numărul accidentelor în care sunt implicaţi copiii. De asemenea, debutul consumului de tutun şi alcool coboară din ce în ce mai mult, înregistrându-se consumatori cu vârsta de 13-14 ani. În cadrul sistemului de învăţământ, ritmul de învăţare bazat în mare măsură pe memorarea mecanică, favorizează apariţia oboselii psihice, în forme cronice şi apariţia unor tulburări de vedere.


Pentru a asigura respectarea deplină a drepturilor copilului în general şi al copilului instituţionalizat în special, de a beneficia de un sistem de sănătate adecvat trebuie continuate eforturile de adoptare a măsurilor legislative cu influenţă directă şi indirectă asupra stării de sănătate a copilului. Pe de o parte, trebuie îmbunătăţite asistenţa pedriatrică, atât în ceea ce priveşte competenţa personalului, cât şi logistic. P de altă parte, trebuie luat în consideraţie faptul că starea de sănătate este influenţată în proporţie de 85% de factorii socio-economici. Prin urmare, reforma serviciilor medicale şi de sănătate din instituţiile de pregătire trebuie să fie sprijinită de măsuri financiare şi legislative în favoarea familiilor cu mulţi copii, de măsuri de îmbunătăţire a calităţii vieţii şi de implicare a comunităţii în promovarea unui mediu favorabil dezvoltării normale a copilului.


Nevoia unei îngrijiri medicale trebuie să fie acordată în casele de copii de asistenţa medicală din instituţie şi mediul colaborator al instituţiei. Gratuitatea medicaţiei este asigurată de circumscripţia medicală unde este arondată casa de copii. Copilul mai poate beneficia şi de îngrijirea medicală a cabinetului medical şcolar.


Problemele stării de sănătate sunt legate în mod direct de mediul de viaţă şi de gradul de sărăcie. Pentru a lupta contra bolilor sunt necesare condiţii normale de igienă, apă potabilă, o educaţie sanitară adecvată. Se ştie că este mai uşor şi mai bine să previi decât să apelezi la metodele de recuperare.




Exemple de profiluri morale ale copiilor instituţionalizaţi






"Ce capodoperă este omul !




Cât de nobilă este inteligenţa lui şi cât de mari sunt facultăţile lui sufleteşti!"












(Shakespeare)    
  







Profilul moral al elevei D.C.

Nume şi prenume: D.C.

Data naşterii: 29 noiembrie 1991

Locul naşterii: Suceava

Domiciliul: com Adâncata Suceava

A. Date privind biografia familială a copilului


Copilul nu are decât mamă, este născut în afara căsătoriei. Tatăl este necunoscut. Mama - Dafin Tatiana - a născut-o pe D.C. la 18 ani. Pregătirea şcolară- 8 clase, fără pregătire profesională, nu se ştie dacă are vreo ocupaţie. Condiţii materiale precare.

B. Date biomedicale despre copil

Dezvoltarea somatică a copilului:

Talie- dezvoltare medie

Pondere - subponderal

Perimetru toracic - dezvoltare medie

Perimetru cranian - dezvoltare normal

Gradul de sănătate: mediu 

Prezintă retard psihomotor şi limbaj mediu, la vârsta de 12 ani, arată ca un copil de 7 ani, îi place să deseneze, existând în desenele sale o dorinţă spre perfecţiune. Plânge fără o motivaţie anume.

Defecte morfofuncţionale şi malformaţii. Parapareze spatică recuperată funcţional, luxaţie congenitală a şoldului drept, purtătoare de antigen HBD (hepatită cu 
  B), capacitate de rezistenţă la oboseala intelectuală şi fizică este redusă.

C. Condiţia de internat


A parcurs toate cele trei verigi ale instituţionalizării: leagăn, casa de copii preşcolari, centru de plasament "Cetatea". Condiţiile materiale, igienico - sanitare din leagăn au fost optime. Fără a critica activitatea din leagăn ştiu că toţi copiii care trec prin leagăn prezintă o retardate psihofizică marcată. Este perioada când afecţiunea maternă şi rolul familiei este de neînlocuit. Toate crizele de vârstă pe care le trăieşte copilul în primii ani (la 3 luni, la 6 luni, la 1 an, la 3 ani) le trăieşte singur, fără sprijinul şi siguranţa maternă, ceea ce face ca aceasta să fie marcată pentru restul vieţii.


A fost adusă la 7 ani la Şcoala Specială Zvorâştea. Deoarece coordonarea ochi- mână, membre superioare- membre inferioare este retardă, şcolarizarea a fost greoaie. La vârsta de 9 ani părea să se comporte ca un copil de 7 ani, deci să aibă maturizarea psihointelectuală necesară realizării în condiţii acceptabile a sarcinilor şcolare. A trăit din plin toate crizele şi şocurile pe care le trăieşte copilul internat. După 13 ani de instituţionalizare copilul pare mulţumit de situaţia sa.


Mobilul atitudinii sale faţă de situaţia de internat este determinat de obişnuirea cu aceste condiţii de trai, necunoscând alte variante de viaţă şi educaţie, copilul este mulţumit şi ataşat de colegi şi personalul care se ocupă de ea.


Efectele internării timpurii la această elevă sunt acele manifestări caracteristice sindromului de deprimare afectivă, ale hospitalismului.
Este o fire comunicativă şi sociabilă, ceea ce o face să fie agreată de colegi şi maturii care lucrează în unitate. Se oferă să participe la activităţi gospodăreşti, alături de maturi, având dorinţa de perfecţiune în tot ceea ce face. 


Relaţia copilului cu aparţinătorii este de dependenţă faţă de personal.


Gama de activităţi din timpul liber este vastă, participare activă la activităţile educative, ajutarea maturilor, dar şi fapte antisociale ca. mici distrugeri ale obiectelor personale, etc.

Este apreciată atunci când este politicoasă, respectuoasă, când îi ajută pe cei mari, însă este sancţionată atunci când minte şi refuză să comunice. Pentru a doua abatere a fost pedepsită să nu se uite la desenele animate preferate "Tom şi Jerry)

D. Profil psihic


Senzaţiile vizuale, de auz, tactile, olfactive, gustative sunt normale.


Percepţia este tridimensională, memoria este mecanică, fixarea cunoştiinţelor se face leit, păstrarea lor este de scurtă durată. Actualizarea cunoştiinţelor se face prin reproducere. Prezintă instabilitate psihomotorie cu tulburări ale dezvoltării multiple.

Datorită instabilităţii atenţiei, încadrarea în activităţile obligatorii, mai ales de efort intelectual, este dificilă.


Excitabilitate cu toleranţă redusă la frustrare, instinct puternic de autoapărare. Tendinţe de agresivitate faţă de copii, educatori în momente de criză nervoasă. Tendinţe latente de negativism şi de nerespectare a programului impus de regimul zilnic şi de educatori. Starea de anxietare şi-o manifestă prin refuzul de a comunica şi bâlbâială uneori. Mult timp a practicat activităţi compensatorii, suptul degetului, legănatul.


Deşi are 13 ani suferă de enurezie nocturnă, datorită întărzierii instinctelor la timp.


Gândirea are un ritm lent, este concret intuitivă, viteza de judecată este redusă. Copilul operează anevoios cu analiza, sinteza, comparaţia, abstractizarea, generalizarea, concretizarea, riguriozitatea logică. Manifestă puţine elemente de creativitate şi originalitate.


Echilibrul afectiv de-a lungul vieţii sale în casa de copii s-a stabilizat tot mai mult. Ursu Laurenţiu, care a locuit în familie şi îşi cunoaşte ambii părinţi este mai dezechilibrat afectiv, decât colega s-a de clasă D.C., care este frânat afectiv de alte persoane, ceea ce nu se observă la elevul Ursu Laurenţiu. Aceasta denotă nevoia de a-şi revărsa afectivitatea asupra unor persoane şi de a primi afectivitate.


Voinţa se manifestă prin capacitatea redusă de a lua hotărâri, decizii, incapacitatea de a demonstra posibilităţi de efort voluntar, independenţă, perseverenţă.


Motivaţia învăţării este extrinsecă. Trebuinţele sale intelectuale se rezumă la efectuarea temelor sub presiunea educatorului. Latura pozitivă a personalităţii sale constă în manifestarea unor trebuinţe de muncă, lucru pe care va trebui să ne axăm în viitor. Are o serie de trebuinţe specifice copilului ocrotit: trebuinţe de afectivitate, de securitate psihică, de mediu familial.


Interesele (preocupările) par să se îndrepte spre munca fizică, având atracţie şi îndemânare în mânuirea unor obiecte şi unelte. Avem de-a face cu interese profesionale.


Acest copil are trăsături temperamentale crescute de comunicativitate şi sociabilitate, un grad de adaptare ridicat la situaţii noi. Rezistenţa la factorii stresanţi este redusă, intensitatea trăirilor este medie, gradul de exteriorizare a trăirilor afective este ridicat.


Ritm lent al activităţii intelectuale, tonus mediu de activitate, grad scăzut de adaptare la munca monotonă. Are o inclinaţie spre munca fizică, demonstrând prezenţa unor aptitudini practice (foloseşte cu îndemânare, acul, foarfeca, etc).

 
Atitudini faţă de sine, fată de alţii, faţă de muncă sunt expresii ale caracterului acestui copil. Atitudinea faţă de sine este de supraapreciere. Din testul dat "autoportret moral" reiese că s-a uitat la vecina sa de bancă, dar a scris ce i-a convenit. Vecina a scris "Eu sunt proastă ca gardul", DC a scris "Eu sunt înaltă ca gardul". Tragem concluzia că are părere bună despre sine. Scrie că este înaltă, dar nu este real. Are o înălţime medie, însă şi acest lucru denotă părerea bună despre sine. Atitudinea faţă de învăţătură este negativă, datorită şocului de suprasolicitate şi golurilor din cunoştiinţe, a dotării intelectuale slabe. Atitudinea faţă de muncă este pozitivă. Atitudinea faţă de ceilalţi este de înţelegere, afectivitate, comunicare bine intenţionată, pozitivă.


Trăsăturile agresive ale caracterului sunt, în general, negative, dar educabile. Fiind un individ sociabil, comunicativ poate fi  şi educat cu răbdare, tact şi voinţă.


Punctualitatea lasă de dorit, uneori se abate de la disciplină din casă şi din şcoală, manifestă incosecvenţă între cuvânt - faptă, 
incorectitudine şi lipsă de onestitate. Deşi este trimis la şcoală la timp, el totuşi întărzie, în orele de clasă vorbeşte, cu toate că în testul "Mă comport civilizat" afirmă că nu face acest lucru.


În pauze pleacă  la magazine, fără bani în buzunar şi uneori, destul de rar, cerşeşte de la diferite persoane sau de la gestionari. Învăţătorul se plânge adesea de comportarea sa, care mi se pare inexplicabilă, nu este captată destul la orele de clasă, sarcinile sunt peste puterile sale intelectuale, vrea să iasă în evidenţă cu orice preţ, să  atragă atenţia.


Uneori este supusă, respectuoasă, comunicativă, alteori este recalcitrantă, negativistă, anxioasă , lipsită de respect, necomunicativă.


Ce s-a realizat până la această vârstă?


Leagănul, casa de copii preşcolari, Centrul de plasament oferă condiţiile materiale necesare creşterii copilului. Problema acută este dacă aceste instituţii de ocrotire substituite familia în latură psihoafectivă. Eleva D.C. este un produs total al muncii instructive şi educative din instituţia de ocrotire. Nu a suferit nici o influenţă din exterior; nu o vizitează  nimeni din familie. Abandorul matern  şi lipsa climatului familial au determinat nesatisfacerea trebuinţelor de securitate materială şi spiritual - afectivă şi a produs fenomenul de decompensare a echilibrului biopsihic al copilului.


Acceptarea condiţiei de instituţionalizat se reflectă în complexul de atitudini de ataşament faţă de mediul şi uman al instituţiei de ocrotire. Astfel, cazul DC reflectă regulile şi normele de convieţuire real, nu aparent.


Acceptând condiţia  de instituţionalizat se lasă modelat de climatul socio- educaţional din casa de copii, care constă în condiţii naturale, ambianţă tonică, stimulativă creşterii şi educării copilului, relaţia adult- copil.


Venind de la casa de copii preşcolari, copilul a fost integrat treptat în colectivul grupei de fetiţe, prin cunoaşterea şi acceptarea normelor de convieţuire, a atributelor fiecăruia.


De asemenea, o altă direcţie în care s-a făcut educaţia morală a fost formarea şi consolidarea deprinderilor igienice, sanitare individuale şi colective, în vederea menţinerii sănătăţii, prevenirii îmbolnăvirilor, formării şi consolidării deprinderilor igienice, prin teme şi activităţi practice, supraveghere, convorbiri.


Îmbogăţindu-i cultura generală, cultivându-i preocupările de timp liber pregătim teren prielnic educaţiei morale. Educaţia morală se află în faza acumulărilor cantitative, se pregăteşte trecerea de la eteronomie

, stadiul moralităţii asaltării la faza moralităţii hidomismului naiv. Deja caută să-şi impună punctul de vedere, faptul că nu este de acord cu părerea adultului sau a colegului mai mare din grupă îl exteriorizează prin "bodogăneli
" comentarii, lucru ce atestă o dezvoltare tensională a cerinţei de adevăr.


Este un copil dificil, dar nu inbordabil. Actele sale încep să  fie controlate de voinţă, deci, educându-i voinţa vom reuşi să-i influenţăm caracterul. Este la o răscruce de drumuri, când poate porni în direcţii total opuse, fie prin corectitudine, cinste, omenie, muncă fie spre o conduită deviantă.


Acea tensiune interioară care se creează o face să devină neatractivă, să respingă orice apropiere căutându-i punctele vulnerabile, vorbindu-i calm, cu blândeţe, privindu-l cald în ochi, coborând pe poziţia sa, transpunându-l în persoana lui, reuşim să-l determinăm, să-l dezamorsăm. Evitarea crizelor este cea mai importantă sarcină a educatorului.


Este deja momentul când acestui copil trebuie să i se asculte dolianţele, să i se ceară părerea, să se adopte o atitudine cooperantă, să i se dovedească încredere în puterea morală şi intelectuală, să fie dirijat să se autocunoască, să lupte pentru înlăturarea defectelor, să i se dezvolte laturile pozitive ale personalităţii sale, să-i educăm relaţiile interumane.


Memoria auditivă este slabă, (din 16 cuvinte a reţinut 9, din care 6 au fost scrise greşit). Autoportretul şi l-a desenat fără mâini, ceea ce denotă cât este de neancorat în realitate. Nu îşi cunoaşte trăsăturile fizice şi psihice, "sunt înaltă ca gardul", deşi ea are o statură medie. Într-o limbă românească ilizibilă a scris activităţi preferate: " să spun poezii şi cântece, să citesc şi să mă uit la televizor, să mă joc". Testul "Familia mea",  cuprinde trei persoane fără a scrie cine sunt. Întrebată fiind cine sunt persoanele a răspuns: "mama, tata şi eu".


În legătură cu situaţiile concrete pe care le trăiesc în instituţii capătă deprinderi bune, cum sunt: deprinderi de ordine, de curăţenie, de igienă, de autoservire, de autogospodărire, pe când în legătură cu situaţiile specifice vieţii de familie rămân total nepregătiţi.


În testul "Mă comport civilizat" (autoportret moral) a dat răspunsuri sincere, dar unele sunt pur teoretice, au răspuns cu soluţiile teoretice nu cu ceea ce fac, pentru că nu au cum s-o facă. De exemplu, la întrebarea: "Oferi mamei tale florile preferate?" copilul a răspuns afirmativ, deşi nu a făcut-o niciodată, pentru că nu-şi cunoaşte mama. La întrebarea "Scrii părinţilor când eşti plecat în tabără?", copilul a răspuns negativ, din motive că nu-i cunoaşte pe părinţi.


Unele noţiuni morale nu sunt transformate în mobiluri interne, care să determine conduite morale interiorizate.


Proiectarea activităţilor educative pentru perioada următoare
1. Anularea comportamentului inadecvat şi deviant, înlăturarea manifestărilor de agresivitate, ostilitate, sugestibilitate, apatie, regresii comportamentale şi înlocuirea lor cu activismul tonic, sociabilitate, încredere în sine, voinţă de îndreptare, trebuinţele de activităţi joc, învăţare, muncă.


Folosind convorbirea, îndemnul, lauda ,admonestarea, frânarea manifestărilor negative, condiţionarea aversivă, exerciţiul, jocul vom crea situaţii educaţionale propice transferului de valori morale prin comunicare tonică, stimulativă adult- copil, cultivarea relaţiilor interpersonale pozitive, rezolvarea conflictelor, înlăturarea factorilor de stres/ frustrare, mărirea rezistenţei la stres/ frustrare.


De asemenea, vom diminua insecuritatea afectivă, sentimentul de deprimare afectivă, vom preveni crizele de afect (irascibitate, posesivitate, anxietate) şi vom dezvolta capacităţile de echilibru afectiv, toleranţa la frustrare, capacitate de a oferi şi prin afecţiune, acceptarea reală a condiţiei de instituţionalizat, afirmarea de sine în joc, muncă, învăţare, voinţă de autodepăşire, de autodevenire, capacitatea de a lua decizii corecte. Acest lucru este posibil folosind următoarele metode: convorbirea, convingerea, îndemnul, susţinerea morală.

2. Desensibilizarea copilului de ecourile experienţei de viaţă şi a comportamentului 
, depresiv, agitat şi dezvoltarea dorinţei de afirmare în colectiv prin performanţele activităţii, sociabilitate, voinţă de autodepăşire, conştientizarea ce se face utilizând metode de educaţie cum sunt: convingerea, convorbirea, evidenţierea, se creează situaţii educaţionale optime de antrenare în activităţi generatoare de satisfacţii, şi cultivă preocupările artistice, sportive, intelectuale, practice, organizarea de excursii, vizite, serate.

3. Reducerea stării de dependenţă faţă de personal, înlăturarea timidităţii, teama de afirmare, demobilizarea în faţa activităţilor şi înlocuirea lor cu dezvoltarea capacităţilor de independenţă şi iniţiativă, educarea perseverentă în atingerea scopurilor, atitudinea realistă faţă de exigenţele vieţii, călirea rezistenţei de a se descurca singur în viaţă , toată aceste obiective pot fi realizate prin crearea unor situaţii de reuşită în activitate prin efort propriu, încurajarea performanţelor activităţii, dezbaterea unor modele reuşite în  viaţă prin profesie, crearea unor ocazii de a se descurca singuri.  Metodele de realizare sunt: îndemnul, lauda, exemplul, evidenţierea.


Terapia complexelor de provenienţă şi dezvoltare a capacităţii de competiţie cu sine şi cu alţii, convingerea că reuşita socială ţine de calităţile fiecărui individ în parte, folosind metode ca: exemplul, convingerea, condiţionarea aparentă (recompense şi pedepse) în situaţii educaţionale optime creării atmosferei de înţelegere, acceptare psihologică reciprocă, crearea unei atmosfere calme, echilibrate, tonice, optimiste.


Stimularea şi încurajarea posibilităţilor de afirmare prin randament şcolar şi extraşcolar şi dezvoltarea unei atitudini pozitive faţă de învăţătură, muncă, cultivarea înclinaţiilor, intereselor, aptitudinilor, a siguranţei de sine, a încrederii, în forţele proprii, optimismul, tendinţa de a se face util, satisfacerea reuşitei, depăşirea eşecului se realizează creând situaţii optime de educare morală, cum sunt oferirea de modele de organizare a muncii educative, amenajarea spaţiului de joc, organizarea ergonomică a activităţii, formarea deprinderilor de studii individual, folosind metode, ca demonstrarea, exerciţiul, lauda, premierea , convingerea, exemplul.

4. Condiţia şcolară a copilului
Obiectele la care a obţinut rezultate bune au fost- desenul (media 7), şi lucrul manual (media 8), iar obiectele la care a obţinut rezultatele cele mai proaste au fost citirea (media 5), matematică (media 5) şi religia (media 5). Participă la programe artistice, frecvenţa este, în general bună, nota de purtare 10(zece).


Îi place să primească sarcini speciale: să ducă comisioane, să vegheze grupa în absenţa educatorului. Face parte din categoria de copii cu un tip de personalitate în formare, eventual cu o serie de caracteristici care ies din comun: manifestând tendinţe de alunecare spre anormal, fără a deveni anormală.


Prin educaţie se urmăreşte formarea acelui tip de personalitate care să dispună de capacităţi suple de adaptare, dar să fie matură din punct de vedere psihologic şi social.

2. Încredinţarea copilului

"Copiii nu au nici trecut, nici viitor, ci se bucură de prezent, lucru de care foarte puţini dintre noi se bucură" (Jean de la Brigne)


Copilul aflat în dificultate se bucură de protecţie şi asistenţă în realizarea şi exercitarea drepturilor sale iar sarcinile revin în primul rând, colectivităţii locale din care acesta face parte.


Convenţia ONU cu privire la drepturile copilului prevede "Protejarea copilului faţă de abuzuri şi neglijare / obligaţia statului de a proteja copiii faţă de orice formă de maltratare săvârşită de către părinţi săi de către alte persoane răspunzătoare de  îngrijirea copiilor şi de aplicarea programelor preventive şi de tratament în această privinţă."


Măsurile de protecţie vor cuprinde în mod corespunzător procedee eficiente pentru stabilirea de programe speciale vizând furnizarea de sprijin necesar copilului şi celor cărora le-a fost încredinţat, precum şi alte forme de prevenire, identificare, raportare,  anchetare, tratare şi urmărire a cazurilor de rele tratamente aplicate copilului descrise mai sus, "şi vor cuprinde, în mod corespunzător procedee de intervenţie judiciare".


Reducerea numărului de copii instituţionalizaţi este justificată atunci când prin măsurile luate se răspunde nevoilor de educaţie individuale ale copiilor / tinerilor, nevoilor spirituale şi afective, obiectivul tuturor măsurilor de protecţie socială a copilului fiind realizarea dreptului individual la  ajutorul adecvat necesar pentru fiecare copil şi fiecare familie. 

2.1 Încredinţarea copilului unei familii sau persoane

Încredinţarea copilului unei familii sau unei persoane este posibilă în cazul în care părinţii minorului sunt decedaţi, necunoscuţi sau în orice situaţie care conduce la instituirea tutelei dacă nu au bunuri sau mijloace materiale proprii şi nu există persoane care pot fi obligate să-i întreţină, precum şi minorii a căror sănătate este primejduită în familie.


În situaţia prevăzută de lege, comisia poate hotărâ încredinţarea copilului unei familii sau unei persoane care consimte la aceasta şi care prezintă condiţiile materiale şi garanţiile morale necesare dezvoltării armonioase a copilului. Serviciul public specializat este obligat să evalueze, cu prioritate, posibilitatea încredinţării copilului rudelor sale până la gradul al patrulea inclusiv, prezentând comisiei rapoarte şi propuneri în acest sens.


Familia sau persoana căreia i s-a încredinţat copilul are faţă de acesta drepturile şi îndatoririle ce revin părinţilor, potrivit legii cu privire la persoana copilului. Pe durata încredinţării, domiciliul copilului este la persoanele cărora le-a fost încredinţat. Persoanele care au primit un copil sunt obligate să îi asigure acestuia îngrijirile şi condiţiile necesare dezvoltării sale armonioase.

2.2 Încredinţarea copilului în vederea adopţiei

Încredinţarea copilului în vederea adopţiei, durează minumum trei luni, perioadă în care se urmăreşte acomodarea copilului cu viitoarea lui familie l-a expirarea acestei perioade. Comisia pentru protecţia copilului hotărăşte asupra eliberării avizului favorabil prevăzut la art (7) alineatul (1) litera (b).


Adopţia este o măsură specială de protecţie a drepturilor copilului, prin care se stabileşte filiaţia între cel care adoptă şi copil, precum şi rudenia dintre copil şi rudele adoptatorului.


Actele necesare încuviinţării adopţiei sunt:

a) - Consimţământul exprimat în formă autentică al părinţilor, sau după caz al părintelui la adopţia copilului de către o persoană sau o familie propusă de Comisia pentru protecţia copilului;

b) Cazul favorabil al Comisiei pentru protecţia copilului de la domiciliul copilului;

c) Consimţământul copilului care a împlinit vârsta de 10 ani;

d) Consimţământul persoanei sau al familiei care adoptă:

Dacă părinţii copilului sunt decăzuţi din drepturile părinteşti, decedaţi, puşi în interdicţie, declaraţi judecătoreşte morţi, necunoscuţi sau se află în orice situaţie care determină imposibilitatea de a-şi manifesta voinţa, precum şi în cazul în care copilul este declarat judecătoreşte abandonat prin hotărâre judecătorească rămasă definitivă, consimţământul prevăzut mai sus (a)  nu este necesar.


Dacă unul dintre părinţi a fost decăzut din drepturile părinteşti sau este decedat, necunoscut, pus sub interdicţie, declarat judecătoreşte mort sau dispărut, consimţământul celuilalt părinte este suficient.


Copilul poate fi adoptat până la dobândirea capacităţii depline de exerciţii. Persoana care a dobândit capacitatea deplină de exerciţii poate fi adoptată de către persoana care a crescut-o.

2.3 Încredinţarea copilului unui serviciu public specializat pentru protecţia copilului la un organism autorizat

Încredinţarea se poate realiza în situaţia în care nu există persoane sau familii corespunzătoare cărora să le fie încredinţat copilul.


Educaţia şcolară a copilului nu poate fi schimbată decât în interesul acestuia cu aprobarea comisiei. Credinţa religioasă în care a fost educat copilul nu se poate schimba decât în cazuri excepţionale, cu aprobarea specială a comisiei. Exercitarea dreptului de a încheia acte juridice în numele copilului încredinţat are încuviinţarea încheierii acestor acte se va face de către comisie, în condiţiile legii. Dreptul de a administra bunurile copilului se exercită de comisie, care îl poate delega serviciului public specializat sau persoanei ori organismului privat autorizat, căruia i-a fost încredinţat copilul. În termen de 15 zile de la data încredinţării, se procedează la inventarierea bunurilor copilului.


Comisia va analiza, cel puţin o dată pe an, rapoarte financiar- contabile privind modul de administrare a bunurilor copilului. La încetarea măsurii de încredinţare, comisia va analiza raportul general privind administrarea bunurilor copilului, pe baza căreia va hotărâ descărcarea de 

gestiune.

Părinţii pot să păstreze legături personale cu copilul, în condiţiile stabilite de comisie, dacă este respectat interesul superior al copilului. Serviciul public specializat sau, după caz, organismul privat autorizat va crea condiţii necesare pentru aceasta, potrivit legii.


Articolul 3 al Convenţiei ONU cu privire la Drepturile Copilului, ratificată de România prin Legea nr 18/ 1990, subliniază că în toate deciziile care îi privesc pe copii, fie că sunt luate de instituţii publice sau private de ocrotiri sociale, de către tribunale, autorităţi administrative sau de organe legislative, interesul superior al copilului trebuie să fie luat în considerare cu prioritate "statul " trebuie să asigure copilului protecţia şi îngrijirile necesare pentru bunăstarea sa, ţinând cont de drepturile şi obligaţiile părinţilor săi, ale tutorilor, ale altor persoane responsabile legal pentru el, şi va lua, în acest scop, toate măsurile legislative şi administrative corespunzătoare. 

  Anchetă socială





Privind Încredinţarea Minorei  PMC
Efectuată în baza adresei cu nr. 209/ 1012 din partea direcţiei Generale Judeţene pentru Protecţia Drepturilor Copilului - Suceava, Centrul de Plasament "Cetatea" Suceava, cu privire la situaţia materială şi morală a familiei PS şi PA în vederea evaluării dosarului minorei PMC.


Date despre familie:


Mama: P.S., fiica lui HP şi HS, este născută la data de 10.10.1970 Suceava. Este absolventă a 8 clase, în prezent fără loc de muncă.


Tata PA, decedat în anul 2001




ISTORIC SOCIAL


Urmare a relaţiei de căsătorie a soţilor P au  rezultat 2 copii:

1. P.M.C. (n 1.01.1992 Suceava), elevă în clasa a V-a, internată în Centrul de Plasament "Cetatea" Suceava

2. P.S.N. (n 1996), elev în clasa I-a internat în Centrul de Plasament Rădăuţi.


Imediat după decesul tatălui, minorii au fost încredinţaţi Direcţiei Generale Judeţene pentru Protecţia Drepturilor Copilului Suceava şi internaţi în Centrul de Plasament "Speranţa". În anul 2001 copiii au fost transferaţi la Centrul de Plasament Rădăuţi, ulterior minora PMC fiind internată la Centrul de Plasament "Cetatea" Suceava.


Urmare a verificărilor efectuate, la domiciliul dat în Suceava, Str. Eroilor, nr 206 am constatat că locuieşte familia H.P. (bunicii materni), Imobilul este compus din 2 camere şi dependinţe, dotat cu bunuri de strictă necesitate. D-na H.S. ne-a declarat că mama minorilor locuieşte în concubinaj cu dl M.N. în com. Ciprian Porumbescu, jud Suceava din anul 2000 şi au împreună un copil M.M. (4 ani).


Din discuţiile purtate cu bunica maternă a reieşit faptul că minorii şi-au petrecut o parte din vacanţe la domiciliul soţilor H, dar aceştia nu dispun de resurse materiale şi financiare care să le permită reintegrarea în familie a copiilor. Aceasta se datorează faptului că soţii H. prezintă o stare de sănătate precară, iar veniturile familiei sunt insuficiente, fiind reprezentate de cuantumul pensiilor de 1.500.000 lei, respectiv 1.100.000 lei.




Observaţii


În vederea clarificării situaţiei minorei considerăm oportună efectuarea unei anchete sociale la domiciliul actual al mamei, în com. Ciprian Porumbescu, jud Suceava.




Concluzii


Având în vedere cele precizate şi în cazul în care se constată că dna P.S. nu îndeplineşte condiţiile de reintegrare în familie a minorei, considerăm oportună menţinerea măsurii încredinţării serviciului public specializat.


În conformitate cu prevederile art.68 lit. S din Legea nr 215/2001 a Administraţiei Publice Locale, constat că ancheta socială a fost întocmită cu respectarea dispoziţiilor legale şi sunt de acord cu propunerea făcută de colectivul autorităţii tutelare şi asistenţei sociale.










Întocmit, S.S.

3. Plasamentul

Una dintre măsurile de protecţie a copilului prevăzută de Legea nr 108 / 1998, este şi plasamentul copilului.


Doar apariţia unor factori multipli şi combinaţi în mediul social a copilului ce se află în dificultate precum:

- abandonarea copilului de către părinţi;

- boli ale părinţilor;

- sărăcia familiei,

- copii numeroşi;

- situaţii care depăşesc părinţii;

 - instabilitate psihică şi starea de sănătate precară a membrilor familiei;

- probleme de alcool;

- familii monoparentale;

- fuga copiilor de acasă;

face necesară luarea uneia dintre măsurile de protecţie a copilului prevăzute de legea 108 / 1998.


Decizia de alegere a măsurii de protecţie necesare şi suficinte se ia în mod profesional şi nu după forma de ajutor care presupune măsuri mai puţin costisitoare. Reducerea numărului de copii instituţionalizaţi este justificată 
  prin măsurile luate şi  răspunde nevoilor de educaţie individuale ale copiilor / tinerilor şi au un nivel calitativ al prestaţiilor foarte ridicat.


Un asemenea obiectiv, precum reducerea numărului de copii instituţionalizaţi poate fi atins sub aspect cantitativ într-un timp scurt, dar ceea ce interesează este aspectul calitativ.

3.1. Plasamentul la o familie sau la o persoană

Comisia poate hotărâ plasamentul copilului la o familie sau la o persoană care consimte la aceasta şi care prezintă condiţiile materiale şi garanţiile morale necesare dezvoltării armonioase a acestuia, dacă securitatea, dezvoltarea sau integritatea morală a copilului este periclitată în familie din motive independente de voinţa părinţilor, la cererea acestora, a unuia dintre ei sau a unei rude a copilului, până la gradul al patrulea inclusiv.


Plasamentul poate fi cerut de părinţi, de unul dintre ei sau de o rudă a copilului până la gradul al patrulea inclusiv.


Pe durata plasamentului, părinţii copilului îşi menţin drepturile şi obligaţiile faţă de copil, au dreptul să menţină un contact permanent şi nemijlocit cu copilul, să corespondeze cu acesta şi să-l viziteze cu acordul persoanei unde a fost plasat, în prezenţa reprezentanţilor serviciului public specializat.


Persoanele fizice sau judiciare care au primit în plasament un copil sunt obligate să-i asigure acestuia îngrijirile şi condiţiile dezvoltării sale armonioase.


Acordul părinţilor pentru efectuarea actelor obişnuite necesare îndeplinirii acestei obligaţii sau înlăturarea oricărei situaţii urgente care ar pune în pericol securitatea, dezvoltarea sau integritatea morală a copilului este prezomat.

 Plasamentul familial


Plasamentul familial este una din măsurile fericite care se pot lua în cazul unui copil aflat în dificultate. Plasamentul familial a avut o evoluţie diferită în ţările dezvoltate. Diferenţele între ţările din UE sunt foarte mari. Astfel, din totalul de copii aflaţi în afara familiei în Irlanda 73% sunt în plasament familial, restul fiind în plasament instituţional. În Franţa sunt 57% iar în Spania 12%; în Anglia raportul între plasament instituţional şi cel familial este de 40/60, în Olanda şi Danemarca raportul este 50/50.


Deşi practica internaţională este eterogenă, se pot face aprecieri globale privind avantajele şi dificultăţile plasamentului familial. Avantajul esenţial al plasamentului constă în posibilitatea de a oferi copilului mediu familial provizoriu, când acesta nu poate trăi în familia naturală şi nici nu poate beneficia de o familie adoptivă. Problema plasamentului constă în coexistenţa a două familii responsabile de soarta aceluiaşi copil.


Această situaţie trebuie să fie pe deplin acceptată de familia care primeşte copilul şi să facă obiectul unei urmăriri permanente de către personalul specializat. Pentru rolul de părinte de plasament nu există un model de rol social recunoscut care să oblige familia de plasament să evite cunoscutele modele precum, de exemplu:


- conceptul de mamă;


- conceptul de mamă înlocuitoare;


- conceptul de salvator;


- conceptul a dărui/ a primi;


Se constată că motivele familiei de plasament îi determină să solicite luarea unui copil în plasament familial, pot fi şi rezultatele unor situaţii 
carenţiale trăite. Asemenea situaţii carenţiale pot deriva din:


- deprivarea culturală (lipsa propriilor copii, înţelegerea subiectivă a unei lipse în rolul de mamă şi femeie definit de societate);


- deprivare familială (ex: sentimente de vinovăţie în raport cu un avort);


- deprivare economică (situaţia economică este trecută ca fiind insuficientă).


În cadrul intermedierii plasării unui copil în plasament familial, acţionarea calitativă trebuie să conducă la acceptarea şi recunoaşterea din partea familiei de plasament că - unde este cazul şi există - copilul pe care l-au luat în plasament familial are părinţi şi o familie de care este legat. Familia de plasament trebuie să beneficieze, mai ales în primul an de la plasarea copilului, de sprijin şi consiliere intensivă din partea personalului de specialitate din cadrul direcţiei pentru protecţia copilului.


Organizarea întâlnirii copil -familie presupune urmărirea următoarelor etape:

- stabilirea unui prim contact între copil şi familia de primire;

- medierea relaţiilor dintre aceştia;

- acordul celor două părţi pentru o nouă întâlnire;


Metode, mijloace, instrumente folosite:

Mijloace:
- interviul cu familia şi cu copilul (medierea discuţiilor)

- observaţia - copilului îi merge bine sau nu


Studiu de caz:
- discuţii cu persoane semnificative din familie;

- discuţii cu prietenii familiei;

- reuniuni cu familia, copilul şi echipa de lucru;

- vizite periodice la domiciliul familiei de primire


Instrumente:
- fişa de observare a copilului;

- proiectul individualizat şi personalizat al copilului;


Resurse mobilizate:
- resurse umane;

- echipa din instituţie este implicată direct şi permanent în proiectul de integrare.


Copii care pot fi integraţi în plasament familial:
- copii care şi-au trăit primii ani din viaţă într-o instituţie sau într-o familie cu disfuncţionalităţi;

- copii care au trăit experienţa timpurie a despărţirii de persoana de referinţă, experienţe ce s-au repercurtat negativ în sfera afectivă şi relaţională a copilului;

- copii care au fost lipsiţi de relaţia continuă cu o persoană de referinţă (insuficientă afectivitate).


Se constată că familia de plasament este deseori confruntată cu tulburări datorate condiţiilor de dezvoltare a copilului, mai ales dacă copilul este mai în vârstă de trei ani, şi presupun cerinţe deosebite din partea lor.


Plasamentul familial conduce la socializare reprezentând în ansamblul său acel proces început de la cea mai fragedă vârstă prin care tinerii îşi înşusesc normele, valorile şi regulile de conduită compatibile cu modul etico- normativ al societăţii din care face parte; socializarea se referă de fapt la "dobândirea de către tineri a capacităţii de exerciţiu prin":

a) abilitatea de a exercita în mod adecvat rolurile sociale ghidându-se după norme şi reguli specifice;

b) participarea lor în cunoştinţă de cauză la scopurile şi la idealurile societăţii;

c) dobândirea unei capacităţi corecte de discernământ pentru a putea distinge între conduite permisive şi prohibite, între mijloace legitime şi ilegitime, între scopuri dezerabile şi indizerabile din punct de vedere social.


Socializarea este procesul prin care o fiinţă biologică se transformă într-un subiect al unei culturi specifice, în cadrul acesteia poate exercita, în mod corect acţiuni pozitive conforme cu standardele de normalitate şi raţionalitate ale grupului social în care e integrat.


Pe perioada plasamentului persoanele de intervenţie, trebuie să sprijine familia de primire şi să  întreţină relaţii cu familia de origine. Persoanele de intervenţie vor lua măsurile posibile pentru a putea permite luarea în considerare a integrării copilului în familia sa de origine. Atunci când acest fapt este posibil, ele vor pregăti atât copilul, familia de origine, cât şi familia de primire pentru această etapă, şi vor însoţi copilul în momentul întoarcerii în familia biologică.


Dacă totuşi această integrare se dovedeşte nerealizabilă, după o anumită perioadă de timp, persoanele de intervenţie vor lua în considerare adopţia copilului, care poate fi realizată atât de familia de primire, cât şi de altă familie.


3.2. Plasamentul copilului la un serviciu specializat sau organisn privat autorizat

Dacă nu există persoane sau familii corespunzătoare la care copilul să poată fi plasat, Comisia poate hotărâ plasarea acestuia în serviciul public specializat sau la un organism privat autorizat.


Instituţiile publice pentru ocrotirea rezidenţială a copilului au fost în mod tradiţional organizate pe criteriul vârstei. Necesitatea elaborării unei concepţii unitare şi coerente, în interesul copilului lipsit de familie, în sensul recurgerii la ocrotire în instituţie numai atunci când acest lucru nu poate fi evitat, trebuie să se regăsească în obiectivul major al instituţiilor rezidenţiale. Indiferent care ar fi vârsta copilului, acesta trebuie să se reîntoarcă în mediul familial şi să fie pregătit pentru viaţa socială. Nu trebuie trecute cu vederea experienţele realizate în câteva instituţii de ocrotire , inclusiv de către organizaţii neguvernamentale, care au demonstrat posibilitatea urmăririi evoluţiei copilului prin proiecte individuale.


Instituţiile private de ocrotire a copilului formează o categorie distinctă, acestea fiind înfiinţate de diferite ONG- uri şi sunt în mod esenţial diferite de instituţiile publice. Ele sunt create după standarde moderne, corespunzătoare practicii actuale în domeniu pe plan internaţional.


Aproape fiecare dintre instituţiile de ocrotire gestionate de ONG- uri poate constitui model pentru ceea ce înseamnă ocrotirea de tip familial, instituţie deschisă spre comunitate, abordare plenară a dezvoltării individuale a fiecărui copil ocrotit. Filozofia care stă la baza majorităţii acestor instituţii este aceea că ele constituie centre de tranzit al copilului spre o familie.


Părinţii copilului îşi menţin drepturile şi obligaţiile faţă de acesta, pe toată durata plasamentului, cu excepţia acelora care sunt incopatibile cu aplicarea acestei măsuri. Persoanele fizice sau juridice care au primit în plasament un copil, sunt obligate, să îi asigure acestuia îngrijirile necesare dezvoltării sale armonioase. Părinţii pot să viziteze copilul la domiciliul, sediul persoanei sau al familiei la care acesta a fost dat în plasament, numai cu acordul acestora şi în prezenţa reprezentanţilor serviciului public specializat.

3.3.
Plasamentul copilului în regim de urgenţă

În situaţii excepţionale, dacă părinţii sau unul dintre acestea pun în pericol securitatea, dezvoltarea sau integritatea morală a copilului prin exercitarea în mod abuziv a drepturilor părinteşti sau prin neglijenţă gravă în îndeplinirea obligaţiilor de părinte, serviciul public specializat poate decide plasamentul copilului în, regim de urgenţă, într-un centru de primire autorizat ori la o persoană sau la o familie, atestată în acest scop.


Plasamentul copilului în regim de urgenţă se mai poate face şi în următoarele cazuri:

- copilul a fost găsit lipsit de supraveghere;

- copilul a fost părăsit de părinţi.

Cu care constată existenţa unor situaţii care să impună plasamentul copilului în regim de urgenţă sunt obligaţi să sesizeze de îndată serviciul public specializat în a cărei rază teritorială se află copilul, pentru stabilirea acestei măsuri. Organele de poliţie sunt obligate să acorde sprijinul necesar aplicării acestei măsuri.


În cazul plasamentului copilului în regim de urgenţă, serviciul public specializat care a luat această măsură va sesiza comisia în vederea încredinţării acestuia, în condiţiile legii, sau menţinerii măsurii plasamentului până la identificarea părinţilor copilului. comisia se pronunţă în cel mult 15 zile de la plasamentul copilului în regim de urgenţă. Odată cu hotărârea de încredinţare, comisia va sesiza instanţa judecătorească competentă, pentru decăderea părinţilor sau, după caz, a unuia dintre aceştia din drepturile părinteşti.


Pe durata plasamentului în regim de urgenţă se suspendă exerciţiul drepturilor pe care părinţii le au asupra copilului.


Pentru copilul aflat în dificultate se urmăreşte profilul psihologic al minorului, datele psiho- socio- medicale. Dezvoltarea afectiv- emoţională va fi evidenţiată folosind o baterie de teste care vor arată gradul de dezvoltare emoţională şi afectivă. Printre efectele lipsei de ataşament:

- interiorizarea;

- anxietate cronică;

- contact vizual deficitar;

- comportament agresiv;

- întârzieri în dezvoltarea conştiinţei;


Gradul de dezvoltare intelectuală, reiese din limbaj, gândire, înţelegere.

3.4.  Plasamentul copilului într-o familie asistată
Asistentul maternal profesionist este persoana căreia, i-au fost încredinţaţi sau plasaţi copii, care a obţinut atestatul din partea Comisiei pentru protecţia copilului de la domiciliul sau, având dreptul la un salariu de nivel mediu încadrat în funcţie de vechime.


Perioada respectivă se consideră vechime în muncă.


Contractele de muncă ale asistenţilor maternali profesionişti se încheie de serviciile publice specializate sau de organismele private autorizate.


Pentru persoanele pensionate, suma se va plăti sub forma de îndemnizare lunară.


Prevederile nu sunt aplicate în cazul în care copilul a fost plasat sau încredinţat la o rudă a acestuia, până la gradul IV inclusiv, şi a copilului ce a fost încredinţat în vederea adopţiei.


Grupul ţintă, beneficiar a plasamentului într-o familie asistată sunt copii abandonaţi / cu risc de abandon, instituţionalizării / cu risc de instituţionalizare, neglijaţi / abuzaţi.

Instrumentar necesar plasamentului unui minor aflat în dificultate conform ordonanţei de urgenţă nr 26/1997.


Instrumentarul conţine o serie de informaţii pe care asistentul social le culege în scopul luării unei bune decizii privind acţiunile sale, în cazul de faţă - copilul aflat în dificultate. Acestea sunt date care privesc (în cazul plasamentului familial), copilul, familia de origine şi familia primitoare.

1) Certificatul de naştere a copilului

2) Buletinele de identitate ale părinţilor

3) Certificatul de căsătorie al părinţilor (dacă sunt căsătoriţi)

4) Buletinele de identitate ale familiei primitoare

5) Certificatul de căsătorie al familiei primitoare (dacă sunt cuplu)

6) Cazierele judiciare ale familiei primitoare

7) Certificatele de sănătate ale familiei primitoare

8) Adeverinţe de la locurile de muncă pentru familia primitoare

9) Actul de proprietate al locuinţei familiei primitoare


Anchetă socială
cu privire la plasamentul copilului

Sofronie Dănuţ - Gheorghiţă la bunica

maternă Sofronie Steluţa

1.Date personale ale copilului
1.1 Numele şi prenumele: Sofronie Dănuţ - Gheorghiţă

1.2 Data şi locul naşterii: 27.09.1992 Rădăuţi

1.3 Certificat de naştere: Seria N.T. nr. 430877

1.4 Cod numeric personal: 1920927330565

1.5 Sexul: bărbătesc

1.6 Natalitatea: română

1.7 Starea sănătăţii: clinic sănătos

1.8 Religie: ortodoxă

2. SITUAŢIA  SOCIALĂ  A  MAMEI  OCROTITOARE
2.1 Numele şi prenumele: Sofronie Steluţa

2.2 B.I. seria D.G. nr. 917707 eliberat de Pol. Rădăuţi la data de 28.06.1988

2.3 Data şi locul naşterii: 15.11.1948 com. Costişa

2.4 Domiciliul legal: com. Frătăuţii Noi, sat Costişa, jud Suceava

2.5 Starea civilă: căsătorită

2.6 Studii: 4 clase

2.7 Ocupaţia actuală: agricultoare

2.8 Locul de muncă: gospodărie proprie

2.9 Starea de sănătate: clinic sănătos

2.10 Natalitate: română

2.11 Religie: ortodoxă

3. SITUAŢIA  SOCIALĂ  A  TATĂLUI  OCROTITOR

3.1 Numele şi prenumele: Sofronie Ion

3.2 Data şi locul naşterii: 22.06.1946, com Costişa

3.3 Domiciliul legal: com Frătăuţii Noi, sat Costişa, jud Suceava 

3.4 Studii: 7 clase

3.5 Ocupaţia actuală: dulgher

3.6 Locul de muncă: Israel - din august 1997

3.7 Starea de sănătate: clinic sănătos

3.8 Natalitatea: română

3.9 Religie: ortodoxă

4. SITUAŢIA  SOCIALĂ  A MAMEI  NATURALE
4.1 Numele şi prenumele: Sofronie Dominica- Lăcrămioara

4.2 Cod numeric personal: 2730712333190

4.3 B.I. seria D.E. nr. 316609 eliberat de Pol Rădăuţi la data de 16.07.1987

4.4 Data şi locul naşterii: 12.07.1973 Rădăuţi

4.5 Domiciliul legal: com. Frătăuţii Noi, sat Costişa, jud Suceava 

4.6 Reşedinţa actuală: com Frătăuţii Vechi, sat Măneuţi, jud Suceava - (viză de flotant)

4.7 Studii: 10 clase

4.8 Profesie: nu are 

4.9 Ocupaţia actuală: casnică (lucrează ocazional)

4.10 Locul de muncă: nu are 

4.11 Starea de sănătate: clinic sănătos

4.12 Naţionalitate: română

4.13 Religie: ortodoxă 

5. SITUAŢIA  SOCIALĂ  A  TATĂLUI  NATURAL

5.1 Numele şi prenumele: Ilie Dănuţ

5.2 Cod numeric personal: 1721013333260

5.3 B.I. seria G.V. nr 675513 eliberat de Pol Rădăuţi la data de 9.12.1996

5.4 Data şă locul naşterii: 13.10.1972 com Frătăuţii Vechi

5.5 Domiciliul legal: com Frătăuţii Vechi, sat Măneuţi jud Suceava

5.6 Starea civilă: divorţat din martie 1996

5.7 Studii: 8 clase, şcoală profesională

5.8 Profesie: turnător

5.9 Ocupaţia actuală: muncitor

5.10 Locul de muncă: S.C.C. SUIN PROD Capăneşti, jud Ialomiţa

5.11 Starea de sănătate:

- A fost internat la Spitalul mun. Rădăuţi în data de 11.09.1995, la secţia "Boli contagioase" cu diagnosticul: 


1. Dispepsie acută


2. Nevroză comestopată _ F.O. 14667

- A fost internat în perioada 14.09.- 25.09.1995 la Spitalul mun Rădăuţi, secţia psihiatrie cu diagnosticul:


- Depresie cenestopată hipocondrică cu debut reactiv: F.O. 14999/ 1349

- A fost internat în perioada 19.10. - 25.10.1995 la Spitalul mun Rădăuţi,  secţia de psihiatrie cu diagnosticul:


- decompensare depresiv - auxioasă cu marcante componente cenetopate hipocondriacă la o personalitate labilă

5.12 Naţionalitate - română

5.13 Religie: ortodoxă

6. Date privind ceilalţi membri ai familiei ocrotitoare
6.1 Numele şi prenumele: Sofronic Costică - Nicuşor

6.2 Data şi locul naşterii: 28.10.1981, Rădăuţi

6.3 Certificat de naştere: seria N.B. nr. 274591

6.4 Cod numeric personal: 1811028330545

6.5 Sexul: bărbătesc

6.6 Studii: absolvent a 5 clase

7. Informaţii sociale: despre familia naturală


Mama naturală nu are loc de muncă, câştigă bani din munci ocazionale (brodează ocazional), tatăl natural are salariul minim pe economie.

8. Alte bunuri
- 0.5 ha teren arabil

- 

9. Imaginea socială a familiei

Din relaţiile cerute de la reprezentantul autorităţii tutelare şi de la vecini, au înţeles că d-l Ilie Dănuţ consuma băuturi alcoolice în exces, ceea ce în anul 2003 a dus la maltratarea copilului aşa cum rezultă din Certificatul Medico- Legal Nr 730/M 12.02.2003, certificat  care se află la dosar. Mama copilului mi-a confirmat faptele şi mi-a spus că a rugat pe vecinele Ursachi Daniela (com Frătăuţii Vechi, sat Măneuţi, nr 47) şi Guşa Angela (com Frătăuţii Vechi, sat Măneuţi, nr 45) să ducă copilul la mama ei în com Frătăuţii Noi.

10. Observaţii

D-l Ilie Dănuţ mai are un copil de care nu se ocupă, dintr-o relaţie anterioară, pe care îl creşte mama lui.

11. Imaginea socială a familiei ocrotitoare

Sofronie Steluţa şi Sofronie Ion, sunt cunoscuţi în comunitate ca nişte oameni echilibraţi, buni gospodari, cu o situaţie materială bună, ce le-ar permite, îngrijirea nepotului Sofronie Dănuţ - Gheorghiţă. Manifestă interes şi dragoste faţă de nepotul lor, considerându-l ca pe propriul lor fiu.

12. Alte bunuri
- 3 ha teren arabil

- 2 vaci

- casă de locuit cu dependenţe şi acareturi

- păsări

13. Plan de intervenţie

Având în vedere cele menţionate mai sus, precum şi prevederile Ordonanţei de urgenţă a Guvernului României nr 26 / 1997, propune Comisiei pentru Protecţia Copilului Suceava, plasamentul copilului Sofronie Dănuţ - Gheorghiţă la bunica maternă, Sofronie Steluţa, domiciliată în comuna Frătăuţii Noi, sat Costişa, jud Suceava, deoarece mama lui locuieşte împreună cu tatăl care la maltratat, iar copilul este ataşat de bunică şi aceasta se ocupă cu dragoste de el.




V.  SUPORTUL  LEGISLATIV


Lumea modernă a uitat destul de repede că legile valabile în lumea adulţilor, până nu de mult nu aveau nici un corespondent real în lumea copiilor. De abia în 1959, prin adoptarea Declaraţiei Drepturilor Copilului lumea modernă acceptă o realitate atât de greu încercată, existenţa unei lumi a copilăriei, a copilului, diferită de cea a adultului. Declaraţia din 1959 a reprezentat un pas fundamental.


Din 1979, anul internaţional al copilului, se constituie o comisie pentru a crea legi privitoare la respectarea drepturilor copilului, iar după 10 ani Adunarea Generală a O.N.U. adoptă la 20 noiembrie 1989 la New York Convenţia Drepturilor Copilului, act ce avea să fie ratificat de aproape toate ţările (inclusiv România) iar acest lucru a impus ţărilor semnatare o schimbare fundamentală la toate nivelele: legislativ, educaţional, spiritual, organizaţional.


Convenţia Naţiunilor Unite asupra drepturilor copilului constituie 54 de articole dintre care 40 de articole se referă la drepturile copilului, aceasta declarând că orice copil are dreptul la opinie şi informare, libertate de gândire, conştiiinţă şi religie, la familie sau la un contact cu aceasta. Fiecare are dreptul la viaţă iar statul are datoria, alături de părinţi, să-i asigure supravieţuirea şi dezvoltare. Principiul de bază este cel care susţine că ambii părinţi au obligaţia de ajuta copilul, oferindu-i un cadru de dezvoltare bio-psiho-social potrivit. În cazul când acest cadru prezintă disfuncţionalităţi, este necesară intervenţia statului (asistenţa socială, materială, pentru părinţi şi copii).


Protecţia specială este oferită copiilor a căror viaţă este afectată de conflictele armate, de abuzuri, neglijare, exploatare, în vederea acordării unui tratament potrivit reabilităţii şi reintegrării sociale.


Prin ratificarea Convenţiei, România şi-a asumat în 1990 obligaţia să garanteze şi să promoveze drepturile copilului prin Legea Nr.18/1990 (M. Of. 109/1990) iar scopul principal al adoptării Convenţiei a fost acela de a forma şi dezvolta spiritul responsabilităţii la copil, de a oferi protecţie copiilor, de a limita abuzurile săvârşite de adulţi asupra copiilor, de a-i educa în spiritul drepturilor omului, dar şi pentru a împăca generaţiile între ele şi a imprima o orientare democratică societăţii de mâine.


Constituţia României, prin articolul 45 garantează şi oferă asistenţă copilului în realizarea şi exercitarea drepturilor sale. "Copiii se bucură de un regim special de protecţie şi de asistenţă în realizarea drepturilor sale".


În acelaşi sens, România a semnat şi ratificat după 1990, cele mai importante convenţii internaţionale din domeniul protecţiei copilului:


- Convenţia ONU privind obţinerea pensiei de întreţinere în străinătate, ratificată prin Legea nr. 26/1991;


- Convenţia europeană asupra statutului juridic  al copiilor născuţi în afara căsătoriei, ratificată prin Legea nr. 101/1992;


- Convenţia de Haga asupra răpirii internaţionale de copii, ratificată prin Legea nr. 100/1992;


- Convenţia europeană în materia adopţiei de copii, ratificată prin Legea nr. 15/1993;


- Convenţia de la Haga asupra protecţiei copilului şi cooperării în materia adopţiei internaţionale, ratificată prin legea nr. 84/1994.


Imediat după 1990, cadrul normativ şi administrativ de ocrotire a copilului a suferit o serie de modificări prin reglementări parţiale, şi nu printr-o reconsiderare globală şi comprehensivă a întregului sistem. Astfel au fost elaborate numeroase acte normative referitoare la ameliorarea condiţiilor de viaţă ale copiilor (mai ales a celor din instituţii), la care înfiinţarea de noi structuri administrative cu atribuţii în domeniul ocrotirii copiilor.



CODUL  FAMILIEI


Principalele articole din Codul Familiei care fac referire la ocrotirea minorilor sunt:


Art. 97 Ambii părinţi au aceleaşi drepturi şi îndatoriri faţă de copiii lor minori, fără a deosebi după cum aceştia sunt din căsătorie, din afara căsătoriei, ori înfiaţi. Ei exercită drepturile lor părinteşti numai în interesul copiilor.


Art. 98 Măsurile privitoare la persoana şi bunurile copiilor se iau de către părinţi, de comun acord. Dacă unul dintre părinţi este mort, decăzut din drepturi părinteşti, pus sub interdicţie sau, din orice împrejurare, se află în neputinţă de a-şi manifesta voinţa, celălalt părinte îşi exercită singur drepturile părinteşti.


Art. 100 Copilul minor locuieşte cu părinţii săi. Dacă părinţii nu locuiesc împreună, aceştia vor decide, de comun acord, la care dintre ei va locui copilul. În caz de neînţelegere între părinţi, instanţa judecătorească, ascultând autoritatea tutelară, precum şi pe copil, dacă acesta a împlinit 10 ani, va decide, ţinând seama de interesele copilului.


Art. 110 Decăderea din drepturile părinteşti nu scuteşte pe părinte de îndatorirea de a da întreţinere copilului.


Art. 111 Autoritatea tutelară, va îngădui părintelui decăzut din drepturile părinteşti să păstreze legături personale cu copilul, în afară de situaţia când, prin asemenea legături, creşterea, educarea, învăţătura sau pregătirea profesională a copilului ar fi în primejdie.



SISTEMUL  DE  PROTECŢIE  ŞI  ÎNGRIJIRE  A COPILULUI (ÎN  ROMÂNIA)


România se numără printre ţările semnatare ale Convenţiei ONU privind Drepturile Copilului şi în acelaşi timp ţările cu cele mai mari probleme privind protecţia şi îngrijirea copilului din Europa. Moştenirea păstrată de la vechiul regim şi noile probleme generate de tranziţia spre economia de piaţă stânjenesc procesul de reformă.


Până în 1990 s-a afirmat că în România nu există probleme sociale. Pentru familiile care aveau dificultăţi în creşterea şi educarea copiilor s-a urmat o politică conform căreia statul era singurul în măsură să ofere soluţiile necesare, prin intermediul numeroaselor sale instituţii. Această politică a favorizat dezvoltarea unei mentalităţi - care este încă greu de schimbat în momentul de faţă, după care familia, altfel puternică în tradiţie culturală - atunci când se află în dificultate ar trebui să transfere statului responsabilităţile sale.


În martie 1993 s-a înfiinţat Comitetul Naţional pentru Protecţia Copilului (CNPC), ca un organism interministerial de coordonare a activităţilor în domeniu, care să elaboreze o nouă politică în domeniul protecţiei copilului. După alegerile din 1996, noul Guvern a decis înfiinţarea, în februarie 1997, a Departamentului pentru Protecţia Copilului (DPC) prin reorganizarea CNPC şi a Comitetului Român pentru Adopţii 8 (CRA).


Prin Ordonanţa de Urgenţă Nr. 26/1997, la propunerea DPC, Guvernul a decis descentralizarea sistemului de ocrotire şi protecţie a copilului şi înfiinţarea în fiecare judeţ a Serviciilor Publice Specializate pentru Protecţia Copilului. Un factor important îl constituie instituţionalizarea ca fiind considerată numai o măsură temporară - familia reprezentând mediul preferat pentru creşterea copilului. 


Odată cu aceste schimbări de politici, întregul sistem de protecţie a copilului avea să intre pe calea unor schimbări fundamentale.


ORGANISME  CENTRALE

Ministerele şi celelalte organisme centrale păstrează în continuare o autoritate importantă, în particular Ministerul Muncii şi Protecţiei Sociale, Miniusterul Sănătăţii, Ministerul Educaţiei Naţionale şi Secretariatul de Stat pentru Handicapaţi.


departamentul pentru Protecţia Drepturile Copilului (DPC) joacă rolul de coordonator şi facilitator în acompanierea procesului de reformă. Mai mult, Secretarul de Stat al DPC-ului este Preşedintele Comitetului Român pentru Adopţii (CRA).

Organizaţii internaţionale, în special Comisia Europeană (Phare), UNICEF; USAID şi Banca Mondială au contribuit şi contribuie în continuare la reforma protecţiei copilului, oferind asistenţă tehnică şi financiară considerabilă diverselor autorităţi.


ORGANISME  DESCENTRALIZATE  ALE  MINISTERELOR


Cu toate că în prezent Consiliile Judeţene şi alte autorităţi locale şi-au asumat o bună parte din aceste responsabilităţi, aceste organisme descentralizate vor continua să joace un rol activ şi important.


Acestea sunt: Direcţiile Judeţene pentru Muncă şi Protecţie Socială (Ministerul Muncii şi Protecţiei Sociale), Direcţiile Sanitare Judeţene (Ministerul Sănătăţii), Inspectoratele Şcolare Judeţene (Ministerul Educaţiei Naţionale) şi Inspectoratele Judeţene pentru Handicapaţi (Secretariatul de Stat pentru Handicapaţi).


JUSTIŢIA  ŞI  POLIŢIA


Deşi nu contribuie în mod direct la sistemul de protecţie a copilului, sistemul judiciar şi poloţia trebuie să rezolve adesea probleme grave în care sunt implicaţi copii. De exemplu, Poliţia se ocupă de copiii străzii şi de minorii delicvenţi, în timp ce Parchetul intervine adesea în timpul unei etape ulterioare.


AUTORITĂŢI  LOCALE


Autorităţile locale alese joacă un rol din ce în ce mai important în dezvoltarea şi oferirea de servicii familiilor şi copiilor în dificultate. În cadrul Consiliilor Judeţene funcţionează Seviciile Judeţene Specializate pentru Protecţia Copilului care întocmesc dosarul fiecărui copil pentru Comisiile Judeţene de Protecţie a Copilului  şi monitorizează realizarea deciziilor luate de aceste comisii.


Prefecturile garantează respectarea legii de către structurile guvernamentale.


SERVICII  PUBLICE  JUDEŢENE  SPECIALIZATE


Aceste Servicii, înfiinţate ca o consecinţă a Ordonanţei de Urgenţă Nr. 26/1997, răspund în mod direct de dezvoltarea şi oferirea de servicii sociale (preventive) familiilor şi copiilor în dificultate, precum şi de restructurarea şi funcţionarea majorităţii instituţiilor de protecţie a copilului.


COMISII  IMPLICATE  ÎN  DETERMINAREA  TRAIECTORIEI  COPILULUI


Comisia pentru Protecţia Copilului din subordinea fiecărui Consiliu Judeţean.


Pe lângă celelalte Comisii sunt: Comisia de Diagnostic şi Triaj, sub tutela Direcţiilor Sanitare Judeţene, având rolul de a decide asupra gradului de handicap al copilului şi Comisiile Judeţene de Expertiză Complexă, infiinţate de Ministerul Învăţământului în 1996, pentru a stabili posibilităţile şi nivelul de integrare şcolară. Comisia Judeţeană de Expertiză Medicală şi Recuperare a Capacităţii de Muncă se ocupă, între altele, de tinerii cu anumite deficienţe care pot fi integraţi social şi profesional. Această Comisie funcţionează sub tutela Ministerului Muncii şi Protecţiei Sociale.


CENTRE  DE  PLANIFICARE  FAMILIALĂ


Un motiv important al instituţionalizării copiilor în România l-a constituit politica pronatalistă a vechiului regim, până în 1990. Interzicerea avortului şi a accesului la orice fel de măsuri de contracepţie au condus la naşterea unui număr mare de copii nedoriţi. Un alt rezultat al acestei politici a fost numărul mare de morţi materne datorat avorturilor ilegale (şi realizate în condiţii improprii).


Imediat după 1990, Ministerul a iniţiat un Program de planificare familială care avut ca scop, între altele, să înfiinţeze Centre de planificare în toată ţara. Procesul de informare şi de educaţie (în special pentru familii tinere şi sărace) despre diversele metode contraceptive este încă la început şi avortul continuă să predomine între mijloacele de "planificare familială".


ORGANIZAŢII  NEGUVERNAMENTALE


În 1989, în România nu există nici o Organizaţie Neguvernamentală (ONG), în domeniul protecţiei copilului: acest domeniu era exclusiv al statului.


Dezvoltarea comunităţii ONG-urilor în România este puternic susţinută la nivel internaţional. În afara asistenţei tehnice şi financiare intense acordate de ONG-uri străine, organizaţii internaţionale importante (cum sunt Comisia Europeană/ Phare şi UNICEF), agenţii guvernamentale străine (ca de exemplu USAID), societăţi comerciale şi persoane private au contribuit şi continuă să contribuie la dezvoltarea ONG-urilor active în protecţia copilului. Se estimează că un număr de 700-800 ONG-uri româneşti activează în acest domeniu (conform unui studiu efectuat de Programul DPC - UE/Phare în 1997).


Este clar pentru orice persoană informată privind protecţia copilului în România, că ONG-urile au fost şi sunt în continuare marii inovatori în domeniu. Ele au creat şi experiementat aproape toate noile servicii,  de la îngrijire rezidenţială de tip familial, la servicii sociale complete de prevenire. Potrivit aceluiaşi studiu, ONG-urile oferă servicii pentru mai mult de 120.000 copii şi familii din toată ţara.


EDUCAREA  ÎN  ASISTENŢA  SOCIALĂ  ŞI ASISTENŢII  SOCIALI


Profesia de asistent social a fost recunoscută oficial abia în anul 1992, când în unele universităţi au fost create Facultăţi de Asistenţă Socială.


În afară de asistenţii sociali, există o cerere mare de lucrători socială (fără pregătire universitară). Din 1990 un număr de ONG-uri (străine) au format numeroşi tineri în Asistenţă Socială.

VI  Asistenţa socială a copilului aflat în dificultate

Dezvoltarea sistemului de asistenţă socială în România a apărut ca o necesitate la soluţionarea problemelor social- umane specifice perioadei de tranziţie. Problemele copiilor, au determinat serviciul de asistenţă socială să ia unele măsuri de protecţie a copiilor.


Factorii care necesită intervenţia asistentului social sunt:

Abuzul şi neglijenţa - existenţa condiţiilor de viaţa mizere;




          - copilul este abuzat fizic;




          - copilul este singur sau abandonat;




          - este necesară îngrijirea medicală;




          - incidentele au conoscut în frecvenţă şi intensitate;

   


- nu se poate apăra singur;





- copilul este complet dependent de părinţi sau de persoana de îngrijire;





- copilul se află în imediata apropiere a agresorului;


Părintele sau îngrijitorul legal:   - părintele sau îngrijitorul legal au tulburări de comportament şi refuză să se trateze;






     - părintele sau îngrijitorul legal este descris ca fiind periculos;






     - părintele sau îngrijitorul legal este dependent de alcool sau droguri;






     - părintele sau îngrijitorul legal îşi neglijează atributele;


Familia: - familia este nouă în comunitate, necunoscută;



   - părintele îţi neglijează  copilul, îl abandonează;



   - familia este izolată, marginalizată;


Asistentul social trebuie să intervină în mediile sociale defavorizate sau marginalizate care în mod obiectiv trebuie să constituie problema centrală a oricărui sistem de asistenţă socială, trebuie să găsească soluţii în funcţie de impactul lor social, de gravitatea consecinţelor şi de urgenţa măsurilor de intervenţie.


Asistentul social are un rol important în integrarea profesională a copilului instituţionalizat cuprins între 16- 18 ani, ajutându-l şi pregătindu-l pe copil pentru viitoarea sa viaţă, pentru maturitate.

ASISTENŢA  SOCIALĂ  A  COPILULUI  AFLAT  ÎN  DIFICULTATE

Rolul asistentului social în munca de integrare profesională a adolescentului instituţionalizat vizează aspectele generale anterior menţionate cu unele particularităţi legate de caracteristicile psihologice, educaţionale şi de viaţă ale adolescentului din instituţiile de ocrotire.


În cadrul activităţii de integrare  profesională a adolescentului instituţionalizat, asistentul social are un rol multiplu, de educator, de consilier, de intermediar între adolescent şi societate, de pledant în favoarea drepturilor adolescentului.


Activitatea asistentului social în educaţia profesională are ca obiective:

- definirea şi conştientizarea de către adolescent a noţiunilor de:


- vocaţia profesională, adică chemarea spre un anumit domeniu, o dorinţă imperioasă în atingerea unui ţel, o atitudine ce duce la orientarea interesului într-un anumit domeniu.


- aptitudine, adică capacitatea unui tânăr de a desfăşura o activitate la un nivel superior calitativ. Aptitudinile se bazează pe elemente înnăscute - predispoziţii. Predispoziţiile ajung aptitudini prin perfectarea lor printr-un exerciţiu susţinut.


- predispoziţia, adică caracteristic individuală anatomo- fiziologică care-l fac să ajungă la performanţă cu un efort minim. Predispoziţiile sunt polivalente, adică pot duce la performanţă în mai multe profesiuni. Pentru a ajunge la succes profesional - este necesar ca predispoziţiile să se îmbine cu însuşiri moral- volitive pozitive ale individului ca conştiinciozitate, perseverenţă, receptivitate pentru nou.


- Pasiunea, adică un interes deosebit pentru o anumită activitate profesională ce implică angajarea întregii fiinţe în exercitarea profesiei respective.


Pasiunea este cea care dinamitează şi determină creşterea performanţelor în profesia respectivă.

- ajutor în perfecţionarea unor înclinaţii ale adolescentului prin orientarea acestuia spre forme de învăţământ specifice dezvoltării înclinaţiei respectiv;

- familiarizarea tânărului cu cerinţele intelectuale, de aptitudini, caracteriale, voliţionale ale diferitelor meserii, cât şi pentru cunoaşterea similitudinilor şi a diferenţelor în diferitelor profesiuni;

- informarea privind tehnica de prezentare la interviu şi alcătuirea unei scrisori de intenţie.


Educaţia adolescenţilor privind orientarea profesională se realizează prin activităţi în grup sau discuţii individuale, folosind metodele interactive de formare.

 
Activitatea de consiliere are ca obiective:

- trezirea motivaţiei pentru muncă prin oferirea unor exemple pozitive concordante cu valori individuale ale adolescentului (bani, locuinţă, viaţă independentă, prestigiu social);

- sprijin în autocunoaştere, incluzând descoperirea de către adolescent a predispoziţiilor sale;

- conştientizarea de către adolescent a cerinţelor unei anumite profesiuni privind aptitudini, perseverenţă, solicitare;

- stabilirea de către adolescent a caracteristicilor sale individuale şi raportarea acestora la cerinţele profesiunii şi a locului de muncă;

- sprijin în cunoaşterea de către tânăr a posibilităţilor de informare şi a agenţiilor de consultanţă privind oferta locurilor de muncă;

- ajutor în evaluarea succesului şi a eşecului profesional;

- acordarea unui suport psihologic în situaţia de eşec profesional;

- sprijin în reorientarea profesională.


Activitatea de intermediar în orientarea profesională se concretizează în:

- organizarea unor activităţi practice în ateliere sau întreprinderi;

- facilitarea unor întâlniri cu personalităţi dintr-un domeniu de activitate;

- stabilirea legăturii adolescentului cu anumite agenţii de plasare a forţei  de muncă prin însoţirea adolescentului în cadrul primei vizite;

- discuţii individuale cu factorii de decizie dintr-o instituţie cu stabilirea legăturii adolescentului cu managerii diferitelor companii solicitante a forţei de muncă prin însoţirea acestuia la interviu sau la angajare.


Pledoaria în favoarea adolescentului instituţionalizat privind integrarea sa profesională are ca scop:

- schimbarea prin discuţii individuale a opticii managerilor companiilor privind educaţia, aptitudinile, caracteristicile moral- volitive şi comportamentale ale adolescenţilor din casa de copii;

- modificarea mentalităţii şi atitudinii negative a societăţii privind posibilităţile de integrare profesională a adolescenţilor instituţionalizaţi realizată prin acţiuni mass-media şi intervenţii directe la forurile decizionale.


Asistentul social trebuie să acorde sprijin în situaţia când adolescenţii manifestă atitudini protestatate faţă de muncă sau în particular faţă de o anumită profesiune din considerente:

- filozofice, care impun o atitudine negativă faţă de societate şi muncă;

- obsesive, existentă anumitor fobii faţă de componente ale meseriei;

- de instabilitate proprie vârstei care-l face pe adolescent să-şi schimbe frecvent opţiunea profesională;

- de opţiune pentru anumite meserii la modă;

- de imitaţie a anturajului;

- de ordin comportamental;

- de lipsă a motivaţiei pentru muncă.


Pentru a-i putea ajuta în orientarea profesional, adolescenţii trebuie să fie înţeleşi în complexitatea contradicţiilor lor, unele proprii vârstei, altele parte a personalităţii fiecăruia dintre ei.


În acest context, asistentul social trebuie să ţină cont de părţile pozitive, de entuziasmul, tendinţa de afirmare şi autodepăşire a adolescentului, dar şi de rezistenţa acestuia la sfaturile adulţilor, starea de independenţă, teribilism şi de imitaţie pe care o manifestă o mare parte dintre adolescenţi.


Problemele adolescenţilor trebuie tratate individualizat cu răbdare şi tact, şi mai ales cu respect faţă de propria lor persoană. Este necesar ca adolescenţii să simtă faptul că asistentul social pune la îndemână cunoştiinţele şi experienţa sa pentru a-i sprijini să ia o decizie responsabilă privind viitoarea lor profesiune.


Succesul muncii asistentului social în orientarea profesională a adolescentului instituţionalizat poate fi considerat:


- cunoaşterea de către adolescent a aptitudinilor sale;


- stabilitate în alegerea profesiunii şi a locului de muncă;


- acceptarea educaţiei permanente,


- adaptarea la schimbare;


- absenţa unor contradicţii între caracteristicile biopsihologice individuale şi cele cerute de meseria aleasă;


- o atitudine pozitivă faţă de muncă şi profesiunea aleasă;


- satisfacţie personală prin atingerea obiectivelor profesionale propuse.


VII Asistentul social şi metodele sale de lucru

Asistenţii sociali trebuie să dispună de o solidă pregătire teoretică privind ansamblul sistemului social, dinamica problemelor şi fenomenelor sociale, în special problemele negative, cazurile de marginalizare sau degradare socială, şi totodată de o cunoaştere cât mai exactă a metodologiei sociologice a tehnicilor principale şi secundare fără de care nu vor putea fi înţelese şi aplicate corect tehnicile şi procedeele specifice asistenţei sociale.


Principii ale activităţii asistentului social
- dezvoltarea unei relaţii cu familia copilului şi copilul;

- identificarea şi stabilirea scopurilor şi sarcinilor ce trebuie realizate împreună cu familia;

- susţinerea părintelui sau îngrijitorului legal în schimbarea comportamentelor cu risc abuziv asupra copilului;

- stabilirea obiectivelor prioritare pentru copil, familia lărgită sau familia de origine;

- stabilirea obiectivelor specifice familiei şi rolul acestora;

- stabilirea etapelor de realizare a obiectivelor pentru implicarea şi a altor servicii în atingerea lor;

- stabilirea criteriilor de evaluare;



VII ASISTENTUL  SOCIAL  ŞI  INSTRUMENTELE  SALE  DE  LUCRU

Ancheta socială:

- este instrumentul de bază al asistentului social;

- se realizează numai în interesul persoanei care solicită sprijin;

- se întocmeşte în baza datelor concrete culese şi sistematizare de către asistentul social;

- este structurată pe mai multe capitole:


- date identificate;


- istoricul familiei;


- venitul familiei;


- starea de sănătate;


- locuinţa;


- concluzii;


- propuneri;

- se întocmeşte la domiciliul persoanei care solicită sprijin la domiciliu familiei acesteia sau în orice loc în funcţie de situaţie (rude apropiate, vecini, cunoştinţe, şcoală, unitate de ocrotire, etc.);

- se redactează şi se semnează de către asistentul social, care răspunde pentru cele consemnate;

- pe baza anchetei sociale se ia decizia de acordare (sau de neacordare) a sprijinului solicitat;

- în funcţie de situaţie, ancheta socială trebuie reactualizată.


Model de anchetă socială
DATE IDENTIFICATIVE

- Nume, prenume, data naşterii, locul naşterii, acte identificative (certificat de naştere şi buletin de identitate), domiciliul stabil, instituţia sau locul în care se găseşte în prezent persoana la care se referă ancheta (în interesul căreia se face ancheta);

- scopul anchetei sociale, data deplasării, locul deplasării.

ISTORICUL  FAMILIEI - cuprinde date despre familie şi relaţiile între membrii familiei:

- Părinţi- nume, prenume, vârstă, locul naşterii, starea civilă, domiciliu, nivel de şcolarizare, profesia, ocupaţia, locul de muncă;

- Nr. fraţi/surori, nume, prenume, vârstă, dacă locuiesc împreună cu părinţii sau în alte parte (ex: la bunici, se află în instituţii de ocrotire sau sunt căsătoriţi).

VENITUL FAMILIEI - se referă la:

- Bugetul comun al membrilor familiei (salariaţi sau nesalariaţi);

- Se determină prin înregistrarea tuturor surselor de venit ale familiei (salarii, pensii, alocaţii, ajutor de şomaj, ajutor social, îndemnizaţii, venitul realizat din deţinerea şi valorificarea unor suprafeţe agricole, etc.);

- Se menţionează dacă bugetul familiei este echilibrat sau dezechilibrat; în acest ultim caz se precizează cauzele (ex.: consum excesiv de alcool, probleme de sănătate ce necesită cheltuieli foarte mari pentru medicamente etc.).

STAREA DE SĂNĂTATE - se specifică:

- Dacă membrii familiei prezintă probleme de sănătate indicând şi cine anume;

- Dacă suferă de boli cronice grave, incurabile, gradul de invaliditate (dacă este cazul) - toate acestea atestate de certificatele de sănătate,  adeverinţe medicale etc., menţionându-se data eliberării şi organul care l-a eliberat;

- Dacă îngrijirea sănătăţii necesită spitalizări frecvente şi cheltuieli ridicate pentru medicamente.

LOCUINŢA - se referă la condiţiile de locuit ale familiei;

- Dotarea locuinţei (mobilată sau nemobilată);

- Număr de camere;

- Suprafaţa camerelor;

- Spaţiu corespunzător (sau necorespunzător) raportat la numărul de persoane;

- Condiţii de încălzire;

- Iluminat;

- Gradul de igienă.

CONCLUZII - se referă la situaţia generală a familiei, conform celor constatate.

PROPUNERI - se menţionează recomandările investigatorului, luând în considerare constatată şi măsurile ce pot fi luate conform legislaţiei în vigoare.

Interviul

Interviul este instrumentul utilizat de asistentul social pentru colectarea datelor necesare în intervenţia sa şi pe care se bazează deciziile de acţiune.


Interviul reprezintă un set de comunicări între asistentul social şi solicitant şi are funcţia de a furniza informaţiile pe care solicitantul şi asistentul social le vor utiliza împreună pentru luarea deciziei privind natura problemei, necesitatea şi felul intervenţiei.


În acest context, asistentul social are sarcina de a încuraja persoanele care solicită ajutor, să îi ofere informaţii corecte, reale, care să poată fi utilizate apoi în interesul acesteia (pentru rezolvarea problemei respective).


Sunt de menţionat câteva caracteristici ale interviului în asistenţa socială:

- are un context specific în care se desfăşoară, în funcţie de problemă;

- are un scop în funcţie de care este orientat (rezolvarea problemei);

- sursa primară de informaţii este persoana aflată în dificultate;

- întrebările asistentului social nu au o logică prestabilită;

- este contractual, în sensul că asistentul social şi persoana respectivă sunt de acord să acţioneze împreună pentru atingerea anumitor obiective;

-implică relaţii de rol specializate (fiecare intră în această relaţie cu anumite aşteptări privind comportamentul celuilalt);

- trebuie reactualizat la anumite intervale, în funcţie de schimbările intervenite în viaţa persoanei;

- trebuie să respecte principiul confidealităţii.


Chestionarul

Este un instrument de cercetare folosit după metoda "extemporal" şi poate fi de două feluri: prospectiv şi de diagnostic. Este o tehnică importantă pentru colectarea opiniilor şi atitudinilor. Asistentul social trebuie să se asigure că a cuprins întrebările relevante vis-a-vis de problemele impuse.


Discuţiile pentru colectarea de informaţii cât şi pentru completarea chestionarului trebuie să identifice explicaţii şi să stimuleze schimbul de idei. Discuţia trebuie să aibă un stimul iniţial iar conducătorul discuţiilor trebuie să dirijeze acestea. Fiecare discuţie trebuie să se termine printr-o concluzie.





ANEXA 1
PLAN  INDIVIDUAL  DE  PERMANENŢĂ
Privind recuperarea psihomotorie şi socio-afectivă a copilului cu dizabilităţi

I. Date de identificare:

a) Nume şi prenume copil: DASCĂLU ANDREEA-SIMONA

      Data şi locul naşterii: 15.03.1992 Gura Humorului

      Domiciliul:  SUCEAVA Str. Mărăşeşti nr 48A Ap 132

      Religie: ORTODOXĂ

      Etnie: ROMÂNĂ

      Centrul de plasament: „CETATEA” SUCEAVA

      Şcoala: CENTRUL ŞCOLAR SUCEAVA

b) Părinţi: 

Mama:

Nume şi prenume:
  Balog Ludovică

Data şi locul naşterii:  17.02.1971 SUCEAVA

Domiciliu: 

   SUCEAVA str Mărăşeşti nr 48A Ap 132 

Ocupaţia:

   Casnică

Tata:

Nume şi prenume:
   DASCĂLU  DANIEL

Data şi locul naşterii:   Nu se cunoaşte

Domiciliu:

   Nu se cunoaşte

Ocupaţia:

   Nu se cunoaşte


      c)   Reprezentantul legal:  Asistată

	
	STAREA  PREZENTĂ  DE

             EVOLUŢIE

	I Date privind istoria personală a copilului (descriere

succintă):

· Date privind fraţi / surori / familia lărgită;

· Date privind situaţia socio-economică a familiei copilului;

· Date despre climatul familial, relaţiile dintre membrii familiei, aspecte negative;

· Traseul instituţional al copilului(data intrării în sistemul de protecţie şi numărul evaluărilor făcute-specificat numărul hotărârilor;

· Relaţia copilului cu familia;
	· Mai are trei surori instituţionalizate în centre de plasament;

· Provine dintr-o relaţie de concubinaj, părinţii nu se interesează de copil;

· Mama trăieşte în concubinaj într-o garsonieră proprietate de stat împreună cu 10 persoane în condiţii precare;

· 1993 leagănul de copii Suceava

· 2000 Şcoala Specială Zvorâştea

· 2002 Centrul Şcolar Suceava;

· Nu este vizitată de părinţi, în prezent asistată ;

	II Date privind tipul de dizabilitate şi starea de sănătate a copilului:
· Date relevante din Fişa medicală sintetică a copilului: tipul de dizabilitate(genetic / dobândit);

· Date relevante privind antecedente medicale ale familiei;

· Vârsta la care a debutat boala de care suferă copilul;

· Evoluţia bolii (progrese / regrese);

· Concluzii şi recomandări ale medicului.


	· Dizabilitate psihică congenitală;

· Strabism- etmibleopie severă;

· Retard psihic şi de limbaj;

· Nu sunt informaţii despre starea de sănătate a familiei

·  Evoluţie staţionară;

Concluzii- Deficienţă mintală medie

               - tulburări de  comportament; recomandăm control oftalmologic;

	III Evaluare psihologică (descriere succintă);

- Data la care a fost efectuată ultima evaluare psihologică şi de către cine;

- Date privind evaluarea psihologică a                                                       copilului:

· Nivel de dezvoltare intelectuală (QI);

· Anamneza copilului;

· Nivelul dezvoltării psihomotricităţii;

· Nivelul de cunoaştere;

· Temperament;

· Aptitudini;

· Nivelul maturizării psihosociale;

· Profilul psihologic;

- Recomandări psihologice / semnătura psihologului / data evaluării
	· Comisia pentru protecţia copilului (2002) DMU (QI- 45)

· Provine dintr-o relaţie de concubinaj, părinţii nu se interesează de copil, nu ţin legătura cu minora. Provine de la Grădiniţa Fălticeni, 2001 Şcoala Specială Zvorâştea;

	IV Trasee educaţional al copilului:

· Date relevante din Fişa privind traseul educaţional;

· Tipul de şcolarizare şi rezultatele obţinute;

· Activităţi (inclusiv extraşcolare) de sprijin anterioare şi prezente;

· Aprecieri asupra comportamentului în timpul activităţilor şcolare anterioare şi prezente;

· Relaţii sociale reciproce (cu colegii, cu profesorii, cu personalul auxiliar);

· Nivelul de adaptare la cerinţele activităţilor şcolare: progrese/ regrese înregistrate;

· Recomandări pentru forme de şcolarizare a copilului;

· Data şi semnătura psihopedagogului
	· Nivel mediu de dezvoltare a psiho- mentalităţii; prezintă tulburări instrumentale- dezvoltare parţială a limbajului; capacitate de memorare redusă;

· Nivel scăzut de asimilare a cunoştinţelor;

· Nivel redus de adaptare şcolară; deficienţă de inter- relaţionare;

· Se înţelege bine cu colegii, este darnică dar vorbeşte urât;



	V Planuri referitoare la copil şi propunerea de soluţii specifice:

· Identificarea nevoilor copilului;

· Sinteza recomandărilor echipei pluridisciplinare;

· Concluzii şi propuneri concrete privind situaţia copilului;

Data şi semnătura managerului de caz.
	· Terapie ocupaţională, individualizarea strategiilor didactice;

· Deşi capacitatea memoriei este extrem de redusă totuşi a reuşit să reţină o parte din literele alfabetului şi cifrele până la 10

· Este necesar un motiv care să o stimuleze şi să-i stârnească dorinţa de a şti

· Este leneşă şi are mereu stare de somnolenţă;

· Este sufletistă şi darnică;

· Necesită învăţământ individualizat şi concretizarea obiectivelor stabilite de către cadrele care se ocupă de capacitatea psihologică.



Studiu de caz

ELEVA        D.A.S.

 I   Prezentarea problemei

D.A.S. provine dintr-o relaţie de concubinaj. Părinţii nu se interesează de copil, nu ţin legătura cu minora. Minora provine de la Şcoala Specială Zvorâştea de unde a fost transferată la Centrul de Plasament "CETATEA" Suceava, în toamna anului 2002. Mama mai are trei copii cu un alt bărbat, despre care nu se ştie nimic. Şi ceilalţi copii sunt intraţi în sistemul de protecţie a copilului, atât din motive materiale (nu are locuinţă şi nici venituri), cât şi din motive afective (n-o interesează soarta copiilor).

II Istoricul problemei

Problema a apărut în anul 1992, când, în urma unei relaţii de concubinaj a lui B.L. cu D.D. (tatăl) a venit pe lume D.A.S. Imediat după naştere, copilul a fost încredinţat leagănului de copii din Suceava. Deşi clinic este sănătoasă fetiţa suferă de dificienţă mintală medie (QI- 45) având şi 

severă, 

.


Din leagănul de copii Suceava este trecută la Grădiniţa Specială Fălticeni. Nefăcând faţă cerinţelor şcolare normale, a fost trimisă la Şcoala Specială Zvorâştea. În anul şcolar 2001-2002 a terminat clasa a II-a la Şcoala Specială Zvorâştea. Din anul şcolar 2002-2003 este elevă la Centrul Şcolar Suceava. Serviciul de evaluare complexă a recomandat continuarea studiilor în învăţământul special.

III Evaluarea punctelor tari şi a punctelor slabe 

a) puncte tari
- în cadrul activităţilor de joc relaţionează bine cu colegii şi adulţii;

- participă cu plăcere în cadrul jocurilor de mişcare, activităţilor practice pentru dezvoltarea abilităţilor normale;

- are capacitatea de a face distincţie între bine şi rău;

- fire altruistă, extravestită, se manifestă cu bucurie când reuşeşte să ducă la îndeplinire o anumită sarcină, dar nu uită să-şi ajute colegii;

- înţelege importanţa relaţiilor interpersonale;

- îi plac glumele, are simţul umorului;

- operează mintal cu noţiuni simple;

- poate relata după imagini;

- recunoaşte utilitatea obiectelor;

- prezintă autonomie în activitatea de îmbrăcare - dezbrăcare;

- are deprinderi igienice;

- execută lucrări casnice;

b) puncte slabe 

- lipsa unei atmosfere calde, familiale;

- minte, cerşeşte;

- nu recunoaşte autoritatea părinţilor;

- limbaj indecent;

- nivel de achiziţie a cunoştiinţelor; deprinderilor şcolare specifice- foarte scăzut.

- nivel de dezvoltare a limbajului (scris, oral) -foarte scăzut;

- nivelul performanţelor psihologice în actul învăţăturii - foarte scăzut;

- legătura familiei cu şcoala - deloc;

- relaţia elev- părinte - absentă;

- relaţia elev- profesor - dezinteresată;

- prezenţa la ore - foarte scăzută;

- disciplina la ore - foarte scăzută;

- integrarea în colectivul şcolii- foarte scăzut;

- evoluţia comportamentală- constantă.

IV Ancheta socială
1. Informaţii personale
Nume şi prenume
D.A.S.

Data şi locul naşterii : 15.03.1992, Gura Humorului

Domiciliul legal: str.Mărăşeşti nr 48A, ap 132 Suceava

Domiciliul efectiv: Centrul de Plasament "Cetatea" Suceava

Date despre părinţi
Mama : Balog Ludomea

Data şi locul naşterii: 17.02.1971 Suceava

Ocupaţia:   casnică

Tata: Dascălu Daniel

Data şi locul naşterii: 1976 Iaşi jud Iaşi

Domiciliul: nu se cunoaşte

Date despre fraţi şi surori
B.A.M. - 15.05.1994- elevă Centrul de Plasament "Cetatea" Suceava

B.Ml. - 15.05 1994- elevă la Centrul de Plasament "Cetatea" Suceava

B.I.R. 15.05.2002- plasament "Sf Maria" Suceava

2. Informaţii sociale şi familiale

Toate cele patru fete au fost date, imediat după naştere, la leagănul de copii. Mama nu se mai interesează de ele, necunoscând nici măcar starea de sănătate.


Relaţii cu vecinii actuali nu are, nimeni nu agreează vecinitatea unor persoane cu o moralitate  atât de dubioasă. Despre tatăl primei fete (singurul cunoscut) nu se mai ştie nimic, celelalte trei fete rezultând din relaţii întâmplătoare.

3.Situaţia materială

Mama trăieşte în concubinaj într-o garsonieră proprietate de stat închiriată. Aici locuiesc 11 persoane în condiţii precare. Mama nu deţine bunuri mobile sau imobile şi nu realizează venituri (nici ajutor social)

V Scopul

Menţinerea măsurii de plasament la Centrul de Plasament "Cetatea" Suceava. Integrarea socio-şcolară.

VI Obiective prioritare
- terapie cognitivă vizând micşorarea deficitului 

;

- terapia limbajului;

- terapia logopedică;

- psihoterapie comportamentală vizând autoînţelegerea propriilor manifestări şi conduite, conştientizarea propriilor probleme, dezvoltarea abilităţilor de comunicare, motivaţii pentru învăţare;

- medierea relaţiilor cu surorile;

- consilierea vizând rolul şi importanţa: colectivităţii,

- contactarea organizaţiei "Salvaţi Copiii" pentru activităţi de socializare;

- terapie psihomotrică;

- terapie ocupaţională (arterapia);

- meloterapia;

- ludoterapia;

VII  Plan de intervenţie

Toate obiectivele au durată nedeterminată. Pentru îndeplinirea tuturor obiectivelor propuse se va apela la mai multe strategii, la stabilirea cooperării, a unei punţi reale între toţi factorii implicaţi în activitatea recuperatorică şi educaţională: asistent social, profesori, educatori, logoped, psihoterapeut, consilieu, Organizaţia "Salvaţi Copiii"

VIII Evaluarea cazului

Întrucât mama minorei nu are unde locui, nu realizează venituri şi nici posibilităţi şi disponibilităţi de creştere şi educare a minorei nu are, Serviciul de Evaluare
şi colectivul de sprijin al autorităţii tutelare şi Asistenţă Socială propune menţinerea minorei la Centrul de Plasament "Cetatea" Suceava şi continuarea studiilor în învăţământul special.


Concluzii

Asigurarea şi respectarea drepturilor copiilor şi plasarea acestora într-o zonă de interes special constituie o prioritate naţională. Convenţia ONU cu privire la Drepturile Copilului accentuează fără echivoc legătura fundamentală şi indisolubilă dintre copil şi familia lui. Pentru asigurarea unui mediu de dezvoltare a copilului caracterizat prin fericire, dragoste şi înţelegere, responsabilizarea familiei capătă cu totul alte dimensiuni. Un nivel existent de educaţie a părinţilor, alături de asigurarea / garantarea unui nivel decent de viaţă a acestora, vor conduce la conştientizarea rolului fundamental al familiei, precum şi la  posibilitatea exercitării depline a acestui rol, având drept consecinţă directă scăderea numărului de copii aflaţi în dificultate.


În toate acţiunile care se realizează, , primează interesul superior al copilului. Se promovează acţiuni care 
    prioritar către protecţia copilului aflat în dificultate sau în situaţia de risc, indiferent care ar fi natura cauzelor care determină această situaţie.

Concluzii şi propuneri


Situaţia copilului aflat în îngrijirea instituţiilor de ocrotire este (pare) la prima vedere bună, datorită satisfacerii într-un fel sau altul a nevoilor fizice şi într-un procent mic a nevoilor psihosociale, însă realitatea este cu totul alta: situaţia acestei categorii de copii este din prisma nevoilor psihosociale deosebit de dificilă şi trebuie în acest sens să se acorde o atenţie specială. Astfel, în instituţiile de ocrotire trebuie să existe o continuitate, personalul de îngrijire să fie calificat şi capabil pentru munca cu copilul urmând cursuri periodic, grupele de copii să fie compuse pe verticală, instituţia să fie autonomă (din punct de vedere organizatoric) iar personalul să colaboreze cât mai strâns cu copilul obţinând astfel o bună cunoaştere a acestuia.


Condiţiile de viaţă, accesul scăzut la educaţia de ocrotire, alături de discriminarea din partea populaţiei majoritare pun în pericol însăşi existenţa fizică a acestor copii şi posibilitatea lor de afirmare.


Dintre toate categoriile de copii, aceştia suferă cel mai mult dovadă făcând însăşi existenţa lor "pe muchia de cuţit" între a fi sau nu, însă de cele mai multe ori au şansa pe mai departe de a trăi în mizerie. Copilul instituţionalizat se situează undeva la mijloc iar acest loc (spaţiu) reprezintă de fapt zona de existenţă cea mai critică. Aceasta se poate explica pe de o parte spre exemplu de Ordonanţa de urgenţă 26/1997 când finanţarea acestor instituţii a trecut de la cea guvernamentală la cea locală iar urmările au fost multiple: lipsa hranei, a îmbrăcăminţii, reintegrarea copiilor în familiile lor naturale prin sistemul anchetei sociale de birou (mărindu-se astfel fenomenul copiilor cerşetori şi vagabonzi, cât şi al abandonului şcolar), dar mai ales dezinteresul din partea educatorului de a mai acorda educaţie copiilor datorită proastei salarizări, iar pe de altă parte însă a inexistenţei unei legi care să facă referire la situaţia copilului (tânărului) ieşit din casa de copii.


Sprijinirea familiei cu risc social este cea mai bună soluţie pentru ameliorarea situaţiilor copiilor instituţionalizaţi şi îndeplinirea prevederilor Convenţiei ONU cu privire la drepturile copilului.

